‘ಸಂಜು’ ಸಿನಿಮಾಕ್ಕೆ 4 ಪ್ರಶಸ್ತಿ
‘ಸಂಜು’ ಸಿನಿಮಾಕ್ಕೆ 4 ಪ್ರಶಸ್ತಿ
ಪ್ರಜಾವಾಣಿ ವಾರ್ತೆ
Published:
15 ಆಗಸ್ಟ್ 2018, 01:00  IST
Updated:
15 ಆಗಸ್ಟ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ನಟ ಸಂಜಯ್‌ದತ್ ಜೀವನದ ಕಥಾ ಹಂದರವುಳ್ಳ ‘ಸಂಜು’ ಸಿನಿಮಾ ‘ಇಂಡಿಯನ್ ಫಿಲ್ಮ್ ಫೆಸ್ಟಿವಲ್ ಆಫ್ ಮೆಲ್ಬರ್ನ್’ನಲ್ಲಿ (ಐಎಫ್ ಎಫ್‌ಎಂ) ‘ಅತ್ಯುತ್ತಮ ಸಿನಿಮಾ’ ಹಾಗೂ ‘ಅತ್ಯುತ್ತಮ ನಿರ್ದೇಶನ’ ಸೇರಿದಂತೆ ನಾಲ್ಕು ವಿಭಾಗಗಳ ಪ್ರಶಸ್ತಿಗಳಿಗೆ ಭಾಜನವಾಗಿದೆ.
ಬಾಲಿವುಡ್‌ನ ಸ್ಟಾರ್ ನಿರ್ದೇಶಕ ಎಂದೇ ಖ್ಯಾತರಾದ ರಾಜ್‌ಕುಮಾರ್ ಹಿರಾನಿ ಈ ಸಿನಿಮಾವನ್ನು ನಿರ್ದೇಶಿಸಿದ್ದು, ನಟ ರಣಬೀರ್ ಕಪೂರ್ ಇದರಲ್ಲಿ ಸಂಜಯ್‌ದತ್ ಪಾತ್ರಧಾರಿಯಾಗಿ ನಟಿಸಿದ್ದಾರೆ. ಸಂಜಯ್‌ದತ್ ಪಾತ್ರದಲ್ಲಿ ಮನೋಜ್ಞವಾಗಿ ಅಭಿನಯಿಸಿದ ರಣಬೀರ್ ಕಪೂರ್‌ಗೆ ‘ವ್ಯಾನ್‌ಗಾರ್ಡ್ ಪ್ರಶಸ್ತಿ’ ದಕ್ಕಿದ್ದು, ವಿಕ್ಕಿ ಕೌಶಾಲ್ ‘ಅತ್ಯುತ್ತಮ ಫೋಷಕ ಪಾತ್ರ’ ಪ್ರಶಸ್ತಿ ಪಡೆದುಕೊಂಡಿದ್ದಾರೆ.
ಅತ್ಯುತ್ತಮ ನಿರ್ದೇಶಕ ಪ್ರಶಸ್ತಿ ಪಡೆದ ಹಿರಾನಿ ಸಂತಸಗೊಂಡಿದ್ದು, ‘ಪ್ರಶಸ್ತಿ ಸಿಕ್ಕಿರುವುದಕ್ಕೆ ಅತ್ಯಂತ ವಿನೀತನಾಗಿದ್ದೇನೆ. ನಮ್ಮ ಶ್ರಮಕ್ಕೆ ಈ ಚಿತ್ರೋತ್ಸವದಲ್ಲಿ ಗೌರವ ಸಿಕ್ಕಿದೆ. ಮೆಲ್ಬರ್ನ್ ನಗರವನ್ನು ನಾನು ಹೆಚ್ಚು ಇಷ್ಟ ಪಡುತ್ತೇನೆ’ ಎಂದಿದ್ದಾರೆ.
0 Post Comments (+)


ಕೊಹ್ಲಿಯನ್ನು ಪ್ರಶ್ನೆ ಮಾಡಿದ ಆ್ಯಂಡರ್ಸನ್ ಮೇಲೆ ಸಿಟ್ಟಾದ  ಇಂಜಮಾಮ್ : ಭಾರತದ ಮತ್ತೊಬ್ಬ ಸ್ಫೋಟಕ ಆಟಗಾರನನನ್ನು ಕಂಡು ಇವರಿಗೆ ಭಯವಾಗಿತಂತೆ
Highlights
ಕೋಹ್ಲಿಯನ್ನು ಪ್ರಶ್ನೆ ಮಾಡುವುದಕ್ಕೆ ಸಾಧ್ಯವೇ ಇಲ್ಲ.
ಕೊಹ್ಲಿಯ ಬ್ಯಾಟಿಂಗ್ ತಂತ್ರಗಾರಿಕೆಯನ್ನು ಪ್ರಶ್ನೆ ಮಾಡಿದ್ದ ಇಂಗ್ಲೆಂಡ್ ಆಟಗಾರ  ಜೇಮ್ಸ್ ಆ್ಯಂಡರ್ಸನ್ ಮೇಲೆ ಪಾಕಿಸ್ತಾನದ ಮಾಜಿ ದೈತ್ಯ ಆಟಗಾರ ಇಂಜಮಾಮ್ ಉಲ್ ಹಕ್ ಸಿಟ್ಟಾಗಿದ್ದಾರೆ.
ಜೇಮ್ಸ್ ಆ್ಯಂಡರ್ಸನ್ ಅವರು ಕೋಹ್ಲಿ ಬ್ಯಾಟಿಂಗ್ ತಂತ್ರಗಾರಿಕೆಯನ್ನು ಪ್ರಶ್ನೆ ಮಾಡಿರುವುದರಿಂದ  ನನಗೆ ನಿಜವಾಗಿಯೂ ಆಶ್ಚರ್ಯವಾಗಿದೆ. ಇಂಗ್ಲೆಂಡ್' ನೆಲದಲ್ಲಿ ಅತ್ಯುತ್ತಮವಾಗಿ ಆಟವಾಡಿದರೆ ಮಾತ್ರ  ಅವರನ್ನು ಉತ್ತಮ ಆಟಗಾರ ಎನ್ನಲಾದೀತೆ.  ಉಪ ಖಂಡದಲ್ಲಿ ವಿಫಲರಾಗುವ ಇಂಗ್ಲೆಂಡ್ ಹಾಗೂ ಆಸ್ಟ್ರೇಲಿಯಾ ಆಟಗಾರರನ್ನು ಕಳಪೆ ಆಟಗಾರರು ಅಥವಾ ದುರ್ಬಲ ತಂಡ ಎನ್ನಲಾಗುತ್ತದೆಯೇ' ಎಂದಿದ್ದಾರೆ
ಕೋಹ್ಲಿಯನ್ನು ಪ್ರಶ್ನೆ ಮಾಡುವುದಕ್ಕೆ ಸಾಧ್ಯವೇ ಇಲ್ಲ. ಇವರೊಬ್ಬ ಅತ್ಯುತ್ತಮ ಗುಣಮಟ್ಟದ ಆಟಗಾರ. ತನ್ನ ತಂಡವನ್ನು ಗೆಲ್ಲಿಸಲು ರನ್'ಗಳ ಹೊಳೆಯನ್ನೆ ಹರಿಸುತ್ತಾರೆ.ರನ್'ಗಳ ಹಸಿವನ್ನು ನೀಗಿಸುವ ಆಟಗಾರ ಅವರು  ಎಂದು ಜಿಯೋ ಸೂಪರ್ ಸ್ಪೋರ್ಟ್ ಚಾನೆಲ್'ಗೆ ನೀಡಿದ ಸಂದರ್ಶನದಲ್ಲಿ ತಿಳಿಸಿದ್ದಾರೆ
ಇತ್ತೀಚಿನ ದಿನಗಳಲ್ಲಿ ಆಸ್ಟ್ರೇಲಿಯಾ ಹಾಗೂ ಇಂಗ್ಲೆಂಡ್ ತಂಡಗಳು ಕಳೆಪೆ ಪ್ರದರ್ಶನವನ್ನು ತೋರುತ್ತಿವೆ ಇದಕ್ಕೆ ಭಾರತ, ಶ್ರೀಲಂಕಾ ಹಾಗೂ ಪಾಕಿಸ್ತಾನದ ಮೇಲೆ ಸರಣಿ ಸೋತಾಗಲೇ ಅದು ಸಾಬೀತಾಗಿದೆ.
ಸೆಹ್ವಾಗ್ ಆಟ ನೋಡಿ ನನಗೆ ಭಯವಾಗಿತ್ತು.
ವೀರೇಂದ್ರ ಸೆಹ್ವಾಗ್ ಒಬ್ಬ ಅದ್ಭುತ ಬ್ಯಾಟ್ಸಮೆನ್ ಹಾಗೂ ಆಕ್ರಮಣಕಾರಿ ಆಟಗಾರ.ಈತ ಟೆಸ್ಟ್ ಅಥವಾ ಒಂದು ದಿನದ ಅಂತರ ರಾಷ್ಟ್ರೀಯ ಪಂದ್ಯದಲ್ಲಿ 80 ರನ್ ಗಳಿಸಿದರೆ ತಂಡದ ಮೊತ್ತ 300ರ ಗಡಿ ದಾಟುವುದು ಖಚಿತ. ಇವರು ಆಟವಾಡಲು ನಿಂತರೆ ಬೌಲರ್'ಗಳ ನಿಜಕ್ಕೂ ಭಯವಾಗುತ್ತಿತ್ತು. ನನಗೂ ಆಟಕ್ಕೆ ನಿಂತಾಗ ಎಷ್ಟೋ ಬಾರಿ ಭಯಪಟ್ಟಿದುಂಟು. ಭಾರತ-ಪಾಕ್ ಪಂದ್ಯಗಳಲ್ಲಿ ವೈಯುಕ್ತಿಕವಾಗಿ ನಾನು ಸ್ಪರ್ಧೆ ನಡೆಯುವುದನ್ನು ಇಷ್ಟ ಪಡುತ್ತೇನೆ' ಎಂದು ದೈತ್ಯ ಆಟಗಾರ ಇಂಜಮಾಮ್ ಉಲ್ ಹಕ್ ತಿಳಿಸಿದ್ದಾರೆ

Last Updated 11, Apr 2018, 1:05 PM IST
Download App


999 ಕಾಂಡೋಮ್ ಪ್ಯಾಕೆಟ್ ನೀಡಿದ ಯುವಕ ಏನು ಮಾಡ್ದ ಗೊತ್ತಾ?
  06-10-2016 10:32AM IST    /     No Comments    /     Posted In: Featured News , Special
ಹೂ ಅಥವಾ ಉಡುಗೊರೆ ನೀಡಿ ಪ್ರೇಮ ನಿವೇದನೆ ಮಾಡೋದು ಸಾಮಾನ್ಯ. ಆದ್ರೆ ಇಲ್ಲೊಬ್ಬ ವ್ಯಕ್ತಿ ತನ್ನ ಪ್ರಿಯತಮೆಗೆ ವಿಭಿನ್ನವಾಗಿ ಪ್ರಪೋಸ್ ಮಾಡಿದ್ದಾನೆ. ಆತ ಪ್ರಪೋಸ್ ಮಾಡಿದ ಸ್ಟೈಲ್ ನೆರೆದಿದ್ದವರನ್ನು ಆಶ್ಚರ್ಯಗೊಳಿಸಿದೆ.
ಉತ್ತರ ಚೀನಾದ ಹಾರ್ಬಿನ್ ನ ಯುವಕ ದುಬಾರಿ ಕಾರ್ ಅಥವಾ ಮನೆ ನೀಡಿ ಪ್ರಪೋಸ್ ಮಾಡಿಲ್ಲ. ಆತ ಪ್ರಿಯತಮೆಗೆ ಪ್ರಪೋಸ್ ಮಾಡಲು ಬಳಸಿದ್ದು ಕಾಂಡೋಮ್. ಅದು ಒಂದಲ್ಲ ಎರಡಲ್ಲ, ಬರೋಬ್ಬರಿ 999 ಕಾಂಡೋಮ್ ಪ್ಯಾಕೆಟ್. ಹೌದು, ಸಾರ್ವಜನಿಕ ಪ್ರದೇಶದಲ್ಲಿ ಭಿನ್ನವಾಗಿ ಹುಡುಗಿಗೆ ಪ್ರಪೋಸ್ ಮಾಡಿದ್ದಾನೆ ಈತ.
ಮೊದಲು ಕಾಂಡೋಮ್ ಮೂಲಕ ಹೃದಯದ ಚಿತ್ರ ಬಿಡಿಸಿದ್ದಾನೆ. ನಂತ್ರ ಮೊಣಕಾಲೂರಿ ಆಕೆ ಮುಂದೆ ಕುಳಿತು ತನ್ನ ಪ್ರೇಮ ನಿವೇದನೆ ಮಾಡಿದ್ದಾನೆ. ಜೊತೆಗೆ ಸಂದೇಶವನ್ನೂ ಸಾರಿದ್ದಾನೆ. ಒಬ್ಬ ಪುರುಷ ಸುಮಾರು 6 ಸಾವಿರ ಬಾರಿಯಾದ್ರೂ ಹುಡುಗಿ ಜೊತೆ ಶಾರೀರಿಕ ಸಂಬಂಧ ಬೆಳೆಸ್ತಾನೆ. ಹಾಗಿರುವಾಗ ಆತನ ಜೊತೆ ಈ ಕಾಂಡೋಮ್ ಇರಬೇಕೆಂದು ಹೇಳಿದ್ದಾನೆ. ಆತನ ಪ್ರಪೋಸಲ್ ಒಪ್ಪಿಕೊಂಡಿದ್ದಾಳೆ ಹುಡುಗಿ. ಹುಡುಗಿ ಯಸ್ ಹೇಳ್ತಾ ಇದ್ದಂತೆ ಹುಡುಗ ನೆರೆದಿದ್ದ ಜನರಿಗೆ ಕಾಂಡೋಮನ್ನು ಉಚಿತವಾಗಿ ಹಂಚಿದ್ದಾನೆ.


ರಾಷ್ಟ್ರೀಯ 50–ಕೆ ಟೆನಿಸ್ ಟೂರ್ನಿ: ಫೈನಲ್‌ಗೆ ನಿಕ್ಷೇಪ್, ತಹಾ
ಆರ್ಯನ್‌ಗೆ ನಿರಾಸೆ
ರಾಷ್ಟ್ರೀಯ 50–ಕೆ ಟೆನಿಸ್ ಟೂರ್ನಿ: ಫೈನಲ್‌ಗೆ ನಿಕ್ಷೇಪ್, ತಹಾ
ವಿನಾಯಕ ಭಟ್
01 ಮಾರ್ಚ್ 2019, 01:45  IST
Updated:
01 ಮಾರ್ಚ್ 2019, 01:45  IST
ಅಕ್ಷರ ಗಾತ್ರ :
ಆ
ಆ
ದಾವಣಗೆರೆ: ಬೆಂಗಳೂರಿನ ಬಿ.ಆರ್. ನಿಕ್ಷೇಪ್ ಇಲ್ಲಿ ನಡೆಯುತ್ತಿರುವ ರಾಷ್ಟ್ರೀಯ 50–ಕೆ ಪುರುಷರ ಟೆನಿಸ್ ಟೂರ್ನಿಯ ಫೈನಲ್ ಪ್ರವೇಶಿಸಿದರು.
ಎಂ.ಪಿ. ಪ್ರಕಾಶ್ ಸಮಾಜಮುಖಿ ಟ್ರಸ್ಟ್, ಹೂವಿನಹಡಗಲಿಯ ರಂಗಭಾರತಿ ಮತ್ತು ಕರ್ನಾಟಕ ಟೆನಿಸ್ ಪ್ಲೇಯರ್ಸ್ ಪೇರೆಂಟ್ಸ್ ಅಸೋಸಿಯೇಷನ್ ಆಶ್ರಯದಲ್ಲಿ ಜಿಲ್ಲಾ ಕ್ರೀಡಾಂಗಣದಲ್ಲಿ ಗುರುವಾರ ನಡೆದ ಟೂರ್ನಿಯ ಸೆಮಿಫೈನಲ್‌ನಲ್ಲಿ ನಿಕ್ಷೇಪ್ 6–2, 6–3ರಲ್ಲಿ ಮೈಸೂರಿನ ಆರ್ಯನ್ ಅವರನ್ನು ಮಣಿಸಿ ಪ್ರಶಸ್ತಿ ಸುತ್ತಿಗೆ ಪ್ರವೇಶಿಸಿದರು.
ಕ್ವಾರ್ಟರ್ ಫೈನಲ್‌ನಲ್ಲಿ 16 ವರ್ಷದೊಳಗಿನ ಬಾಲಕರ ವಿಭಾಗದ ಆಟಗಾರ ಅರ್ಜುನ್ ವಿರುದ್ಧ ನಿಕ್ಷೇಪ್ ಪ್ರಯಾಸದ ಜಯ ಸಾಧಿಸಿದ್ದರು. ಹೀಗಾಗಿ ಸೆಮಿಫೈನಲ್‌ನಲ್ಲಿ ಎದುರಾಳಿಗೆ ಯಾವುದೇ ರೀತಿಯ ಅವಕಾಶ ನೀಡದೆ ಆರಂಭದಿಂದಲೇ ಆಕ್ರಮಣಕಾರಿ ಆಟ ಆಡಿದರು. ಮೊದಲ ಸೆಟ್‌ನ ಆರಂಭದಲ್ಲಿ ಇಬ್ಬರೂ ತಲಾ ಒಂದೊಂದು ಗೇಮ್ ಗೆದ್ದುಕೊಂಡಿದ್ದರು. ಆಕರ್ಷಕ ಸರ್ವ್ ಹಾಗೂ ಉತ್ತಮ ಪ್ಲೇಸ್‌ಮೆಂಟ್‌ಗಳಿಂದಾಗಿ ಮೂರು ಗೇಮ್‌ಗಳನ್ನು ತಮ್ಮದಾಗಿಸಿಕೊಂಡ ನಿಕ್ಷೇಪ್ 4–1ರಲ್ಲಿ ಮುನ್ನಡೆ ಸಾಧಿಸಿದರು.
ನಂತರದ ಒಂದು ಗೇಮ್ ಆರ್ಯನ್‌ಗೆ ಒಲಿಯಿತು. ಆದರೆ, ನಿಕ್ಷೇಪ್ ಎದುರಾಳಿಗೆ ಮತ್ತೆ ಅವಕಾಶ ನೀಡದೆ ಸತತ ಎರಡು ಗೇಮ್‌ಗಳೊಂದಿಗೆ ಮೊದಲ ಸೆಟ್ ಗೆದ್ದುಕೊಂಡರು.
ಎರಡನೇ ಸೆಟ್‌ನಲ್ಲೂ ಆತ್ಮವಿಶ್ವಾಸದಿಂದ ದಾಳಿ ನಡೆಸಿದ ನಿಕ್ಷೇಪ್, ಸತತ ಎರಡು ಬ್ರೇಕ್‌ಗಳೊಂದಿಗೆ ನಾಲ್ಕು ಗೇಮ್‌ಗಳನ್ನು ತಮ್ಮದಾಗಿಸಿಕೊಂಡು 4–0ರಲ್ಲಿ ಗೆಲುವಿನ ಗುರಿಯತ್ತ ನುಗ್ಗಿದರು.
ಸೋಲಿನ ಬಾಗಿಲ ಬಳಿ ನಿಂತಿದ್ದ ಆರ್ಯನ್ ಸ್ವಲ್ಪ ಚೇತರಿಸಿಕೊಂಡು ಎರಡು ಬ್ರೇಕ್ ಮಾಡಿ ಮುಂದಿನ ಮೂರು ಗೇಮ್‌ಗಳನ್ನು ಗೆದ್ದುಕೊಂಡರು. ಆದರೆ, ನಿಕ್ಷೇಪ್, ಇನ್ನೊಂದು ಗೇಮ್ ಬ್ರೇಕ್ ಮಾಡಿದರು. ಆಕರ್ಷಕ ಸರ್ವ್ ಮಾಡಿ ಕೊನೆಯ ಗೇಮ್ ಅನ್ನೂ ತಮ್ಮದಾಗಿಸಿಕೊಂಡ ನಿಕ್ಷೇಪ್ ಸಂಭ್ರಮಿಸಿದರು.
ಇನ್ನೊಂದು ಸೆಮಿಫೈನಲ್‌ನಲ್ಲಿ ಆಂಧ್ರಪ್ರದೇಶದ ಸಾಜಿದ್ ರೆಹಮಾನ್ ಅವರು ಭುಜದ ನೋವಿನಿಂದ ಮೊದಲ ಸೆಟ್‌ನಲ್ಲಿ ಆಟದಿಂದ ಹಿಂದೆ ಸರಿದ ಪರಿಣಾಮ ತೆಲಂಗಾಣದ ತಹಾ ಕಪಾಡಿಯಾ ಫೈನಲ್ ಪ್ರವೇಶಿಸಿದರು. ಆರಂಭದಿಂದಲೇ ಆಕ್ರಮಣಕಾರಿ ಆಟ ಪ್ರದರ್ಶಿಸಿದ್ದ ತಹಾ ಕಪಾಡಿಯಾ ಎರಡು ಗೇಮ್‌ಗಳನ್ನು ಬ್ರೇಕ್ ಮಾಡಿ 4–1ರಲ್ಲಿ ಮುನ್ನಡೆ ಸಾಧಿಸಿದ್ದರು.
ಡಬಲ್ಸ್ ಫಲಿತಾಂಶ: ಪುರುಷರ ಡಬಲ್ಸ್ ಸೆಮಿಫೈನಲ್‌ನಲ್ಲಿ ಅಲೋಕ್ ಆರಾಧ್ಯ–ರಿಭವ್ ರವಿಕಿರಣ್ 2–6, 7–6(7), (10–3)ರಲ್ಲಿ ಶೇಖ್ ಉಮೇರ್–ಶೇಖ್ ಇಫ್ತಿಯಾರ್ ಮಹಮ್ಮದ್ ಅವರನ್ನು ಮಣಿಸಿ ಫೈನಲ್ ಪ್ರವೇಶಿಸಿದರು.  ಇನ್ನೊಂದು ಸೆಮಿಫೈನಲ್‌ನಲ್ಲಿ ತಹಾ ಕಪಾಡಿಯಾ–ಫಯಾಜ್ ಹುಸೇನ್ 6–2, 1–6, (12–10)ರಲ್ಲಿ ಬಿ.ಆರ್. ನಿಕ್ಷೇಪ್–ನೇಸರ ಜೇವೂರ ಅವರನ್ನು ಸೋಲಿಸಿದರು.


ಏಕದಿನ ಕ್ರಿಕೆಟ್ ರ‍್ಯಾಂಕಿಂಗ್: ಅಗ್ರಸ್ಥಾನಕ್ಕೆ ಭಾರತ
ಐಸಿಸಿ
ಏಕದಿನ ಕ್ರಿಕೆಟ್ ರ‍್ಯಾಂಕಿಂಗ್: ಅಗ್ರಸ್ಥಾನಕ್ಕೆ ಭಾರತ
ಪಿಟಿಐ
27 ಜೂನ್ 2019, 21:50  IST
Updated:
27 ಜೂನ್ 2019, 21:50  IST
ಅಕ್ಷರ ಗಾತ್ರ :
ಆ
ಆ
ಮ್ಯಾಂಚೆಸ್ಟರ್: ಭಾರತ ಏಕದಿನ ಕ್ರಿಕೆಟ್ ಕ್ರಮಾಂಕ ಪಟ್ಟಿಯಲ್ಲಿ ಗುರುವಾರ ಅಗ್ರಸ್ಥಾನಕ್ಕೇರಿದೆ. ಇದುವರೆಗೆ ಅಗ್ರಸ್ಥಾನದಲ್ಲಿದ್ದ ಇಂಗ್ಲೆಂಡ್, ಭಾರತ ವಿರುದ್ಧದ ವಿಶ್ವಕಪ್ ಪಂದ್ಯಕ್ಕೆ ಮೂರು ದಿನಗಳು ಉಳಿದಿರುವಂತೆ ಎರಡನೇ ಸ್ಥಾನಕ್ಕಿಳಿದಿದೆ.
ಐಸಿಸಿ ಬಿಡುಗಡೆ ಮಾಡಿರುವ ತಾಜಾ ರ‍್ಯಾಂಕಿಂಗ್ ಪಟ್ಟಿಯಲ್ಲಿ ಭಾರತ 123 ಪಾಯಿಂಟ್ ಗಳಿಸಿದೆ. ಇಂಗ್ಲೆಂಡ್ 122 ಮತ್ತು ನ್ಯೂಜಿಲೆಂಡ್ 114 ಪಾಯಿಂಟ್‌ಗಳೊಡನೆ ಮೂರನೇ ಸ್ಥಾನದಲ್ಲಿವೆ. ವಿಶ್ವಕಪ್ ಸೆಮಿಫೈನಲ್‌ಗೆ ಪ್ರವೇಶ ಪಡೆದ ಮೊದಲ ತಂಡವೆನಿಸಿರುವ ಆಸ್ಟ್ರೇಲಿಯಾ 112 ಪಾಯಿಂಟ್‌ಗಳೊಡನೆ ನಾಲ್ಕನೇ ಸ್ಥಾನದಲ್ಲಿದೆ.
ಭಾರತ ಮತ್ತು ಇಂಗ್ಲೆಂಡ್ ತಂಡಗಳು ಜೂನ್ 30ರಂದು ಬರ್ಮಿಂಗ್‌ನಲ್ಲಿ ಎದುರಾಳಿಗಳಾಗಿವೆ.
Here's what the @MRFWorldwide ICC ODI Rankings table looks like as we near an exciting finish to the #CWC19 group stage ⬇ pic.twitter.com/oAnZeKT5sl


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಸರಳ ಜೀವನದಲ್ಲಿ ಇನ್ನು ಮುಂದೆ ಸುದ್ದಿ ಪ್ರಸಾರ
ಕನ್ನಡದ ಮೊಟ್ಟಮೊದಲ ಇನ್ಫೋಟೈನ್ಮೆಂಟ್ ಚಾನೆಲ್ ಸರಳ ಜೀವನ ವಾಹಿನಿಗೆ ಯಶಸ್ವಿ 2 ವರ್ಷಗಳನ್ನ ಪೂರೈಸಿದ ಸಂಭ್ರಮ. ಈ ಶುಭ ಸಂದರ್ಭದಲ್ಲಿ ಸರಳಜೀವನ ವಾಹಿನಿ ಮತ್ತೊಂದು ಸಾಹಸಕ್ಕೆ ಸಜ್ಜಾಗಿದೆ.
ವಿಜಯ ಕರ್ನಾಟಕ | Updated:
Feb 14, 2018, 03:46PM IST
ಕನ್ನಡದ ಮೊಟ್ಟಮೊದಲ ಇನ್ಫೋಟೈನ್ಮೆಂಟ್ ಚಾನೆಲ್ ಸರಳ ಜೀವನ ವಾಹಿನಿಗೆ ಯಶಸ್ವಿ 2 ವರ್ಷಗಳನ್ನ ಪೂರೈಸಿದ ಸಂಭ್ರಮ. ಈ ಶುಭ ಸಂದರ್ಭದಲ್ಲಿ ಸರಳಜೀವನ ವಾಹಿನಿ ಮತ್ತೊಂದು ಸಾಹಸಕ್ಕೆ ಸಜ್ಜಾಗಿದೆ. ಇನ್ನು ಮುಂದೆ ಮಾಹಿತಿ, ಮನರಂಜನೆಯ ಜೊತೆಗೆ ಸರಳಜೀವನ ಚಾನೆಲ್‌ನಲ್ಲಿ ರಾಜ್ಯದ ಸಮಗ್ರ ಸುದ್ದಿ ಸಹ ಪ್ರಸಾರವಾಗಲಿವೆ.
ಇದೇ ಫೆಬ್ರವರಿ 19ಕ್ಕೆ ಸರಳಜೀವನ ವಾಹಿನಿ ಮೂರನೇ ವರ್ಷಕ್ಕೆ ದಾಪುಗಾಲಿಡುತ್ತಿದ್ದು, ಈ ದಿನದಿಂದಲೇ ಸರಳಜೀವನ ಚಾನೆಲ್, ಮಾಹಿತಿ, ಮನರಂಜನೆಯ ಜೊತೆಗೆ ದಿನಕ್ಕೆ 4 ವಾರ್ತಾ ಸಂಚಿಕೆಗಳು ಸರಳಜೀವನ ವಾಹಿನಿಯಲ್ಲಿ ಪ್ರಸಾರವಾಗಲಿವೆ. ಮಾಹಿತಿ ಹಾಗೂ ಮನರಂಜನಾ ಪೂರ್ಣ ವಾಹಿನಿಯಾಗಿ ಈಗಾಗಲೇ ಜನಮೆಚ್ಚುಗೆ ಗಳಿಸಿರುವ ಸರಳಜೀವನ, ಸುದ್ದಿಯನ್ನು ನೀಡುವಲ್ಲೂ ಪರಿಶುದ್ಧತೆಯನ್ನ ಕಾಯ್ದುಕೊಳ್ಳಲಿದೆ. ಯಾವುದೇ ಸುದ್ದಿಯನ್ನ ವೈಭವೀಕರಿಸದೆ. ರಾಜ್ಯದ ಯಥಾವತ್ ಸುದ್ದಿಗಳನ್ನು ನಿಮ್ಮ ಮುಂದಿಡಲಿದೆ.
ಮಾಹಿತಿ ಹಾಗೂ ಮನರಂಜನಾ ಕ್ಷೇತ್ರದಲ್ಲಿ ಸರಳಜೀವನ ವಾಹಿನಿ ತನ್ನದೇ ಛಾಪು ಮೂಡಿಸಿದ್ದು, ಭಾರತೀಯ ಪುರಾಣ, ಇತಿಹಾಸ, ಪ್ರವಾಸ ಕಥನ, ಭಾರತೀಯ ಸಂಸ್ಕೃತಿ ಮತ್ತು ಪರಂಪರೆಯನ್ನು ಆಧರಿಸಿದ ವಿಚಾರಪೂರ್ಣ ಕಾರ್ಯಕ್ರಮಗಳನ್ನು ಈಗಾಗಲೇ ವಾಹಿನಿ ಪ್ರಸಾರ ಮಾಡುತ್ತಿದೆ. ಈ ಮೂಲಕ ಕನ್ನಡದ ಇತರೇ ಸುದ್ದಿ ಹಾಗೂ ಮನರಂಜನಾ ವಾಹಿನಿಗಳ ಸಾಲಿನಲ್ಲಿ ವಿಭಿನ್ನವಾಗಿ ಗುರುತಿಸಿಕೊಳ್ಳುವಲ್ಲಿ ಯಶಸ್ವಿಯಾಗಿದೆ.
ಸರಳ ಸುದ್ದಿ ಸಂಚಿಕೆಗಳು?
ಸಮಾಚಾರ ಸೌರಭ (Morning News):
ಅಂದಿನ ಸಂಭವನೀಯ ಸುದ್ದಿಗಳು ಹಾಗೂ ಹಿಂದಿನ ದಿನದ ಸುದ್ದಿ ಮುಖ್ಯಾಂಶಗಳನ್ನು ಹೊತ್ತು ಬರಲಿದೆ ಸರಳಜೀವನ ವಾಹಿನಿಯ ಸಮಾಚಾರ ಸೌರಭ. ಪ್ರತಿದಿನ ಮುಂಜಾನೆ 8.00 ಗಂಟೆಗೆ ಈ ಬೆಳಗಿನ ಸುದ್ದಿ ಸಂಚಿಕೆ ಬಿತ್ತರಗೊಳ್ಳಲಿದೆ. ನಿಮ್ಮ ಬೆಳಗಿನ ಉಪಾಹಾರದ ಜೊತೆ ಸರಳವಾಹಿನಿಯ ಈ ಸುದ್ದಿ ಸಂಚಿಕೆ ರಾಜ್ಯದ ಸಮಗ್ರ ಸುದ್ದಿಯನ್ನು ನಿಮಗೆ ಉಣಬಡಿಸಲಿದೆ.
ಮಧ್ಯಂತರ ವರದಿ (Miday News):
ಇದು ಸರಳಜೀವನ ವಾಹಿನಿಯ ಮಿಡ್ ಡೇ ಸುದ್ದಿಯೂಟ. ಪ್ರತಿದಿನ ಮಧ್ಯಾಹ್ನ 1 .00 ಗಂಟೆಗೆ ಮಧ್ಯಂತರ ವರದಿ ಪ್ರಸಾರವಾಗಲಿದ್ದು, ಈ ವಾರ್ತಾ ಸಂಚಿಕೆಯಲ್ಲಿ ಮಧ್ಯಾಹ್ನದವರೆಗಿನ ರಾಜ್ಯದ ಪ್ರಮುಖ ಸುದ್ದಿಗಳ ಸಮಗ್ರ ಚಿತ್ರಣ ನಿಮಗೆ ಸಿಗಲಿದೆ.
ನಮ್ಮೂರು ಸುದ್ದಿ (News from my town): ಇದು ಸಂಪೂರ್ಣ ಗ್ರಾಮೀಣ ಸುದ್ದಿಯ ಹೂರಣ. ರಾಜ್ಯದ 30 ಜಿಲ್ಲೆಗಳ ಸಂಪೂರ್ಣ ಸುದ್ದಿ ಚಿತ್ರಣವನ್ನು "ನಮ್ಮೂರು ಸುದ್ದಿ" ಯಲ್ಲಿ ನಾವು ನಿಮಗೆ ನೀಡಲಿದ್ದೇವೆ. ಸ್ಥಳೀಯ ಸುದ್ದಿಗಳಿಗಾಗಿಯೇ ಮೀಸಲಾಗಿರುವ ಈ ವಾರ್ತಾ ಸಂಚಿಕೆ ಪ್ರತಿದಿನ ಸಂಜೆ 7.30ಕ್ಕೆ ಪ್ರಸಾರವಾಗಲಿದೆ.
ಸಮಗ್ರ ಸಮಾಚಾರ (Prime News):
ಪ್ರತಿದಿನ ರಾತ್ರಿ 10.00 ಗಂಟೆಗೆ ಸರಳ ಸಮಗ್ರ ಸಮಾಚಾರ ಪ್ರಸಾರವಾಗಲಿದೆ. ಇದರಲ್ಲಿ ರಾಜ್ಯ ಹಾಗೂ ದೇಶದ ರಾಜಕೀಯ ಬೆಳವಣಿಗೆ ಹಾಗೂ ಆ ದಿನದ ಸಂಪೂರ್ಣ ಸುದ್ದಿಗಳ ಚಿತ್ರಣ ನಿಮಗೆ ಲಭಿಸಲಿದೆ.
ಈ ನಾಲ್ಕು ಸುದ್ದಿ ಸಂಚಿಕೆಗಳ ಜೊತೆಗೆ ಸರಳಜೀವನ ವಾಹಿನಿ ಮತ್ತೊಂದು ವಿಶೇಷ ಕಾರ್ಯಕ್ರಮವನ್ನೂ ನಿಮಗಾಗಿ ರೂಪಿಸಿದೆ. ಫೆ.19ರಿಂದ ಅಮರ ಪ್ರೇಮ ಕಥೆಗಳು ಎಂಬ ವಿಶೇಷ ಕಾರ್ಯಕ್ರಮ ಪ್ರಸಾರವಾಗಲಿದೆ. ಪ್ರತಿ ಸೋಮವಾರದಿಂದ ಶುಕ್ರವಾರದವರೆಗೆ ರಾತ್ರಿ 9 ಗಂಟೆಗೆ ಪ್ರಸಾರವಾಗಲಿರುವ ಈ ಪ್ರೇಮ ಕಾವ್ಯ ನಿಮ್ಮನ್ನು ಹೊಸದೊಂದು ಲೋಕಕ್ಕೆ ಕರೆದೊಯ್ಯಲಿದೆ. ಇತಿಹಾಸ ಹಾಗೂ ಪುರಾಣಗಳ ಕಥೆಗಳನ್ನು ಆಧರಿಸಿ ಈ ಕಾರ್ಯಕ್ರಮ ರೂಪುಗೊಂಡಿದೆ.
ದಿನಕ್ಕೆ 4 ಸುದ್ದಿ ಸಂಚಿಕೆಗಳ ಮೂಲಕ ದೇಶ ಹಾಗೂ ರಾಜ್ಯದ ಸಂಪೂರ್ಣ ಹಾಗೂ ಸಮಗ್ರ ಸುದ್ದಿ ನೀಡುವುದು ನಮ್ಮ ಮುಖ್ಯ ಗುರಿ ಎನ್ನುತ್ತಾರೆ ವಾಹಿನಿಯ ಬ್ಯುಸಿನೆಸ್ ಹೆಡ್ ರಘುನಾಥ ರೆಡ್ಡಿ. ಕೇವಲ ಫ್ಲ್ಯಾಶ್ ನ್ಯೂಸ್ ಹಾಗೂ ಬ್ರೇಕಿಂಗ್ ನ್ಯೂಸ್‌ಗೆ ಸೀಮಿತವಾಗದೆ ಮನರಂಜನೆಯ ನಡುವೆ 3 -5 ಗಂಟೆಗಳ ಅಂತರದಲ್ಲಿ ಒಂದೊಂದು ನ್ಯೂಸ್ ಬುಲೆಟಿನ್‌ಗಳನ್ನು ನೀಡುವುದು ನಮ್ಮ ಆಶಯ ಎನ್ನುತ್ತಾರೆ ವಾಹಿನಿಯ ಬ್ಯುಸಿನೆಸ್ ಹೆಡ್.
ನಮ್ಮ ಸಂಸ್ಕೃತಿ, ಪರಂಪರೆಗಳನ್ನು ಆಧರಿಸಿ ಸರಳ ಜೀವನ ವಾಹಿನಿಯಲ್ಲಿ ಪ್ರಸಾರಗೊಳ್ಳುತ್ತಿರುವ ವಿಭಿನ್ನ ಕಾರ್ಯಕ್ರಮಗಳು ಪ್ರೇಕ್ಷಕರ ಮೆಚ್ಚುಗೆ ಗಳಿಸುವಲ್ಲಿ ಯಶಸ್ವಿಯಾಗಿವೆ. ಭಾರತೀಯ ಇತಿಹಾಸವನ್ನು ಆಧರಿಸಿ ರೂಪಿಸಿರುವ ಹಿಸ್ಟೋರಿ-01 ಹಾಗೂ ಹಿಸ್ಟೋರಿ -2 ಕಾರ್ಯಕ್ರಮ ಜನಮನ್ನಣೆ ಗಳಿಸಿದೆ. ಮಾಹಿತಿ, ಮನರಂಜನೆ ಗಳ ಜತೆಗೆ ಸುದ್ದಿಯನ್ನೂ ನೀಡಲು ಇದು ಸುಸಂದರ್ಭ. ಈ ಹಿನ್ನೆಲೆಯಲ್ಲಿ ಮನರಂಜನೆ ಜತೆ ಸುದ್ದಿಯನ್ನೂ ನೀಡಲು ನಿರ್ಧರಿಸಿದ್ದೇವೆ. ಇದು ನಮ್ಮ ವೀಕ್ಷಕರಿಗೆ ಇಷ್ಟವಾಗುತ್ತದೆ ಎಂಬುದು ನಮ್ಮ ನಂಬಿಕೆ ಎನ್ನುತ್ತಾರೆ -ವಾಹಿನಿಯ ಸಂಪಾದಕ ಎಂ.ಎಸ್.ರಾಘವೇಂದ್ರ.


Dubai - United Arab Emirates, First Published 8, Aug 2018, 12:34 PM IST
Highlights
ಶಾರ್ಜಾದಲ್ಲಿ ನವೆಂಬರ್ 23ರಿಂದ 2ನೇ ಆವೃತ್ತಿಯ ಟಿ10 ಕ್ರಿಕೆಟ್ ಲೀಗ್ ನಡೆಯಲಿದ್ದು, ಶಾಹಿದ್ ಅಫ್ರಿದಿ, ಶೇನ್ ವಾಟ್ಸನ್, ರಶೀದ್ ಖಾನ್, ಸುನಿಲ್ ನರೈನ್,
ಇಯಾನ್ ಮೊರ್ಗನ್ ಸೇರಿ ಇನ್ನೂ ಹಲವು ತಾರಾ ಅಂ.ರಾ.ಕ್ರಿಕೆಟಿಗರು ಪಾಲ್ಗೊಳ್ಳಲಿದ್ದಾರೆ.
ನವದೆಹಲಿ[ಆ.08]: ಅಂತಾರಾಷ್ಟ್ರೀಯ ಕ್ರಿಕೆಟ್ ಸಮಿತಿ(ಐಸಿಸಿ), ಟಿ10 ಕ್ರಿಕೆಟ್ ಲೀಗ್‌ಗೆ ಮಾನ್ಯತೆ ನೀಡಿದೆ. ಇದು ಹಲವು ಕ್ರಿಕೆಟ್ ತಜ್ಞರ ಅಸಮಾಧಾನಕ್ಕೆ ಕಾರಣವಾಗಿದ್ದು, ಕೇವಲ ಮನರಂಜನೆಗೋಸ್ಕರ ಕ್ರಿಕೆಟ್ ಮೌಲ್ಯವನ್ನು ಹಾಳು ಮಾಡಲಾಗುತ್ತಿದೆ ಎನ್ನುವ ಅಭಿಪ್ರಾಯ ವ್ಯಕ್ತವಾಗಿದೆ.
ಶಾರ್ಜಾದಲ್ಲಿ ನವೆಂಬರ್ 23ರಿಂದ 2ನೇ ಆವೃತ್ತಿಯ ಟಿ10 ಕ್ರಿಕೆಟ್ ಲೀಗ್ ನಡೆಯಲಿದ್ದು, ಶಾಹಿದ್ ಅಫ್ರಿದಿ, ಶೇನ್ ವಾಟ್ಸನ್, ರಶೀದ್ ಖಾನ್, ಸುನಿಲ್ ನರೈನ್, ಇಯಾನ್ ಮೊರ್ಗನ್ ಸೇರಿ ಇನ್ನೂ ಹಲವು ತಾರಾ ಅಂ.ರಾ.ಕ್ರಿಕೆಟಿಗರು ಪಾಲ್ಗೊಳ್ಳಲಿದ್ದಾರೆ.
ಲೀಗ್‌ನಲ್ಲಿ ಒಟ್ಟು 8 ತಂಡಗಳು ಪಾಲ್ಗೊಳ್ಳಲಿದ್ದು, ಒಟ್ಟು 10 ದಿನಗಳ ಕಾಲ ಟೂರ್ನಿ ನಡೆಯಲಿದೆ. ಕಳೆದ ವರ್ಷವೂ ಟೂರ್ನಿ ನಡೆದಿತ್ತು, ಆದರೆ ಐಸಿಸಿಯಿಂದ ಮಾನ್ಯತೆ ಹೊಂದಿರಲಿಲ್ಲ.
Last Updated 8, Aug 2018, 12:34 PM IST


bettanagere kannada movie
'ಬೆತ್ತ'ಕ್ಕೆ ಬಂತು ಬೇಡಿಕೆ
ಬೆತ್ತನಗೆರೆಗೆ ಎಲ್ಲಿಲ್ಲದ ಬೇಡಿಕೆ ಬಂದಿದೆ. ವಿತರಕರು ಮಾತ್ರವಲ್ಲದೆ, ಚಿತ್ರಮಂದಿರದ ಮಾಲಿಕರೂ ಕೂಡ ಚಿತ್ರವನ್ನು ಕೊಂಡುಕೊಳ್ಳಲು ಮುಂದಾಗಿದ್ದಾರೆ. ಈ ರೀತಿಯ ಬೆಳವಣಿಗೆ ಚಿತ್ರರಂಗದಲ್ಲಿ ಅಪರೂಪ.
| Updated:
Aug 27, 2015, 04:00AM IST
* ಪದ್ಮಾ ಶಿವಮೊಗ್ಗ
ನೈಜ ಘಟನೆಯನ್ನಾಧರಿಸಿದ ಚಿತ್ರ ‘ಬೆತ್ತನಗೆರೆ’ಯನ್ನು ಪ್ರದರ್ಶಿಸಲು ಚಿತ್ರಮಂದಿರಗಳು ಸಾಲುಗಟ್ಟಿವೆ. ಇಲ್ಲಿಯವರೆಗೆ ವಿತರಕರೊಬ್ಬರ ಮೂಲಕ ರಾಜ್ಯಾದ್ಯಂತ ಚಿತ್ರ ತೆರೆ ಕಾಣುತ್ತಿತ್ತು. ಆದರೆ, ಈಗ ಸಣ್ಣ ಪುಟ್ಟ ಊರುಗಳಲ್ಲಿರುವ ಚಿತ್ರಮಂದಿರದ ಮಾಲೀಕರು ತಾವೇ ಸ್ವತಃ ಚಿತ್ರವನ್ನು ಖರೀದಿಸಿ ತಮ್ಮ ಚಿತ್ರಮಂದಿರಗಳಲ್ಲಿ ಪ್ರದರ್ಶನ ಮಾಡಲು ಮುಂದೆ ಬಂದಿದ್ದಾರೆ.
ಮೋಹನ್ ನಿರ್ದೇಶನದ ಬೆತ್ತನಗೆರೆಯನ್ನು ರಾಜ್ಯಾದ್ಯಂತ ಜಯಣ್ಣ ಪ್ರದರ್ಶನ ಮಾಡಲು ಮುಂದಾಗಿದ್ದಾರೆ. ಚಿತ್ರಮಂದಿರಗಳನ್ನು ಬಾಡಿಗೆ ಪಡೆದು ಚಿತ್ರ ಪ್ರದರ್ಶನ ಮಾಡುವುದು ವಿತರಕರ ಉದ್ದೇಶ. ಆದರೆ, ಈಗ ಸಣ್ಣ ಊರುಗಳಲ್ಲಿರುವ ಚಿತ್ರಮಂದಿರದ ಮಾಲಿಕರೇ ಚಿತ್ರವನ್ನು ಕೊಂಡುಕೊಳ್ಳಲು ಮುಂದಾಗಿದ್ದಾರೆ. ಸುಮಾರು 40ಕ್ಕೂ ಹೆಚ್ಚು ಚಿತ್ರಮಂದಿರ ಮಾಲೀಕರಿಂದ ಬೇಡಿಕೆ ಬಂದಿದೆ. ಎಲ್ಲರೂ ಸಿಂಗಲ್ ಥಿಯೇಟರ್ ಮಾಲೀಕರು. ‘ನೆಲಮಂಗಲವೊಂದರಲ್ಲೇ ಎರಡು ಚಿತ್ರಮಂದಿರಗಳಲ್ಲಿ ಪ್ರದರ್ಶಿಸಲು 1 ಕೋಟಿ ರೂ. ನೀಡಲು ಸಿದ್ಧರಿದ್ದಾರೆ ಎನ್ನುತ್ತಾರೆ’ ನಿರ್ದೇಶಕ ಮೋಹನ್ ಗೌಡ. ಕನ್ನಡ ಚಿತ್ರರಂಗದಲ್ಲಿ ಈ ರೀತಿಯ ಬೇಡಿಕೆ ಅಪರೂಪ. ಚಿತ್ರದ ಬಗ್ಗೆ ಜನರಿಗೆ ಕುತೂಹಲವಿರುವುದು ಇದರಿಂದ ಗೊತ್ತಾಗುತ್ತಿದೆ ಎಂದು ಸಂತಸವನ್ನು ಹಂಚಿಕೊಂಡಿದ್ದಾರೆ ಅವರು. ‘ವಿತರಕರೊಬ್ಬರು ಹುಬ್ಬಳ್ಳಿಯಲ್ಲಿ ವಿತರಣೆ ಮಾಡುವುದಾಗಿ ಪಟ್ಟುಹಿಡಿದಿದ್ದಾರೆ. ಇದು ನಮಗೆ ಬಲ ನೀಡಿದೆ. ರಾಜ್ಯಾದ್ಯಂತ 250 ಚಿತ್ರಮಂದಿಗಳಲ್ಲಾದರೂ ದೊಡ್ಡ ರೀತಿಯಲ್ಲಿ ಬಿಡುಗಡೆ ಮಾಡಬೇಕೆಂದಿದ್ದೇವೆ’ ಎನ್ನುತ್ತಾರೆ ಅವರು.
ನೆಲಮಂಗಲದ ಶಂಕರ ಮತ್ತು ಸೀನ ಎಂಬ ಇಬ್ಬರು ಸಹೋದರ ಸಂಬಂಧಿಗಳ ಜೀವನದಲ್ಲಿ ನಡೆದ ರಕ್ತಸಿಕ್ತ ರಿಯಲ್ ಸ್ಟೋರಿಯೇ ಬೆತ್ತನಗೆರೆ ಸಿನಿಮಾ. ಈಗ ಸೀನ ಬದುಕಿಲ್ಲ. ಪೊಲೀಸ್ ಎನ್‌ಕೌಂಟರ್‌ನಲ್ಲಿ ಸೀನ ಸತ್ತಿದ್ದಾನೆ. ಶಂಕರ ಇತ್ತೀಚೆಗೆ ಜೈಲಿನಿಂದ ಬಿಡುಗಡೆ ಹೊಂದಿದ್ದು, ಇವರು ಹೇಗೆ ಈ ಹಾದಿಯಲ್ಲಿ ನಡೆದರು ಎನ್ನುವುದನ್ನು ಚಿತ್ರದಲ್ಲಿ ತೋರಿಸಲಾಗಿದೆ. ಈ ಪ್ರಕರಣದಲ್ಲಿ ಸೇಡಿನ ಬಲೆಯಲ್ಲಿ ಸಿಕ್ಕಿ ಸಾಲು ಸಾಲು ಕೊಲೆಗಳಾಗಿವೆ. ಮೋಹನ್ ಗೌಡ ನಿರ್ದೇಶನದ ಚಿತ್ರದಲ್ಲಿ ಶಂಕರನ ಪಾತ್ರದಲ್ಲಿ ಸುಮಂತ್ ಶೈಲೇಂದ್ರ ಮತ್ತು ಸೀನನ ಪಾತ್ರದಲ್ಲಿ ಅಕ್ಷಯ್ ಅಭಿನಯಿಸಿದ್ದಾರೆ.
ಈ ಚಿತ್ರ ತಮ್ಮ ಊರಿನ ತೇಜೋವಧೆ ಮಾಡುತ್ತಿದೆ ಎಂದು ಆರೋಪಿಸಿದ ಬೆತ್ತನಗೆರೆ ನಿವಾಸಿಗಳು ಚಿತ್ರ ಬಿಡುಗಡೆಗೆ ಮೊದಲು ತಮಗೆ ತೋರಿಸಬೇಕೆಂದು ಪಟ್ಟುಹಿಡಿದಿದ್ದರು. ಅಲ್ಲದೆ, ಸೀನ ಮತ್ತು ಶಂಕರನ ಕುಟುಂಬದವರೂ ಕೂಡ ತಕರಾರು ತೆಗೆದಿದ್ದರು. ಕೊನೆಗೆ ನಿರ್ಮಾಪಕ ಸ್ವಾಮಿ ಸುಮಾರು 300 ಜನರಿಗೆ ಚಿತ್ರ ಪ್ರದರ್ಶನವನ್ನು ಏರ್ಪಡಿಸಿದ್ದರು. ಚಿತ್ರದ ಬಗ್ಗೆ ಮೆಚ್ಚುಗೆ ವ್ಯಕ್ತಪಡಿಸಿದ ರೌಡಿಗಳು ಮಾಡಿರುವ ಪ್ರಚಾರ, ಚಿತ್ರಕ್ಕೆ ಪ್ಲಸ್ ಪಾಯಿಂಟ್ ಆಗಿದೆ. ಈಗ ಕೆಲ ರೌಡಿಗಳು ತಮಗೂ ಇಂಥದ್ದೊಂದು ಚಿತ್ರ ನಿರ್ದೇಶನ ಮಾಡುವಂತೆ ಮೋಹನ್ ಗೌಡ ಅವರಿಗೆ ದುಂಬಾಲು ಬಿದ್ದಿದ್ದಾರೆ.
‘ಸಿನಿಮಾ ನೋಡಿದವರು ಚಿತ್ರದ ಬಗ್ಗೆ ಹೇಳಿದ್ದನ್ನು ಕೇಳಿ ಕೆಲವರು ತಮಗೂ ಸಿನಿಮಾ ಮಾಡಿಕೊಡಿ ಅಂತ ಕೇಳುತ್ತಿದ್ದಾರೆ. ಅವರ ಹೆಸರುಗಳನ್ನು ನಾನು ಹೇಳುವಂತಿಲ್ಲ. ಚಾಮರಾಜಪೇಟೆ, ಯಲಹಂಕದಲ್ಲಿ ಇರುವವರು ಸಿನಿಮಾ ಮಾಡಲು ಮುಂದಾಗಿದ್ದಾರೆ’ ಎನ್ನುತ್ತಾರೆ ನಿರ್ದೇಶಕ. ಬೆತ್ತನಗೆರೆ ಚಿತ್ರ ಸದ್ಯದಲ್ಲೇ ಬಿಡುಗಡೆಯಾಗಲಿದೆ.


ಇಂಡೋ-ಆಫ್ರಿಕಾ ಟೆಸ್ಟ್; ಉಭಯ ತಂಡಗಳಿಗೆ ಮೊದಲ ದಿನದ ಗೌರವ
Highlights
ಟಾಸ್ ಗೆದ್ದು ಮೊದಲು ಬ್ಯಾಟಿಂಗ್ ಆಯ್ದುಕೊಂಡ ದಕ್ಷಿಣ ಆಫ್ರಿಕಾ ಉತ್ತಮ ಆರಂಭವನ್ನೇ ಪಡೆಯಿತು. ಎಲ್ಗಾರ್-ಮರ್ಕ್ರಾಮ್ ಜೋಡಿ 85 ರನ್ ಜತೆಯಾಟವಾಡುವ ಮೂಲಕ ಭದ್ರ ಬುನಾದಿ ಹಾಕಿತು. ಈ ವೇಳೆ ಅಶ್ವಿನ್ ಸ್ಪಿನ್ ದಾಳಕ್ಕೆ ಎಲ್ಗಾರ್(31) ಪೆವಿಲಿಯನ್ ಸೇರಿದರು.
ಸೆಂಚೂರಿಯನ್(ಜ.13): ಆರಂಭಿಕ ಏಯ್ಡನ್ ಮರ್ಕ್ರಾಮ್ ಹಾಗೂ ಹಾಶೀಂ ಆಮ್ಲಾ ಸಮಯೋಚಿತ ಅರ್ಧಶತಕಗಳ ನೆರವಿನಿಂದ ದಕ್ಷಿಣ ಆಫ್ರಿಕಾ ದಿನದಂತ್ಯಕ್ಕೆ 6 ವಿಕೆಟ್ ಕಳೆದುಕೊಂಡು 269 ರನ್ ಕಲೆಹಾಕಿದೆ. ಅಶ್ವಿನ್ ಚಾಣಾಕ್ಷ ಸ್ಪಿನ್ ಹಾಗೂ ಟೀಂ ಇಂಡಿಯಾದ ಚುರುಕಿನ ಕ್ಷೇತ್ರ ರಕ್ಷಣೆಯಿಂದ ಕೊಹ್ಲಿ ಪಡೆ ಕೂಡ ತಕ್ಕ ತಿರುಗೇಟು ನೀಡಿದೆ.
ಟಾಸ್ ಗೆದ್ದು ಮೊದಲು ಬ್ಯಾಟಿಂಗ್ ಆಯ್ದುಕೊಂಡ ದಕ್ಷಿಣ ಆಫ್ರಿಕಾ ಉತ್ತಮ ಆರಂಭವನ್ನೇ ಪಡೆಯಿತು. ಎಲ್ಗಾರ್-ಮರ್ಕ್ರಾಮ್ ಜೋಡಿ 85 ರನ್ ಜತೆಯಾಟವಾಡುವ ಮೂಲಕ ಭದ್ರ ಬುನಾದಿ ಹಾಕಿತು. ಈ ವೇಳೆ ಅಶ್ವಿನ್ ಸ್ಪಿನ್ ದಾಳಕ್ಕೆ ಎಲ್ಗಾರ್(31) ಪೆವಿಲಿಯನ್ ಸೇರಿದರು. ಆ ಬಳಿಕ ಜತೆಯಾದ ಆಮ್ಲಾ-ಮರ್ಕ್ರಾಮ್ ಜೋಡಿ ಕೂಡಾ ಅರ್ಧಶತಕದ ಜತೆಯಾಟವಾಡಿ ತಂಡದ ಮೊತ್ತವನ್ನು 100ರ ಗಡಿ ದಾಟಿಸಿತು. ಆತ್ಮವಿಶ್ವಾಸದಿಂದ ಬ್ಯಾಟ್ ಬೀಸುತ್ತಿದ್ದ ಮರ್ಕ್ರಾಮ್ 94 ರನ್ ಬಾರಿಸಿ ಅಶ್ವಿನ್'ಗೆ ಎರಡನೇ ಬಲಿಯಾದರು. ಇದಾದ ಕೆಲಹೊತ್ತಿನಲ್ಲೇ ಎಬಿಡಿಯನ್ನು ಬೌಲ್ಡ್ ಮಾಡಿದ ಇಶಾಂತ್ ಶರ್ಮಾ ಭಾರತಕ್ಕೆ ಮೇಲುಗೈ ಒದಗಿಸಿಕೊಡುವಲ್ಲಿ ಸಫಲವಾದರು. ಆ ನಂತರ ನೆಲಕಚ್ಚಿ ಆಡುತ್ತಿದ್ದ ಆಮ್ಲಾರನ್ನು ಚುರುಕಿನ ಕ್ಷೇತ್ರರಕ್ಷಣೆ ಮೂಲಕ ಹಾರ್ದಿಕ್ ಪಾಂಡ್ಯ ಆಲೌಟ್ ಮಾಡಿದರು. ಆಗ ದಕ್ಷಿಣ ಆಫ್ರಿಕಾ ತಂಡದ ಮೊತ್ತ 246/4.
ಈ ವೇಳೆ ಒತ್ತಡಕ್ಕೆ ಸಿಲುಕಿದ ಆಫ್ರಿಕಾ ಮರು ಓವರ್'ನಲ್ಲೇ ಕ್ವಿಂಟನ್ ಡಿಕಾಕ್ ಬಲಿ ಪಡೆದ ಅಶ್ವಿನ್ ಮತ್ತೆ ಆಫ್ರಿಕಾಕ್ಕೆ ಕಂಟಕವಾಗಿ ಪರಿಣಮಿಸಿದರು. ಮರು ಓವರ್'ನಲ್ಲಿ ಇನ್ನಿಲ್ಲದ ರನ್ ಕದಿಯಲು ಹೋಗಿ ಫಿಲಾಂಡರ್ ರನೌಟ್'ಗೆ ಬಲಿಯಾದರು. ಇದೀಗ ನಾಯಕ ಡು ಪ್ಲಸಿಸ್(24*) ಹಾಗೂ ಕೇಶವ್ ಮಹರಾಜ್(10*) ಎರಡನೇ ದಿನಕ್ಕೆ ಬ್ಯಾಟಿಂಗ್ ಕಾಯ್ದುಕೊಂಡಿದ್ದಾರೆ.
ಭಾರತ ಪರ ಅಶ್ವಿನ್ 3 ವಿಕೆಟ್ ಪಡೆದರೆ, ಇಶಾಂತ್ ಶರ್ಮಾ 1 ವಿಕೆಟ್ ಪಡೆದರು.
ಸಂಕ್ಷಿಪ್ತ ಸ್ಕೋರ್: 269/6
ಮರ್ಕ್ರಾಮ್: 94


ನಿಮ್ಮ ಹೇರ್ ರೂಟ್ಸ್ ಗೆ ಇಲ್ಲಿದೆ ‘ನೈಸರ್ಗಿಕ’ ಪರಿಹಾರ….
  05-01-2019 6:05AM IST    /     No Comments    /     Posted In: Beauty , Latest News
ದುರ್ಬಲವಾದ ಕೂದಲಿನ ಬೇರುಗಳು ತೆಳುವಾಗಿದ್ದು, ಕೂದಲಿನ ಬ್ರೇಕೇಜ್ ಗೆ ಕಾರಣವಾಗಬಹುದು. ಇದರ ಬಗ್ಗೆ ಹೆಚ್ಚಿನ ಮಹಿಳೆಯರಿಗೆ ತಿಳಿದಿರುವುದಿಲ್ಲ. ಈ ಸಮಸ್ಯೆಗಳಿಂದ ಹೊರ ಬರಲು ಮನೆಯಲ್ಲೇ ಪಾಲಿಸಬಹುದಾದ ಸೈಸರ್ಗಿಕವಾಗಿ ಕೂದಲಿಗೆ ಪೋಷಣೆ ಮತ್ತು ಕೂದಲನ್ನು ರಿಜುವಿನೇಟ್ ಮಾಡುವಂತಹ ಕೆಲವು ಟಿಪ್ಸ್ ಇಲ್ಲಿದೆ.
ಆಲಿವ್ ಆಯಿಲ್ : ರಾತ್ರಿ ಆಲಿವ್ ಎಣ್ಣೆಯನ್ನು ಕೂದಲಿನ ಬುಡಕ್ಕೆ ಹಚ್ಚಿ, ಬೆಳಿಗ್ಗೆ ನೀರಿನಿಂದ ತೊಳೆದುಕೊಳ್ಳಬೇಕು. ಕೂದಲಿಗೆ ಬೇಕಾದ ಎಲ್ಲಾ ರೀತಿಯ ಪೋಷಕಾಂಶಗಳು ಇದರಲ್ಲಿದ್ದು, ಇದು ಕೂದಲಿನ ಬೇರುಗಳಿಗೆ ಉತ್ತಮವಾದ ಪೋಷಣೆಯನ್ನು ನೀಡಿ, ಕೋಮಲವಾದ ಕೂದಲಿನ ಬೆಳವಣಿಗೆಗೆ ಸಹಾಯ ಮಾಡುತ್ತದೆ.
ವಿಟಮಿನ್ ಇ ಆಯಿಲ್ : ವಿಟಮಿನ್ ಇ ಕ್ಯಾಪ್ಸುಲ್ ನಿಂದ ತೆಗೆದ ಆಯಿಲ್ ಅನ್ನು ಕೂದಲಿನ ಬುಡಕ್ಕೆ ಹಚ್ಚಿ, 40-60 ನಿಮಿಷಗಳವರೆಗೆ ಹಾಗೆಯೇ ಬಿಟ್ಟು, ಲೈಟ್ ಶ್ಯಾಂಪೂವಿನಿಂದ ಹೇರ್ ವಾಶ್ ಮಾಡಿಕೊಳ್ಳಿ. ವಿಟಮಿನ್ ಇ ಒಂದು ಪವರ್ಫುಲ್ ಆ್ಯಂಟಿಆಕ್ಸಿಡೆಂಟ್ ಆಗಿರುವುದರಿಂದ ಕೂದಲನ್ನು ಸ್ಟ್ರಾಂಗ್ ಮಾಡಿ ಬ್ರೇಕೇಜ್ ನಿಂದ ನಿವಾರಣೆ ನೀಡುತ್ತದೆ.
ಬಾಳೆಹಣ್ಣು : ಚೆನ್ನಾಗಿ ಹಣ್ಣಾದ ಬಾಳೆಹಣ್ಣನ್ನು ಸ್ಮಾಷ್ ಮಾಡಿ ಕೂದಲಿನ ಬುಡಕ್ಕೆ ಸಮವಾಗಿ ಹಚ್ಚಿ. 60 ನಿಮಿಷಗಳ ಕಾಲ ಹೀಗೆಯೇ ಬಿಟ್ಟು, ನಂತರ ಮೈಲ್ಡ್ ಶ್ಯಾಂಪೂವಿನಿಂದ ವಾಶ್ ಮಾಡಿಕೊಳ್ಳಿ. ಬಾಳೆಹಣ್ಣಿನಲ್ಲಿ ಪೋಟಾಶಿಯಂ ಮತ್ತು ಮೆಗ್ನೀಶಿಯಂ ಅಂಶ ಯಥೇಚ್ಛವಾಗಿರುವುದರಿಂದ  ಕೂದಲಿನ ರೂಟ್ಸ್ ಗೆ ಬಲವನ್ನು ನೀಡಿ ಹೇರ್ ಬ್ರೇಕೇಜ್ ಅನ್ನು ತಡೆಗಟ್ಟುತ್ತದೆ.


ರಾಜ್‌ಕುಮಾರ್‌ಗಿಲ್ಲದ ಜಾತಿ ಸುದೀಪ್‌ಗೇಕೆ?: ಮುನಿರತ್ನ
9, Oct 2018, 2:05 PM IST
ಮದಕರಿ ನಾಯಕ ಟೈಟಲ್ ಗಗಿ ದರ್ಶನ್ ಹಾಗೂ ಸುದೀಪ್ ನಡುವೆ ಕಿತ್ತಾಟ ಶುರುವಾಗಿದೆ. ಪ್ರಸನ್ನಾನಂಧ ಸ್ವಾಮೀಜಿ ಹೇಳಿಕೆಗೆ ಮುನಿರತ್ನ ಅಸಮಾಧಾನ ವ್ಯಕ್ತಪಡಿಸಿದ್ದಾರೆ. ಈಗ ಜಾತಿ ನಂಟನ್ನು ಸ್ವಾಮೀಜಿ ತರಬಾರದು. ಜಾತಿ ಬಿಟ್ಟು ದರ್ಶನ್ ಸುದೀಪ್ ಸಿನಿಮಾ ಮಾಡಲಿ. ಇಬ್ಬರೂ ಈ ಸಿನಿಮಾ ಮಾಡಲಿ ಆದರೆ ಎಲ್ಲಿಯೂ ಕಥೆ ರಿಪೀಟಾಗದಂತೆ ನೋಡಿಕೊಳ್ಳಲಿ ಎಂದಿದ್ದಾರೆ.


ವಯಸ್ಸು ಹೆಚ್ಚಾಗ್ತಿದ್ದಂತೆ ಕಡಿಮೆಯಾಗುತ್ತೆ ‘ಸೆಕ್ಸ್’ ಮೇಲಿನ ಆಸಕ್ತಿ
  02-02-2019 9:37PM IST    /     No Comments    /     Posted In: Latest News , Health
ವಯಸ್ಸು ಹೆಚ್ಚಾಗ್ತಿದ್ದಂತೆ ಅನೇಕ ವಿಷ್ಯಗಳ ಮೇಲಿರುವ ಆಸಕ್ತಿ ಕಡಿಮೆಯಾಗ್ತಾ ಹೋಗುತ್ತೆ. ಅದ್ರಲ್ಲಿ ಶಾರೀರಿಕ ಸಂಬಂಧ ಕೂಡ ಒಂದು. ಸಾಮಾನ್ಯವಾಗಿ ವಯಸ್ಸು 50ರ ಗಡಿ ದಾಟುತ್ತಿದ್ದಂತೆ ಮನಸ್ಸು ಹೇಳಿದಂತೆ ಶರೀರ ಕೇಳುವುದಿಲ್ಲ. ಮಹಿಳೆಯರಿಗೂ ಅನೇಕ ಸಮಸ್ಯೆಗಳು ಕಾಡುವುದರಿಂದ ನಿಧಾನವಾಗಿ ಲೈಂಗಿಕ ಜೀವನದಲ್ಲಿ ಆಸಕ್ತಿ ಕಡಿಮೆಯಾಗುತ್ತದೆ.
ಮಹಿಳೆಯರಿಗೆ ಸಾಮಾನ್ಯವಾಗಿ 40-45 ವರ್ಷದೊಳಗೆ ಮುಟ್ಟು ಬಿಡುತ್ತದೆ. ಈ ವೇಳೆ ಅವರಿಗೆ ಸೆಕ್ಸ್ ಸಂಬಂಧಿ ಹಾಗೂ ಯೋನಿ ಸಮಸ್ಯೆ ಕಾಡಲು ಶುರುವಾಗುತ್ತದೆ. ಶರೀರ ಶಕ್ತಿ ಕಳೆದುಕೊಳ್ಳುತ್ತ ಬರುತ್ತದೆ. ಶಾರೀರಿಕ ಸಂಬಂಧ ಬೆಳೆಸುವ ವೇಳೆ ಕಿರಿಕಿರಿ ಅನುಭವಿಸುತ್ತಾರೆ ಮಹಿಳೆಯರು. ಶೀಘ್ರ ಪತನ ಕಾರಣದಿಂದಾಗಿಯೂ ಮಹಿಳೆಯರು ಶಾರೀರಿಕ ಸಂಬಂಧ ಬೆಳೆಸಲು ಆಸಕ್ತಿ ತೋರುವುದಿಲ್ಲ.
ಇನ್ನು ಪುರುಷರೂ ಲೈಂಗಿಕ ಜೀವನಕ್ಕೆ ಸಂಬಂಧಿಸಿದಂತೆ ಅನೇಕ ಸಮಸ್ಯೆಗಳನ್ನು ಎದುರಿಸುತ್ತಾರೆ. ವಯಸ್ಸಾದಂತೆ ಅನಾರೋಗ್ಯ ಕೆಲವರನ್ನು ಕಾಡಿದ್ರೆ ಮತ್ತೆ ಕೆಲವರಿಗೆ ಶಾರೀರಿಕ ಸಂಬಂಧ ಬೆಳೆಸುವ ಮನಸ್ಸಿರುತ್ತೆ. ಆದ್ರೆ ಶಕ್ತಿ ಕೊರತೆ ಎದುರಾಗುತ್ತದೆ. ಶೀಘ್ರ ಪತನ ಅವರನ್ನು ಕಾಡುವ ಇನ್ನೊಂದು ಸಮಸ್ಯೆ. ಆರಂಭದಲ್ಲಿ ರಾತ್ರಿ ಎರಡು-ಮೂರು ಬಾರಿ ಶಾರೀರಿಕ ಸಂಬಂಧ ಬೆಳೆಸುವಷ್ಟು ಶಕ್ತಿ ಹೊಂದಿದ್ದ ಪುರುಷರು ಈಗ ವಾರಕ್ಕೊಮ್ಮೆ, ತಿಂಗಳಿಗೊಮ್ಮೆಯೂ ಅಸಾಧ್ಯ ಎನ್ನುತ್ತಾರೆ.
ಪತಿ-ಪತ್ನಿ ನಡುವೆ ಮೊದಲಿನಷ್ಟು ಆಸಕ್ತಿ, ಉತ್ಸಾಹ ಇಲ್ಲದಿರುವುದು. ಪತ್ನಿಗೆ ಸಂಬಂಧ ಬೆಳೆಸುವ ಮನಸ್ಸಿದ್ದಾಗ ಪತಿಗೆ ಇರುವುದಿಲ್ಲ. ಪತಿಗೆ ಮನಸ್ಸಿದ್ದಾಗ ಪತ್ನಿ ಒಲ್ಲೆ ಎನ್ನುತ್ತಾಳೆ. ಮತ್ತೆ ಕೆಲವರಿಗೆ ರಾತ್ರಿ ಶಾರೀರಿಕ ಸಂಬಂಧ ಬೆಳೆಸಲು ಇಷ್ಟವಿರುವುದಿಲ್ಲ. ಆದ್ರೆ ಹಗಲಿನಲ್ಲಿ ಇದು ಅಸಾಧ್ಯ. ಹೀಗೆ ನಾನಾ ಕಾರಣಗಳ ಜೊತೆಗೆ ವಯಸ್ಸಿನ ಏರಿಕೆಯಿಂದಾಗುವ ಹಾರ್ಮೋನ್ ಗಳ ಬದಲಾವಣೆ ವಯಸ್ಸಾದಂತೆ ಶಾರೀರಿಕ ಸಂಬಂಧ ಬೆಳೆಸುವ ಆಸಕ್ತಿಯನ್ನು ಕಡಿಮೆ ಮಾಡುತ್ತದೆ.


|
Published: Tuesday, March 14, 2017, 23:31 [IST]
ಅಥ್ಲೆಟಿಕ್‌ಗಳಾಗಿರುವುದು ತುಂಬಾ ಒಳ್ಳೆಯ ವಿಚಾರ. ಇದರಿಂದ ಆರೋಗ್ಯವು ಚೆನ್ನಾಗಿರುತ್ತದೆ ಮತ್ತು ನೀವು ಪ್ರತಿನಿಧಿಸುತ್ತಿರುವ ರಾಜ್ಯ ಮತ್ತು ದೇಶಕ್ಕೆ ಒಂದೆರಡು ಪದಕಗಳು ಬರಬಹುದು. ಅದರಲ್ಲೂ ಮ್ಯಾರಥಾನ್ ಓಟಗಾರರಿದ್ದಾರಲ್ಲ ಅವರ ಜೀವನ ತುಂಬಾ ಭಿನ್ನವಾಗಿರುತ್ತದೆ. ಯಾಕೆಂದರೆ ಅವರು ಪ್ರತೀ ದಿನವೂ ಇಂತಿಷ್ಟು ಗಂಟೆ ಓಡಬೇಕು ಮತ್ತು ತಮ್ಮ ದೇಹದ ಫಿಟ್ನೆಸ್ ಅನ್ನು ಕಾಪಾಡಿಕೊಳ್ಳಬೇಕು. ನಿಧಾನವಾದ ಓಟ, ಮೆದುಳಿಗೆ ಊಟ, ಇದು ನಿತ್ಯದ ಪಾಠ!
ಆದರೆ ಯಾವುದಾದರೂ ಅನಾರೋಗ್ಯ ಕಾಡಿದಾಗ ನೀವು ವೈದ್ಯರಲ್ಲಿಗೆ ಹೋಗುತ್ತಾ ಇದ್ದರೆ ಅವರಲ್ಲಿ ನೀವು ಓಟಗಾರ ಅಥವಾ ದಿನಾ ಬೆಳಿಗ್ಗೆ ವಾಕಿಂಗ್ ಮಾಡುತ್ತೀರಿ ಎಂದು ಹೇಳಲು ಮರೆಯಬಾರದು. ಓಟಗಾರ ಎನ್ನುವ ವಿಚಾರವನ್ನು ನೀವು ವೈದ್ಯರಲ್ಲಿ ಹೇಳದೇ ಇದ್ದರೆ ಆಗ ಅವರಿಗೆ ಸರಿಯಾಗಿ ಚಿಕಿತ್ಸೆ ನೀಡಲು ಸಾಧ್ಯವಾಗದು. ಆರೋಗ್ಯ ಟಿಪ್ಸ್: ದಿನನಿತ್ಯ ಓಟ, ಖಿನ್ನತೆ ದೂರ ಬಲುದೂರ!
ನೀವು ವೈದ್ಯರಲ್ಲಿ ನೀವು ಓಟಗಾರ ಎನ್ನುವುದನ್ನು ಸರಿಯಾಗಿ ಹೇಳಿದರೆ ಆಗ ನಿಮ್ಮ ಸಮಸ್ಯೆಯನ್ನು ಕಂಡು ಹಿಡಿದು ಸೂಕ್ತ ಚಿಕಿತ್ಸೆ ನೀಡಲು ಸಾಧ್ಯವಾಗುತ್ತದೆ. ನೀವು ಓಟಗಾರ ಎಂದು ವೈದ್ಯರಲ್ಲಿ ಹೇಳುವುದು ಎಷ್ಟು ಅಗತ್ಯ ಎನ್ನುವ ಬಗ್ಗೆ ನಿಮಗೆ ಬೋಲ್ಡ್ ಸ್ಕೈ ಈ ಲೇಖನದಲ್ಲಿ ಹೇಳಿಕೊಡಲಿದೆ....
ಹೃದಯ ಭಿನ್ನವಾಗಿ ವರ್ತಿಸಬಹುದು
ಅಥ್ಲೆಟಿಕ್‌ಗಳ ಹೃದಯದ ವಿನ್ಯಾಸ ಸ್ವಲ್ಪ ಭಿನ್ನವಾಗಿರುತ್ತದೆ. ಯಾಕೆಂದರೆ ವರ್ಷಗಟ್ಟಲೆ ಅಭ್ಯಾಸ ನಡೆಸುತ್ತಾ ಇರುವ ಕಾರಣದಿಂದ ಹೃದಯದ ಗಾತ್ರವು ಸ್ವಲ್ಪ ದೊಡ್ಡದಾಗಿರಬಹುದು. ಇದು ಸ್ವಲ್ಪ ನಿಧಾನವಾಗಿ ಬಡಿದುಕೊಂಡು ಪ್ರತೀ ಬಡಿತದ ವೇಳೆ ಹೆಚ್ಚಿನ ರಕ್ತವನ್ನು ಹೊರಹಾಕಬಹುದು. ಕೆಲವೊಂದು ಸಲ ಇದು ವೈದ್ಯಕೀಯವಾಗಿ ಅಸಹಜವಾಗಿರಬಹುದು. ಇದರಿಂದ ವೈದ್ಯರಿಗೆ ನೀವು ಓಟಗಾರನೆಂದು ಹೇಳುವುದು ಅಗತ್ಯ.
ಪ್ರದರ್ಶನದ ಮೇಲೆ ಪರಿಣಾಮ
ಅತಿಯಾದ ರಕ್ತದೊತ್ತಡದಿಂದ ಬಳಲುತ್ತಾ ಇರುವ ಓಟಗಾರರು ತಾನು ಓಟಗಾರನೆನ್ನುವುದನ್ನು ವೈದ್ಯರಲ್ಲಿ ತಿಳಿಸಿ. ಯಾಕೆಂದರೆ ಕೆಲವೊಂದು ಚಿಕಿತ್ಸೆಗಳು ನಿಮ್ಮ ಪ್ರದರ್ಶನದ ಮೇಲೆ ಪರಿಣಾಮ ಬೀರಬಹುದು.
ಗಾಯಾಳುವಾಗಬಹುದು
ಕಿಡ್ನಿಯ ರೋಗ, ಸೈನಸ್ ನಂತಹ ರೋಗಗಳಿಗೆ ನೀಡುವಂತಹ ಕೆಲವೊಂದು ಚಿಕಿತ್ಸೆಗಳು ನಿಮ್ಮ ಸ್ನಾಯುಗಳನ್ನು ದುರ್ಬಲಗೊಳಿಸಬಹುದು. ಇದರಿಂದ ನೀವು ಗಾಯಾಳುವಾಗುವ ಸಾಧ್ಯತೆ ಹೆಚ್ಚಿದೆ.
ತೂಕ ಹೆಚ್ಚಳ
ದೈಹಿಕವಾಗಿ ನೀವು ಹೆಚ್ಚಿನ ವ್ಯಾಯಾಮ ಮಾಡುತ್ತಾ ಇದ್ದರೂ ತೂಕ ಹೆಚ್ಚಳವಾಗುತ್ತಾ ಇದ್ದರೆ ನೀವು ಖಂಡಿತವಾಗಿಯೂ ವೈದ್ಯರಿಗೆ ಇದರ ಬಗ್ಗೆ ತಿಳಿಸಬೇಕು. ನಿದ್ರೆಯಲ್ಲಿ ಉಸಿರು ಗಟ್ಟುವಿಕೆ ಮತ್ತು ಹೈಪರ್ ಥೈರಾಯ್ಡ್ ನಿಂದಾಗಿ ಈ ಸಮಸ್ಯೆಯಾಗಬಹುದು.


|
Published: Tuesday, December 22, 2015, 23:27 [IST]
ಕಷ್ಟಗಳು ಮನುಷ್ಯನಿಗೆ ಬರದೆ ಮರಕ್ಕೆ ಬರುತ್ತದೆಯೇ? ಎಂದು ಹೇಳುವವರನ್ನು ನಾವು ಕೇಳಿರಬಹುದು. ಆದರೆ ಕಷ್ಟಗಳು ಬಂದರೆ ಪರವಾಗಿಲ್ಲ, ಆದರೆ ಕಾಯಿಲೆಗಳು ಮಾತ್ರ ಬರಬಾರದು. ಹೌದು ಮಾನವನಿಗೆ ಬರುವ ಕಾಯಿಲೆಗಳು ಅವನನ್ನು ಹಿಂಡಿ ಹಿಪ್ಪೆ ಮಾಡಿಬಿಡುತ್ತವೆ. ಕೆಲವೊಂದು ಕಾಯಿಲೆಗಳನ್ನು ನಿರಾಯಾಸವಾಗಿ ಪರಿಹರಿಸಿಕೊಳ್ಳಬಹುದು. ಆದರೆ ಕೆಲವೊಂದು ಪರಿಹರಿಸಲು ಸಿಕ್ಕಾಪಟ್ಟೆ ಕಷ್ಟಗಳನ್ನು ಅನುಭವಿಸಬೇಕಾಗುತ್ತದೆ. ಆದ್ದರಿಂದಲೇ ಹೇಳುವುದು ಪರಿಹಾರಕ್ಕಿಂತ ನಿಯಂತ್ರಿಸುವುದೇ ಸುಲಭ ಎಂದು. ಕೆಲವೊಮ್ಮೆ ನಮ್ಮ ಉದಾಸೀನತೆಯಿಂದ ನಾವು ಗಂಭೀರವಾದ ರೋಗಗಳಿಗೆ ತುತ್ತಾಗುತ್ತೇವೆ.
ದೇಹದ ಎಲ್ಲಾ ಅಂಗಗಳು ಬಹಳ ಸೂಕ್ಷ್ಮವಾದುದು. ಅದರಲ್ಲಿಯೂ ಕೆಲವು ಅಂಗಗಳು ಸೂಕ್ಷ್ಮಾತೀ ಸೂಕ್ಷ್ಮ. ಮೂತ್ರದಲ್ಲಿ ರಕ್ತ ಕಾಣಿಸಿಕೊಳ್ಳುವುದು ಸಹ ಕೆಲವೊಂದು ಸೂಕ್ಷ್ಮ ಕಾಯಿಲೆಯ ಸಂಕೇತವಾಗಿರುತ್ತದೆ. ಏಕೆಂದರೆ ರಕ್ತ ಸ್ರಾವವನ್ನು ತಡೆಯಬಹುದು, ಪಟ್ಟಿ ಕಟ್ಟಿ. ಆದರೆ ಮೂತ್ರದಲ್ಲಿ ರಕ್ತ ಹೋಗುವುದನ್ನು ಹೇಗೆ ತಡೆಯಲು ಸಾಧ್ಯ. ಅದು ಗಂಭೀರ ಸ್ವರೂಪದ ಕಾಯಿಲೆಯಾಗಿರಬಹುದು ಅಥವಾ ಅಲ್ಲದೆ ಇರಬಹುದು. ಕೆಲವೊಮ್ಮೆ ಇದು ಸಣ್ಣ ಇನ್‌ಫೆಕ್ಷನ್‌ನಿಂದ ಸಂಭವಿಸಬಹುದು. ಇನ್ನೂ ಕೆಲವೊಮ್ಮೆ ಇದು ಗಂಭೀರವಾದ ಕಾಯಿಲೆಯಾಗಿರಬಹುದು. ಎಚ್ಚರ: ಮೂತ್ರದ ಬಣ್ಣದಲ್ಲಿ ಏರುಪೇರಾದರೆ ಅಪಾಯ ಕಟ್ಟಿಟ್ಟ ಬುತ್ತಿ..!
ಆದರೆ ಯಾವುದಕ್ಕೂ ಇದು ಗಂಭೀರವಾಗುವ ಮುನ್ನ ಮೊದಲು ವೈದ್ಯರನ್ನು ಸಂಪರ್ಕಿಸಿ ಅದಕ್ಕೆ ತಕ್ಕಂತೆ ಚಿಕಿತ್ಸೆ ಪಡೆಯುವುದು ಉತ್ತಮ. ಏಕೆಂದರೆ ನಮ್ಮ ದೇಹದ ಒಳಗೆ ಯಾವ ಏರುಪೇರು ಸಂಭವಿಸಿದೆ ಎಂದು ನಮಗೆ ಗೊತ್ತಿರುವುದಿಲ್ಲವಲ್ಲ. ಬನ್ನಿ ಆದರೂ ಇದಕ್ಕೆ ಕಾರಣಗಳು ಏನಿರಬಹುದು ಎಂದು ಒಂದು ಅವಲೋಕನ ಮಾಡಿಕೊಂಡು ಬರೋಣ.
ಯೂರಿನ್ ಇನ್‌ಫೆಕ್ಷನ್/ ಯೂರಿನರಿ ಟ್ರ್ಯಾಕ್ಟ್ ಇನ್‌ಫೆಕ್ಷನ್ (ಯುಟಿಐ)
ಇದು ನಮ್ಮ ಮೂತ್ರದಲ್ಲಿ ರಕ್ತವನ್ನು ತರುವ ಸಾಮಾನ್ಯವಾದ ಸಮಸ್ಯೆಯಾಗಿರುತ್ತದೆ. ವಿಶೇಷವಾಗಿ ಮಹಿಳೆಯರಲ್ಲಿ ಈ ಸಮಸ್ಯೆ ಇನ್ನೂ ಹೆಚ್ಚಾಗಿ ಕಂಡು ಬರುತ್ತದೆ. ಕೆಲವೊಂದು ಲಕ್ಷಣಗಳ ಜೊತೆಗೆ ಕೆಂಪಗೆ ರಕ್ತವು ಮೂತ್ರದಲ್ಲಿ ಬೆರೆತು ಬರುವುದನ್ನು ನೀವು ಗಮನಿಸಬಹುದು. ಇದು ಸಾಮಾನ್ಯವಾಗಿ ಇನ್‌ಫೆಕ್ಷನ್‌ನಿಂದ ಕಂಡು ಬರುತ್ತದೆ. ಯುಟಿಐ ಎಂದು ಕರೆಯಲ್ಪಡುವ ಈ ಸಮಸ್ಯೆಯು ರಕ್ತದಲ್ಲಿ ಮೂತ್ರ ಬರುವಂತೆ ಮಾಡುವ ಅತಿದೊಡ್ಡ ಮತ್ತು ಗಂಭೀರ ಸಮಸ್ಯೆಯಾಗಿರುತ್ತದೆ.
ಮೂತ್ರ ಪಿಂಡದಲ್ಲಿ ಕಲ್ಲು
ಇದು ಸಹ ಮೂತ್ರದಲ್ಲಿ ರಕ್ತ ಕಾಣಿಸಿಕೊಳ್ಳಲು ಕಾರಣವಾಗುತ್ತದೆ. ಸಾಮಾನ್ಯವಾಗಿ ಮೂತ್ರದಲ್ಲಿ ಕಲ್ಲುಗಳು ಇರುವವರು ಈ ಸಮಸ್ಯೆಯನ್ನು ಹೊಂದಿರುತ್ತಾರೆ. ಹಾಗಾಗಿ ಅವರು ಮೂತ್ರ ವಿಸರ್ಜನೆ ಮಾಡಲು ಹಿಂದೇಟು ಹಾಕುತ್ತಾರೆ. ಆರಂಭಿಕ ಹಂತದಲ್ಲಿ ಇದನ್ನು ಔಷಧಿಗಳ ಮೂಲಕ ಪರಿಹರಿಸಿಕೊಳ್ಳಬಹುದು. ಆದರೂ ಇದಕ್ಕೆ ಶಸ್ತ್ರ ಚಿಕಿತ್ಸೆಯೇ ಅಂತಿಮ ಚಿಕಿತ್ಸೆಯಾಗಿರುತ್ತದೆ. ಮೂತ್ರ ಉರಿಯೇ? ಇಲ್ಲಿದೆ ಮನೆಮದ್ದು
ಮೂತ್ರ ಪಿಂಡದಲ್ಲಿ ಅಥವಾ ಪಿತ್ತ ಕೋಶದಲ್ಲಿ ಟ್ಯೂಮರ್‌ಗಳು
ಇದು ಮೂತ್ರದಲ್ಲಿ ರಕ್ತ ಕಾಣಿಸಿಕೊಳ್ಳುವಂತೆ ಮಾಡುವ ಅತ್ಯಂತ ಗಂಭೀರ ಕಾರಣಗಳಲ್ಲಿ ಒಂದಾಗಿರುತ್ತದೆ. ಸಾಮಾನ್ಯವಾಗಿ ಇದನ್ನು ವೈದ್ಯಕೀಯವಾಗಿ ಸೈಟಾಲಜಿ ಎಂದು ಹೆಸರಿಸಲಾಗುತ್ತದೆ. ಇದನ್ನು ಶಸ್ತ್ರ ಚಿಕಿತ್ಸೆಯ ಮೂಲಕ ಪರಿಹರಿಸಿಕೊಳ್ಳಬಹುದು.
ಗ್ಲೊಮೆಯುಲೊನೆಫ್ರಿಟಿಸ್ ಅಥವಾ ಗ್ಲೊಮೆರುಲರ್ ನೆಫ್ರಿಟಿಸ್
ಸಾಮಾನ್ಯವಾಗಿ ಇದು ಮೂತ್ರ ಮತ್ತು ಮಲದಲ್ಲಿ ಕಾಣಿಸಿಕೊಳ್ಳುವ ಮಾರಾಣಾಂತಿಕ ಕಾಯಿಲೆಯ ಚಿಹ್ನೆಯಾಗಿರುತ್ತದೆ. ಇದು ಅಬಾಲ ವೃದ್ಧರಾದಿಯಾಗಿ ಎಲ್ಲರಲ್ಲಿಯೂ ಕಾಣಿಸಿಕೊಳ್ಳುತ್ತದೆ. ಆದರೆ ಹೆಚ್ಚಿನ ಪ್ರಮಾಣದಲ್ಲಿ ವಯಸ್ಕರಲ್ಲಿ ಇದು ಕಾಣಿಸಿಕೊಳ್ಳುತ್ತದೆ. ನೆಫ್ರಿಟಿಸ್ ಎಂಬ ಮೂತ್ರದ ಉರಿಯೂತದ ಕಾಯಿಲೆ ಬಂದಿರುವ ಜನರಲ್ಲಿ ಇದು ಕಾಣಿಸಿಕೊಳ್ಳುತ್ತದೆ.


ಎಎಫ್‌ಸಿ ಏಷ್ಯಾಕಪ್ ಫುಟ್‌ಬಾಲ್ ಟೂರ್ನಿ: ಆಸ್ಟ್ರೇಲಿಯಾ, ಚೀನಾ ಜಯಭೇರಿ
ಎಎಫ್‌ಸಿ ಏಷ್ಯಾಕಪ್ ಫುಟ್‌ಬಾಲ್ ಟೂರ್ನಿ: ಆಸ್ಟ್ರೇಲಿಯಾ, ಚೀನಾ ಜಯಭೇರಿ
ಪ್ರಜಾವಾಣಿ ವಾರ್ತೆ
Published:
12 ಜನವರಿ 2019, 01:57  IST
Updated:
12 ಜನವರಿ 2019, 01:57  IST
ಅಕ್ಷರ ಗಾತ್ರ :
ಆ
ಆ
ಅಬುಧಾಬಿ: ಮಿಂಚಿನ ಆಟ ಆಡಿದ ಆಸ್ಟ್ರೇಲಿಯಾ ಮತ್ತು ಚೀನಾ ತಂಡದವರು ಎಎಫ್‌ಸಿ ಏಷ್ಯಾಕಪ್ ಟೂರ್ನಿಯ ಪಂದ್ಯಗಳಲ್ಲಿ ಜಯಭೇರಿ ಮೊಳಗಿಸಿದ್ದಾರೆ.
ಮಕ್ತೌಮ್ ಬಿನ್ ರಶೀದ್ ಅಲ್ ಮಕ್ತೌಮ್ ಕ್ರೀಡಾಂಗಣದಲ್ಲಿ ಶುಕ್ರವಾರ ನಡೆದ ‘ಬಿ’ ಗುಂಪಿನ ಪೈಪೋಟಿಯಲ್ಲಿ ಆಸ್ಟ್ರೇಲಿಯಾ 3–0 ಗೋಲುಗಳಿಂದ ಪ್ಯಾಲೆಸ್ತೀನ್ ತಂಡವನ್ನು ಸೋಲಿಸಿತು.
ಈ ಜಯದೊಂದಿಗೆ ಕಾಂಗರೂಗಳ ನಾಡಿನ ತಂಡ ಗುಂ‍ಪಿನ ಪಾಯಿಂಟ್ಸ್ ಪಟ್ಟಿಯಲ್ಲಿ ಎರಡನೇ ಸ್ಥಾನಕ್ಕೇರಿತು.
4–2–3–1 ಯೋಜನೆಯೊಂದಿಗೆ ಮೈದಾನಕ್ಕಿಳಿದಿದ್ದ ಆಸ್ಟ್ರೇಲಿಯಾ ತಂಡ ಆರಂಭದಿಂದಲೇ ಚುರುಕಿನ ಆಟಕ್ಕೆ ಅಣಿಯಾಯಿತು. ಎದುರಾಳಿ ರಕ್ಷಣಾ ಕೋಟೆಯ ಮೇಲೆ ನಿರಂತರವಾಗಿ ದಾಳಿ ನಡೆಸುವ ಈ ತಂಡದ ತಂತ್ರಕ್ಕೆ 18ನೇ ನಿಮಿಷದಲ್ಲಿ ಯಶಸ್ಸು ಸಿಕ್ಕಿತು. ಜೆಮಿ ಮೆಕ್‌ಲಾರೆನ್ ಚೆಂಡನ್ನು ಗುರಿ ತಲುಪಿಸಿದರು.
ಇದರ ಬೆನ್ನಲ್ಲೇ ಅವೆರ್ ಮಬಿಲ್ ಮೋಡಿ ಮಾಡಿದರು. 20ನೇ ನಿಮಿಷದಲ್ಲಿ ಕಾಲ್ಚಳಕ ತೋರಿದ ಅವರು ತಂಡದ ಖುಷಿ ಹೆಚ್ಚಿಸಿದರು.
ನಂತರ ಎರಡು ತಂಡಗಳೂ ಜಿದ್ದಾಜಿದ್ದಿನ ಪೈಪೋಟಿ ನಡೆಸಿದವು. 85 ನಿಮಿಷಗಳವರೆಗೂ ಆಸ್ಟ್ರೇಲಿಯಾ ಮುನ್ನಡೆಯಲ್ಲಿತ್ತು. 90ನೇ ನಿಮಿಷದಲ್ಲಿ ಈ ತಂಡದ ಅಪೊಸ್‌ಟೊಲೊಸ್ ಜಿಯಾನೊವ್ ಗೋಲು ಗಳಿಸಿ ಸಂಭ್ರಮಿಸಿದರು.
‘ಸಿ’ ಗುಂಪಿನ ಪಂದ್ಯದಲ್ಲಿ ಚೀನಾ ತಂಡ 3–0 ಗೋಲುಗಳಿಂದ ಫಿಲಿಪ್ಪೀನ್ಸ್ ಎದುರು ಗೆದ್ದಿತು. ಇದರೊಂದಿಗೆ ಒಟ್ಟು ಪಾಯಿಂಟ್ಸ್ ಅನ್ನು ಆರಕ್ಕೆ ಹೆಚ್ಚಿಸಿಕೊಂಡು ಪಟ್ಟಿಯಲ್ಲಿ ಅಗ್ರಸ್ಥಾನ ಭದ್ರಪಡಿಸಿಕೊಂಡಿತು.
ಮೊಹಮ್ಮದ್ ಬಿನ್ ಜಾಯೆದ್ ಕ್ರೀಡಾಂಗಣದಲ್ಲಿ ನಡೆದ ಹಣಾಹಣಿಯಲ್ಲಿ ಚೀನಾ ತಂಡದ ವು ಲೀ ಮಿಂಚಿದರು. ಅವರು 40 ಮತ್ತು 66ನೇ ನಿಮಿಷಗಳಲ್ಲಿ ಗೋಲು ಹೊಡೆದರು. 80ನೇ ನಿಮಿಷದಲ್ಲಿ ಯು ಡಬಾವೊ ಚೆಂಡನ್ನು ಗುರಿ ಮುಟ್ಟಿಸಿದರು.


Bangalore, First Published 14, Sep 2019, 12:15 PM IST
Highlights

ಬಾಲಿವುಡ್ ಹಾಗೂ ಕ್ರಿಕೆಟ್ ಮ್ಯಾಜಿಕಲ್ ಟಚ್ ಇರುವ ಸೂಪರ್ ಕಪಲ್ ಅನುಷ್ಕಾ ಅ್ಯಂಡ್ ವಿರಾಟ್ ಏನಾದ್ರೂ ಸದ್ದು ಮಾಡುತ್ತಲೇ ಸುದ್ದಿಯಲ್ಲಿರುತ್ತಾರೆ. ಇವರಿಬ್ಬರಿರುವ ಮನೆಗೆ ಅದೆಷ್ಟು ಬಾಡಿಗೆ ಕೊಡ್ತಾರೆ ಗೊತ್ತಾ?

ಟೀಂ ಇಂಡಿಯಾ ನಾಯಕ ವಿರಾಟ್ ಹಾಗೂ ಬಾಲಿವುಡ್ ಎಲಿಗೆಂಟ್ ನಟಿ ಅನುಷ್ಕಾ ಶರ್ಮಾ ಮುಂಬೈನ ವರ್ಲಿಯಲ್ಲಿ ಅದ್ಭುತವಾದ ಮನೆಯೊಂದರಲ್ಲಿ ವಾಸವಿದ್ದಾರೆ. ಅದಕ್ಕೆ ತಿಂಗಳ ಬಾಡಿಗೆ ಕೇಳಿದರೆ ಹೌಹಾರುತ್ತೀರಿ. ಬರೋಬ್ಬರಿ 15 ಲಕ್ಷ ರೂ. ಅಂತೆ!
ಕ್ರೀಡಾಂಗಣದಲ್ಲಿ ಕೊಹ್ಲಿಗೆ ಕಿಸ್, ಅನುಷ್ಕಾ ದಿಲ್ ಖುಷ್!

2017ರಲ್ಲಿ ವಿರಾಟ್ ಹಾಗೂ ಅನುಷ್ಕಾ ಇಟಲಿಯಲ್ಲಿ ಸಪ್ತಪದಿ ತುಳಿದ ನಂತರ ಫೆವರೆಟ್ ಅ್ಯಂಡ್ ಲಕ್ಕಿ ಮನೆಯಾಗಿರುವ 40ನೇ ಮಹಡಿಯ ರಹೇಜಾ ಲೆಜೆಂಡ್ಸ್ ಅಪಾರ್ಟ್‌ಮೆಂಟ್‌ಗೆ ತೆರಳಿದರು. ಈ ಮನೆಯಲ್ಲಿ ಮೋಸ್ಟ್ ಮೆಮೋರೇಬಲ್ ಮುಮೆಂಟ್ಸ್ ಇವೆ ಎಂಬ ಕಾರಣಕ್ಕೆ ಬಾಡಿಗೆ ಜಾಸ್ತಿಯಾದ್ರೂ ಅಲ್ಲಿಯೇ ಇರಲು ನಿರ್ಧರಿಸಿದ್ದಾರಂತೆ. ಸದ್ಯಕ್ಕೆ ತಿಂಗಳ ಬಾಡಿಗೆ 15 ಲಕ್ಷ ರೂ. ಆಗಿದ್ದು, ಡೆಪಾಸಿಟ್ ಆಗಿ 1.50 ಕೋಟಿ ರೂ. ಕೊಟ್ಟಿದ್ದಾರಂತೆ.
2018ರಲ್ಲಿ ಬಿಡುಗಡೆಯಾದ ಝೀರೋ ಚಿತ್ರದ ನಂತರ ಅನುಷ್ಕಾ ಯಾವ ಚಿತ್ರಕ್ಕೂ ಸಹಿ ಹಾಕದೇ ಪತಿಯೊಂದಿಗೆ ಅಲ್ಲಿ ಇಲ್ಲಿ ಸುತ್ತುತ್ತಾ, ಜಾಲಿಯಾಗಿ ಜೀವನವನ್ನು ಕಳೆಯುತ್ತಿದ್ದಾರೆ.
Last Updated 14, Sep 2019, 12:15 PM IST


ಬೇರೆ ಭಾಷೆಗೆ ಹೋಗುವ ಬಗ್ಗೆ ಹೀಗೆಂದ್ರು ಯಶ್
  29-12-2018 9:52AM IST    /     No Comments    /     Posted In: Latest News , Entertainment
ಕನ್ನಡಿಗರೇ ಎಲ್ಲವನ್ನೂ ಕೊಟ್ಟಿದ್ದಾರೆ ಬೇರೆ ಭಾಷೆಗೆ ಹೋಗಲ್ಲ ಎಂದು ನಟ ರಾಕಿಂಗ್ ಸ್ಟಾರ್ ಯಶ್ ಹೇಳಿದ್ದಾರೆ. ಅವರು ಅಭಿನಯಿಸಿರುವ ‘ಕೆಜಿಎಫ್’ ಭರ್ಜರಿ ಯಶಸ್ಸು ಕಂಡಿದ್ದು, ಚಿತ್ರ ತಂಡದವರು ಬೆಂಗಳೂರಿನ ಒರಾಯನ್ ಮಾಲ್ ನಲ್ಲಿ ಪ್ರೇಕ್ಷಕರೊಂದಿಗೆ ಸಿನಿಮಾ ವೀಕ್ಷಿಸಿದ್ದಾರೆ.
ಈ ಸಂದರ್ಭದಲ್ಲಿ ಮಾತನಾಡಿದ ಯಶ್, ಎಲ್ಲೆಡೆ ‘ಕೆಜಿಎಫ್’ ಭರ್ಜರಿ ಪ್ರದರ್ಶನ ಕಾಣುತ್ತಿದೆ. ಇದಕ್ಕೆ ಎಲ್ಲರೂ ಕಾರಣರಾಗಿದ್ದಾರೆ ಎಂದು ಹೇಳಿದ್ದಾರೆ.
ಕನ್ನಡ ಚಿತ್ರ ಇಷ್ಟು ದೊಡ್ಡ ಮಟ್ಟದಲ್ಲಿ ಯಶಸ್ವಿಯಾಗುತ್ತದೆ. 100 ಕೋಟಿ ರೂ. ಕಲೆಕ್ಷನ್ ಮಾಡುತ್ತದೆ ಎಂಬುದೆಲ್ಲ ಕಟ್ಟು ಕತೆಯಾಗಿತ್ತು. ಆದರೆ, ‘ಕೆಜಿಎಫ್’ ಚಿತ್ರದ ಡೈಲಾಗ್ ನಲ್ಲಿ ಇರುವಂತೆ ಕಟ್ಟುಕತೆಯೇ ನಿಜವಾಗಿದೆ ಎಂದು ತಿಳಿಸಿದ್ದಾರೆ.
ಇನ್ನು ತಾವು ಬೇರೆ ಭಾಷೆಗೆ ಹೋಗುವುದಿಲ್ಲ. ಕನ್ನಡಿಗರು ತಮಗೆ ಎಲ್ಲವನ್ನೂ ಕೊಟ್ಟಿದ್ದಾರೆ. ಕನ್ನಡಿಗರ ಪ್ರೀತಿ ಅಭಿಮಾನದಿಂದ ನಾನು ಬೆಳೆದಿದ್ದೇನೆ ಎಂದು ಯಶ್ ತಿಳಿಸಿದ್ದಾರೆ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ಶ್ರದ್ಧಾ ಹೋಗಿ ರಚಿತಾ ಬಂದ್ರು ಡುಂ ಡುಂ ಡುಂ …
Team Udayavani,  Oct 17, 2017, 12:33 PM IST
ಅ
ಅ
ಅ
ಎಲ್ಲವೂ ಅಂದುಕೊಂಡಂತೆ ಆಗಿದ್ದರೆ “ದುನಿಯಾ’ ವಿಜಯ್ ನಿರ್ಮಿಸಿ, ನಾಯಕರಾಗಿ ನಟಿಸುತ್ತಿರುವ “ಜಾನಿ ಜಾನಿ ಯೆಸ್ ಪಪ್ಪಾ’ ಚಿತ್ರದಲ್ಲಿ ಶ್ರದ್ಧಾ ಶ್ರೀನಾಥ್ ನಟಿಸಬೇಕಿತ್ತು. ಆದರೆ, ಡೇಟ್ಸ್ ಸಮಸ್ಯೆಯಿಂದಾಗಿ ಶ್ರದ್ಧಾ ಚಿತ್ರತಂಡದಿಂದ ಹೊರನಡೆದಿದ್ದಾರೆ. ಈಗ ಆ ಜಾಗಕ್ಕೆ ಪುನಃ ರಚಿತಾ ರಾಮ್ ಬಂದಿದ್ದಾರೆ. ಪುನಃ ರಚಿತಾ ರಾಮ್ ಬಂದಿದ್ದಾರೆ ಎನ್ನುವುದಕ್ಕೂ ಕಾರಣವಿದೆ. ಇದಕ್ಕೂ ಮುನ್ನ ಚಿತ್ರತಂಡದ ಫ‌ಸ್ಟ್ ಚಾಯ್ಸ ಆಗಿದ್ದವರು ರಚಿತಾ ರಾಮ್.
ಈ ಮೊದಲು ಚಿತ್ರದ ನಾಯಕಿಯಾಗಿ ರಚಿತಾ ರಾಮ್ ಆಯ್ಕೆಯಾಗಿದ್ದಾರೆ ಎಂದು ಸುದ್ದಿಯಾಗಿತ್ತು. ನಿರ್ದೇಶಕ ಪ್ರೀತಂ ಗುಬ್ಬಿ  ಸಹ ರಚಿತಾ ರಾಮ್ ನಾಯಕಿಯಾಗಿ ಆಯ್ಕೆಯಾಗಿರೋದನ್ನು ಕನ್‌ಫ‌ರ್ಮ್ ಮಾಡಿದ್ದರು ಮತ್ತು ರಚಿತಾ ಕೂಡಾ ಅದನ್ನು ಒಪ್ಪಿಕೊಂಡಿದ್ದರು. ಆದರೆ, ಒಂದು ಹಂತದಲ್ಲಿ ರಚಿತಾ ರಾಮ್ ಚಿತ್ರದಲ್ಲಿ ನಟಿಸುವುದಿಲ್ಲ ಎಂದು ಹೇಳಿದ್ದರು. ಆಗ ಬಂದಿದ್ದೇ ಶ್ರದ್ಧಾ ಶ್ರೀನಾಥ್.
ಈಗ ನೋಡಿದರೆ ಶ್ರದ್ಧಾ ಹೋಗಿ ಮತ್ತೆ ರಚಿತಾ ನಾಯಕಿಯಾಗಿದ್ದಾರೆ. ಅಲ್ಲಿಗೆ ರಚಿತಾ ರಾಮ್, ಈಗ “ಹೊಸ ಪದ್ಮಾವತಿ’ಯಾಗಿದ್ದು, ಚಿತ್ರತಂಡವು “ಹೊಸ ಪದ್ಮಾವತಿ …’ ಎಂಬ ಹಾಡಿನ ಚಿತ್ರೀಕರಣ ಮಾಡುತ್ತಿದೆ.”ಜಾನಿ ಜಾನಿ ಯೆಸ್ ಪಪ್ಪಾ’, ಜಾನಿ ಮೇರಾ ನಾಮ್’ ಚಿತ್ರದ ಮುಂದುವರಿದ ಭಾಗದಂತಿದ್ದರೂ ಆ ಕಥೆಗೂ ಇಲ್ಲಿನ ಕಥೆಗೂ ಯಾವುದೇ ಸಂಬಂಧವಿರುವುದಿಲ್ಲವಂತೆ. ಆದರೆ, ಈ ಚಿತ್ರಕ್ಕಾಗಿಯೂ ವಿಶೇಷವಾದ ಸೆಟ್ ಹಾಕಲಾಗುತ್ತಿದೆ.
“ಜಾನಿ ಮೇರಾ ನಾಮ್’ ಚಿತ್ರಕ್ಕಾಗಿ ಪ್ರೀತಂ ಗುಬ್ಬಿ ವಿಶೇಷವಾದ ಸೆಟ್ ಹಾಕಿಸಿದ್ದರು ಮತ್ತು ಬಹುತೇಕ ಸಿನಿಮಾ ಅಲ್ಲೇ ನಡೆದಿತ್ತು ಕೂಡಾ. ಈಗ “ಜಾನಿ ಜಾನಿ ಎಸ್ ಪಪ್ಪಾ’ ಚಿತ್ರಕ್ಕೂ “ರೈನ್‌ಬೋ ಕಾಲೋನಿ’ ಎಂಬ ಕಾಲೋನಿಯ ವಿಶೇಷ ಸೆಟ್ ಹಾಕಲಾಗುತ್ತಿದೆ. ಈ ಕಾಲೋನಿಯಲ್ಲಿ ಎಲ್ಲಾ ಜಾತಿ, ಧರ್ಮದ ಜನರು ಖುಷಿಯಿಂದ ಬದುಕುತ್ತಿರುವ ಸನ್ನಿವೇಶದ ಜೊತೆಗೆ ಚಿತ್ರದ ಬಹುತೇಕ ಭಾಗದ ಚಿತ್ರೀಕರಣ ಇಲ್ಲೇ ನಡೆಯಲಿದೆಯಂತೆ.
ಈ ಚಿತ್ರದಲ್ಲಿ ರಂಗಾಯಣ ರಘು, ಅಚ್ಯುತ್, ಸಾಧುಕೋಕಿಲ, ದತ್ತಣ್ಣ ಸೇರಿದಂತೆ ಅನೇಕರು ನಟಿಸುತ್ತಿದ್ದು, ಅಜನೀಶ್ ಲೋಕನಾಥ್ ಸಂಗೀತ ಸಂಯೋಜಿಸುತ್ತಿದ್ದಾರೆ. ಅಂದಹಾಗೆ, ಈ ಚಿತ್ರವನ್ನು ದುನಿಯಾ ವಿಜಯ್ ಅವರೇ ನಿರ್ಮಿಸುತ್ತಿದ್ದಾರೆ. “ಜಯಮ್ಮನ ಮಗ’ ಚಿತ್ರವನ್ನು ತಮ್ಮ ಸ್ನೇಹಿತರೊಬ್ಬರ ಜೊತೆ ಸೇರಿಕೊಂಡು ವಿಜಯ್ ನಿರ್ಮಿಸಿದ್ದರು. ಆ ನಂತರ ಯಾವುದೇ ಚಿತ್ರ ನಿರ್ಮಿಸಿರಲಿಲ್ಲ. ಈಗ “ಜಾನಿ ಜಾನಿ ಎಸ್ ಪಪ್ಪಾ’ ನಿರ್ಮಿಸುತ್ತಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ವರ್ಲ್ಡ್ ಕಪ್ ಬಿಯರ್: ಬಿಯರ್ ಆಫ್ ಒಲಿಂಪಿಕ್ಸ್ನಲ್ಲಿ ಬಿಯರ್ಗಳ ಸ್ಫರ್ಧೆ
news18 Updated:May 8, 2018, 6:39 PM IST
news18 Updated: May 8, 2018, 6:39 PM IST
ನ್ಯೂಸ್ 18 ಕನ್ನಡ
2018ರ 'ವರ್ಲ್ಡ್ ಕಪ್ ಬಿಯರ್' ಸ್ಪರ್ಧೆಯಲ್ಲಿ ಬೆಲ್ಜಿಯಂ ವಿಶ್ವದ ಅತ್ಯುತ್ತಮ ಬಿಯರ್ ತಯಾರಿಸುವ ಖ್ಯಾತಿಯನ್ನು ತನ್ನದಾಗಿಸಿಕೊಂಡಿದೆ. ಅಲ್ಲದೆ ಸ್ಪರ್ಧೆಯ ವಿಜಯಿ ಬೆಲ್ಜಿಯಂಗೆ 'ಬಿಯರ್ ಆಫ್ ಒಲಿಂಪಿಕ್ಸ್' ಪಟ್ಟವನ್ನು ನೀಡಲಾಯಿತು.
66 ದೇಶಗಳು ಭಾಗವಹಿಸಿದ ಈ ಸ್ಪರ್ಧೆಯಲ್ಲಿ 8230ಕ್ಕಿಂತ ಹೆಚ್ಚಿನ ಬಿಯರ್ ಮಾದರಿಗಳಿದ್ದವು. ಸ್ಪರ್ಧೆಯ ತೀರ್ಪುಗಾರರಾಗಿ 33 ರಾಷ್ಟ್ರಗಳ 295 ಮಂದಿ ಭಾಗವಹಿಸಿದ್ದರು.ಬ್ರ್ಯೂ ಎಕ್ಸ್ಪೊ ಮತ್ತು ಕ್ರಾಫ್ಟ್ ಬ್ರ್ಯೂವರ್ಸ್ ಕಾನ್ಫೆರೆನ್ಸ್ ಸಂಸ್ಥೆಯು ಈ ಸ್ಪರ್ಧೆಯನ್ನು ಅಮೆರಿಕದಲ್ಲಿ  ಆಯೋಜಿಸಿತ್ತು. ಇದರಲ್ಲಿ ವಿವಿಧ ಬಿಯರ್ ಮಾದರಿಯ ಶೇ.10ರಷ್ಟು ಪದಕವನ್ನು ಗೆಲ್ಲುವ ಮೂಲಕ ಬೆಲ್ಜಿಯಂ ವಿಶ್ವದ ಅತ್ಯುತ್ತಮ ಬಿಯರ್ ತಯಾರಿಸುವ ರಾಷ್ಟ್ರ ಎಂಬ ಹೆಗ್ಗಳಿಕೆ ಪಡೆಯಿತು. ಯು.ಎಸ್ ದೇಶವು 242 ಪದಕಗಳನ್ನು ಗೆಲ್ಲುವುದರೊಂದಿಗೆ ಅತಿ ಹೆಚ್ಚು ಪದಕ ತನ್ನದಾಗಿಸಿಕೊಂಡಿತು. ಹಾಗೆಯೇ ಕೆನಡಾ 14 ಮತ್ತು ಜರ್ಮನಿ ಒಂಬತ್ತು ಪದಕಗಳನ್ನು ಗೆದ್ದುಕೊಂಡಿದೆ.
ಅಮೆರಿಕನ್ ಸ್ಟೈಲ್ ಇಂಡಿಯಾ ಪೇಲ್ ಅಲೆ ವಿಭಾಗವನ್ನು ಈ ವರ್ಷದ ಅತ್ಯಂತ ಜನಪ್ರಿಯ ಬಿಯರ್ ಎಂದು ಘೋಷಿಸಲಾಯಿತು.
First published:May 8, 2018


ಪ್ರಮುಖರಿಗೆ ಪಾಕ್ ‘ಟಿಕೆಟ್’
ಡೇವಿಸ್ ಕಪ್ ಟೆನಿಸ್: ಭಾರತ ತಂಡ ಪ್ರಕಟ; ಸುಮಿತ್ ನಗಾಲ್ ಅಲಭ್ಯ
ಪ್ರಮುಖರಿಗೆ ಪಾಕ್ ‘ಟಿಕೆಟ್’
ಪ್ರಜಾವಾಣಿ ವಾರ್ತೆ
Published:
06 ಆಗಸ್ಟ್ 2019, 01:15  IST
Updated:
06 ಆಗಸ್ಟ್ 2019, 01:15  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ (ಪಿಟಿಐ): ಸಾಂಪ್ರದಾಯಿಕ ಎದುರಾಳಿ ಪಾಕಿಸ್ತಾನ ವಿರುದ್ಧದ ಡೇವಿಸ್ ಕಪ್ ಏಷ್ಯಾ ಒಸೀನಿಯಾ ಒಂದನೇ ಗುಂಪಿನ ಪಂದ್ಯಕ್ಕೆ ಸೋಮವಾರ ಭಾರತ ಟೆನಿಸ್ ತಂಡವನ್ನು ಪ್ರಕಟಿಸಲಾಗಿದೆ.
ಅಖಿಲ ಭಾರತ ಟೆನಿಸ್ ಸಂಸ್ಥೆಯ (ಎಐಟಿಎ) ಆಯ್ಕೆ ಸಮಿತಿಯು ಪ್ರಮುಖ ಆಟಗಾರರಿಗೆ ತಂಡದಲ್ಲಿ ಅವಕಾಶ ಕಲ್ಪಿಸಿದೆ.
ಗಾಯಗೊಂಡಿರುವ ಸುಮಿತ್ ನಗಾಲ್ ಅವರು ಆಯ್ಕೆಗೆ ಅಲಭ್ಯರಾಗಿದ್ದಾರೆ. ಹೀಗಾಗಿ ರೋಹಿತ್ ರಾಜಪಾಲ್, ಬಲರಾಮ್ ಸಿಂಗ್, ಜೀಶನ್ ಅಲಿ, ನಂದನ್ ಬಾಳ್ ಮತ್ತು ಅಂಕಿತಾ ಭಾಂಬ್ರಿ ಅವರಿದ್ದ ಸಮಿತಿಯು ಸಾಕೇತ್ ಮೈನೇನಿಗೆ ಸ್ಥಾನ ನೀಡಿದೆ.
2018ರ ಸೆಪ್ಟೆಂಬರ್‌ನಲ್ಲಿ ನಡೆದಿದ್ದ ಸರ್ಬಿಯಾ ಎದುರಿನ ಡೇವಿಸ್ ಕಪ್ ವಿಶ್ವ ಗುಂಪಿನ ‘ಪ್ಲೇ ಆಫ್’ ಪಂದ್ಯದ ಡಬಲ್ಸ್‌ನಲ್ಲಿ ಮೈನೇನಿ ಅವರು ರೋಹನ್ ಬೋಪಣ್ಣ ಜೊತೆಗೂಡಿ ಆಡಿದ್ದರು. ಆ ಹಣಾಹಣಿಯಲ್ಲಿ ಭಾರತದ ಜೋಡಿಯು ನಿಕೋಲಾ ಮಿಲೋಜೆವಿಚ್ ಮತ್ತು ಡೇನಿಲೊ ಪೆಟ್ರೊವಿಚ್ ಎದುರು ಸೋತಿತ್ತು.
31 ವರ್ಷದ ಮೈನೇನಿ, ಹೋದ ವಾರ ನಡೆದಿದ್ದ ಚೆಂಗ್ಡು ಚಾಲೆಂಜರ್‌ನ ಡಬಲ್ಸ್‌ನಲ್ಲಿ ಚಾಂಪಿಯನ್ ಆಗಿದ್ದರು.
ಪ್ರಜ್ಞೇಶ್ ಗುಣೇಶ್ವರನ್ ಮತ್ತು ರಾಮಕುಮಾರ್ ರಾಮನಾಥನ್, ಸಿಂಗಲ್ಸ್‌ನಲ್ಲಿ ತಂಡದ ಸವಾಲು ಮುನ್ನಡೆಸಲಿದ್ದಾರೆ. ರೋಹನ್ ಬೋಪಣ್ಣ ಮತ್ತು ದಿವಿಜ್ ಶರಣ್ ಅವರು ಡಬಲ್ಸ್‌ನಲ್ಲಿ ಜೊತೆಯಾಗಲಿದ್ದಾರೆ.
ಪ್ರಜ್ಞೇಶ್ ಅವರು ವಿಶ್ವ ಕ್ರಮಾಂಕ ಪಟ್ಟಿಯಲ್ಲಿ 90ನೇ ಸ್ಥಾನದಲ್ಲಿದ್ದಾರೆ. ರಾಮಕುಮಾರ್ ಮತ್ತು ಮೈನೇನಿ ಕ್ರಮವಾಗಿ 184 ಮತ್ತು 271ನೇ ಸ್ಥಾನಗಳಲ್ಲಿದ್ದಾರೆ.
ಭಾರತ ಮತ್ತು ಪಾಕಿಸ್ತಾನ ನಡುವಣ ಪೈಪೋಟಿ ಸೆಪ್ಟೆಂಬರ್ 14 ಮತ್ತು 15ರಂದು ಇಸ್ಲಾಮಬಾದ್‌ನಲ್ಲಿ ಆಯೋಜನೆಯಾಗಿದೆ. ಉಭಯ ತಂಡಗಳು ಇದುವರೆಗೂ ಡೇವಿಸ್ ಕಪ್‌ನಲ್ಲಿ ಆರು ಬಾರಿ ಮುಖಾಮುಖಿಯಾಗಿದ್ದು ಎಲ್ಲಾ ಹಣಾಹಣಿಗಳಲ್ಲೂ ಭಾರತವೇ ಗೆದ್ದಿದೆ.
‘ಹುಲ್ಲಿನಂಕಣದಲ್ಲಿ ಮೈನೇನಿ ಉತ್ತಮ ಗೆಲುವಿನ ದಾಖಲೆ ಹೊಂದಿದ್ದಾರೆ. ಶರವೇಗದ ಸರ್ವ್‌ಗಳನ್ನು ಸಿಡಿಸಬಲ್ಲ ಸಾಮರ್ಥ್ಯ ಹೊಂದಿದ್ದಾರೆ. ಹೀಗಾಗಿ ಅವರಿಗೆ ಅವಕಾಶ ನೀಡಿದ್ದೇವೆ’ ಎಂದು ಆಯ್ಕೆ ಸಮಿತಿ ಮುಖ್ಯಸ್ಥ ರೋಹಿತ್ ರಾಜಪಾಲ್ ತಿಳಿಸಿದ್ದಾರೆ.
‘ಜರ್ಮನಿಯಲ್ಲಿ ನಡೆದಿದ್ದ ಟೂರ್ನಿಯ ವೇಳೆ ಪಾದ ಉಳುಕಿತ್ತು.ಅದರಿಂದ ಇನ್ನೂ ಚೇತರಿಸಿಕೊಂಡಿಲ್ಲ. ಹೀಗಾಗಿ ಡೇವಿಸ್ ಕಪ್‌ನಲ್ಲಿ ಆಡಲು ಸಾಧ್ಯವಿಲ್ಲ ಎಂದು ಸುಮಿತ್, ಇ–ಮೇಲ್ ಮೂಲಕ ನಮಗೆ ಮಾಹಿತಿ ನೀಡಿದ್ದಾರೆ. ಆದ್ದರಿಂದ ಅವರನ್ನು ಆಯ್ಕೆಗೆ ಪರಿಗಣಿಸಿಲ್ಲ’ ಎಂದಿದ್ದಾರೆ.
‘ಸುಮಿತ್ ನೀಡಿರುವ ಕಾರಣದ ಸತ್ಯಾಸತ್ಯತೆಯನ್ನು ಪರಿಶೀಲಿಸುತ್ತೇವೆ. ಒಂದೊಮ್ಮೆ ಸುಳ್ಳು ಮಾಹಿತಿ ನೀಡಿರುವುದು ಖಚಿತವಾದರೆ ಅವರ ವಿರುದ್ಧ ಕಠಿಣ ಕ್ರಮ ಕೈಗೊಳ್ಳಲಾಗುತ್ತದೆ. ಈ ಸಂಬಂಧ ಎಐಟಿಎಗೂ ದೂರು ನೀಡುತ್ತೇವೆ’ ಎಂದು ತಿಳಿಸಿದ್ದಾರೆ.
ತಂಡ ಇಂತಿದೆ: ಪ್ರಜ್ಞೇಶ್ ಗುಣೇಶ್ವರನ್, ರಾಮಕುಮಾರ್ ರಾಮನಾಥನ್, ಸಾಕೇತ್ ಮೈನೇನಿ, ರೋಹನ್ ಬೋಪಣ್ಣ ಮತ್ತು ದಿವಿಜ್ ಶರಣ್.
ಕಾಯ್ದಿರಿಸಿದ ಆಟಗಾರ: ಶಶಿಕುಮಾರ್ ಮುಕುಂದ್.
ಆಟವಾಡದ ನಾಯಕ: ಮಹೇಶ್ ಭೂಪತಿ.
ಕೋಚ್: ಜೀಶನ್ ಅಲಿ.


ಖರ್ಜೂರ ತಿಂದರೂ ಸಾಕು, ದೇಹದ ತೂಕ ಇಳಿಸಿಕೊಳ್ಳಬಹುದು!
Diet Fitness
|
Updated: Thursday, October 25, 2018, 15:31 [IST]
ಮರುಭೂಮಿಯ ಬಂಗಾರವೆಂದೇ ಪರಿಗಣಿಸಲಾರುವ ಖರ್ಜೂರದಲ್ಲಿ ಹಲವಾರು ರೀತಿಯ ವಿಟಮಿನ್ ಗಳು, ಖನಿಜಾಂಶಗಳು, ಕ್ಯಾಲ್ಸಿಯಂ ಮತ್ತು ಕಬ್ಬಿನಾಂಶವಿದೆ. ಖರ್ಜೂರವನ್ನು ನಿಮ್ಮ ಆಹಾರ ಕ್ರಮದಲ್ಲಿ ಸೇರಿಸಿಕೊಂಡರೆ ಅದರಿಂದ ರಕ್ತಹೀನತೆ ದೂರವಾಗುವುದು ಮಾತ್ರವಲ್ಲದೆ ಇನ್ನೂ ಹಲವಾರು ಆರೋಗ್ಯ ಲಾಭಗಳು ಇವೆ. ಖರ್ಜೂರವನ್ನು ನಿಮ್ಮ ಆಹಾರ ಕ್ರಮದಲ್ಲಿ ಸೇರಿಸಿಕೊಂಡರೆ ಅದು ನಿಮ್ಮನ್ನು ಫಿಟ್ ಆಗಿ ಇಡುವುದು ಮಾತ್ರವಲ್ಲದೆ, ಪ್ರತಿರೋಧಕ ಶಕ್ತಿ ಹೆಚ್ಚಿಸಿ, ವಿವಿಧ ರೀತಿಯ ಕಾಯಿಲೆಗಳು ಬರದಂತೆ ತಡೆಯುವುದು. ತೂಕ ಇಳಿಸಲು ಬಯಸುವವರಿಗು ಖರ್ಜೂರವು ತುಂಬಾ ಪರಿಣಾಮಕಾರಿ.
ತೂಕ ಕಳೆದುಕೊಳ್ಳಲು ಖರ್ಜೂರವು ಯಾವ ರೀತಿ ನೆರವಾಗುವುದು ಎಂದು ನೀವು ತಿಳಿಯಿರಿ. ಕರಿದಿರುವ ತಿಂಡಿಗಳ ಬದಲಿಗೆ 4-5 ಖರ್ಜೂರವನ್ನು ತಿನ್ನಬಹುದು. ಖರ್ಜೂರದಲ್ಲಿ ಹಲವಾರು ರೀತಿಯ ಆರೋಗ್ಯ ಲಾಭಗಳು ಇವೆ ಮತ್ತು ಇದು ಆರೋಗ್ಯಕ್ಕೆ ತುಂಬಾನೇ ಉಪಯೋಗಿ. ತೂಕ ಇಳಿಸಲು ಖರ್ಜೂರವು ಯಾವ ರೀತಿ ನಿಮಗೆ ನೆರವಾಗುವುದು ಎಂದು ಬೋಲ್ಡ್ ಸ್ಕೈ ನಿಮಗೆ ಹೇಳಿಕೊಡಲಿದೆ.
ಹೊಟ್ಟೆ ತುಂಬಿದಂತೆ ಮಾಡುವುದು
ಖರ್ಜೂರದಲ್ಲಿ ವಿಟಮಿನ್ ಗಳು ಹಾಗೂ ಖನಿಜಾಂಶಗಳಾಗಿರುವ ಸೆಲೆನಿಯಂ, ಮೆಗ್ನಿಶಿಯಂ, ತಾಮ್ರ ಇತ್ಯಾದಿಗಳು ಇವೆ. ಹೀರಿಕೊಳ್ಳುವ ಮತ್ತು ಹೀರಿಕೊಳ್ಳದ ನಾರಿನಾಂಶವನ್ನು ಹೊಂದಿರುವ ಇದು ಹೊಟ್ಟೆ ತುಂಬಿದಂತೆ ಮಾಡುವುದು ಮತ್ತು ತಿನ್ನುವ ಬಯಕೆ ಕಡಿಮೆ ಮಾಡಿಸಿ, ಅತಿಯಾಗಿ ತಿನ್ನುವುದನ್ನು ಕಡಿಮೆ ಮಾಡುವುದು.
ವಿರೇಚಕ ಗುಣ
ಕರುಳಿನ ಕ್ರಿಯೆಗಳು ಸರಾಗವಾಗಿ ಆಗಲು ಮತ್ತು ಮಲಬದ್ಧತೆ ನಿವಾರಣೆ ಮಾಡಲು ಖರ್ಜೂರವು ನೆರವಾಗುವುದು. ಇದು ಆರೋಗ್ಯಕರ ಜೀರ್ಣಕ್ರಿಯೆ ವ್ಯವಸ್ಥೆ ಕಾಪಾಡುವುದು ಮತ್ತು ಚಯಾಪಚಯ ವೃದ್ಧಿಸುವುದು. ಈ ವಿಧದಲ್ಲಿ ಇದು ತೂಕ ಕಳೆದುಕೊಳ್ಳಲು ನೆರವಾಗುವುದು. ತೂಕ ಇಳಿಸಲು ಮತ್ತು ಆರೋಗ್ಯಕಾರಿ ಹೊಟ್ಟೆಗೆ ಖರ್ಜೂರ ತಿನ್ನಬಹುದು.
Most Read: ನೀರಿನಲ್ಲಿ ನೆನೆಸಿದ ಒಣದ್ರಾಕ್ಷಿ ಸೇವಿಸಿ- ಆರೋಗ್ಯಕ್ಕೆ ಬಹಳ ಒಳ್ಳೆಯದು
ಜೀರ್ಣಕ್ರಿಯೆ ಉತ್ತೇಜಿಸುವುದು
ತೂಕ ಇಳಿಸಲು ಖರ್ಜೂರವು ಹೇಗೆ ನೆರವಾಗುವುದು? ಖರ್ಜೂರದಲ್ಲಿ ನಿಕೋಟಿನ್ ಇದ್ದು, ಜೀರ್ಣಕ್ರಿಯೆ ವ್ಯವಸ್ಥೆ ಮತ್ತು ಕರುಳಿನ ಸಮಸ್ಯೆ ನಿವಾರಣೆ ಮಾಡುವುದು. ಖರ್ಜೂರವು ಒಳ್ಳೆಯ ಬ್ಯಾಕ್ಟೀರಿಯಾವನ್ನು ಹೆಚ್ಚಿಸುವುದು ಮತ್ತು ಹಾನಿಕಾರಕ ಬ್ಯಾಕ್ಟೀರಿಯಾ ಕೊಲ್ಲುವುದು. ಜೀರ್ಣಕ್ರಿಯೆ ಸುಧಾರಣೆ ಮಾಡುವ ಕಾರಣದಿಂದ ಇದು ತೂಕ ಕಳೆದುಕೊಳ್ಳಲು ಸಹಕಾರಿ. ತೂಕ ಕಳೆದುಕೊಳ್ಳಲು ಇದು ಖರ್ಜೂರದ ಅತ್ಯುತ್ತಮ ಲಾಭವಾಗಿದೆ.
ಶಕ್ತಿಯ ಆಗರ
ಖರ್ಜೂರದಲ್ಲಿ ಕ್ಯಾಲರಿ ಕಡಿಮೆ ಮತ್ತು ಶಕ್ತಿಯು ಉನ್ನತ ಮಟ್ಟದಲ್ಲಿದೆ. ನೈಸರ್ಗಿಕ ಸಕ್ಕರೆಯಾಗಿರುವ ಫ್ರಕ್ಟೋಸ್ ಮತ್ತು ಗ್ಲೂಕೋಸ್ ಇದರಲ್ಲಿದೆ. ಇದು ದೇಹಕ್ಕೆ ತಕ್ಷಣ ಶಕ್ತಿ ನೀಡುವುದು. ಕಾರ್ಬ್ರೋಹೈಡ್ರೇಟ್ಸ್ ಅಧಿಕ ಮತ್ತು ಕ್ಯಾಲರಿ ಹೆಚ್ಚಿರುವ ಆಹಾರದ ಬದಲು ಖರ್ಜೂರ ಸೇವಿಸಿ.
ಕೊಲೆಸ್ಟ್ರಾಲ್ ಮತ್ತು ಟ್ರಾನ್ಸ್ ಫ್ಯಾಟ್ ಮುಕ್ತ
ಈ ಎರಡು ಅಂಶಗಳು ತೂಕ ಹೆಚ್ಚಿಸಲು ಪ್ರಮುಖ ಕಾರಣ. ಖರ್ಜೂರವು ತುಂಬಾ ರುಚಿಕರವಾಗಿದ್ದು, ಕೊಬ್ಬಿನಿಂದ ಮುಕ್ತವಾಗಿದೆ. ನೀವು ಇದನ್ನು ಹಾಗೆ ಸೇವಿಸಬಹುದು. ಎಲ್ಲಾ ಪೋಷಕಾಂಶಗಳು ಇರುವ ಕಾರಣದಿಂದ ಹೆಚ್ಚಿನ ಕ್ಯಾಲರಿ ದಹಿಸಲು ನೆರವಾಗುವುದು.
ಆಹಾರ ಪಥ್ಯ
ನೀವು ತುಂಬಾ ಕಠಿನ ಆಹಾರ ಪಥ್ಯ ಮಾಡುತ್ತಿದ್ದರೆ ಆಗ ನೀವು ಎಲ್ಲಾ ಪೋಷಕಾಂಶಗಳಿಂದ ವಂಚಿತರಾಗುವಿರಿ ಮತ್ತು ಹೆಚ್ಚು ತಿಂದು ತೂಕ ಹೆಚ್ಚಿಸಿಕೊಳ್ಳುವಿರಿ. ನಿಮ್ಮ ಕಾರ್ಬ್ರೋಹೈಡ್ರೇಟ್ ಬಯಕೆಯು ಹೆಚ್ಚಾಗಿ ತೂಕ ಹೆಚ್ಚಾಗುವುದು. ನೀವು ಖರ್ಜೂರವನ್ನು ಕೇವಲ ಪೋಷಕಾಂಶಗಳನ್ನು ಪಡೆಯಲು ಮಾತ್ರವಲ್ಲದೆ, ತೂಕ ಕಳೆದುಕೊಳ್ಳಲು ಬಳಸಿ.
ಕೊಬ್ಬು ವಿಘಟಿಸಲು ನೆರವಾಗುವುದು
ಖರ್ಜೂರದಲ್ಲಿ ಇರುವಂತಹ ಪೊಟಾಶಿಯಂ ಮತ್ತು ಸಲ್ಫರ್ ನಂತಹ ಅಂಶಗಳು ಹೃದಯದ ಆರೋಗ್ಯ ಕಾಪಾಡಲು ನೆರವಾಗುವುದು ಮಾತ್ರವಲ್ಲದೆ, ದೇಹದಲ್ಲಿ ಕೊಬ್ಬನ್ನು ವಿಘಟಿಸುವುದು. ಬೆಳಗ್ಗೆ ಉಪಾಹಾರದಲ್ಲಿ ನೀವು ಖರ್ಜೂರ ಸೇವನೆ ಮಾಡಿದರೆ ಅದರಿಂದ ಚಯಾಪಚಯ ಕ್ರಿಯೆ ಹೆಚ್ಚುವುದು ಮತ್ತು ತೂಕ ಇಳಿಯುವುದು.
Most Read: ಹುಳಿ ಸಿಹಿ ಮಿಶ್ರಿತ 'ಕಿತ್ತಳೆ-ಹಣ್ಣಿನ' ಆರೋಗ್ಯಕಾರಿ ಪ್ರಯೋಜನಗಳು
ಜಡತ್ವ ನಿವಾರಣೆ
ಹಸಿವಾದ ಬಳಿಕ ನೀವು ಹೆಚ್ಚು ಆಹಾರ ತಿಂದರೆ ಆಗ ನಿಮಗೆ ಆಲಸ್ಯ ಬರುವುದು. ಇದರಿಂದ ನಿಮ್ಮ ದೇಹದಲ್ಲಿ ಕೊಬ್ಬು ಶೇಖರಣೆಯಾಗುವುದು ಮತ್ತು ನಿಮ್ಮಲ್ಲಿ ಜಡತ್ವ ಬರುವುದು. ನೀವು ಖರ್ಜೂರ ಸೇವನೆ ಮಾಡಿದರೆ ಆಗ ನೀವು ತುಂಬಾ ತಾಜಾ ಹಾಗೂ ಶಕ್ತಿಯುತವಾಗಿರುವಿರಿ. ನೀವು ತುಂಬಾ ಚುರುಕಾಗಿ, ಹೆಚ್ಚು ತೂಕ ಕಳೆದುಕೊಳ್ಳುವಿರಿ. ಇನ್ನು ನಿಯಮಿತವಾಗಿ ಖರ್ಜೂರದ ಸೇವನೆಯಿಂದ ವಿಶೇಷವಾಗಿ ಹೊಟ್ಟೆ ಮತ್ತು ಕರುಳಿನ ಕ್ಯಾನ್ಸರ್‌ನಿಂದ ರಕ್ಷಿಸುತ್ತದೆ. ಅಲ್ಲದೇ ಇದರಲ್ಲಿರುವ ಕರಗುವ ನಾರು ಜೀರ್ಣಕ್ರಿಯೆಯಲ್ಲಿ ಸಹಕರಿಸುತ್ತದೆ.
ಮಲಬದ್ಧತೆಯಿಂದ ರಕ್ಷಿಸುತ್ತದೆ
ಕೆಲವು ಖರ್ಜೂರಗಳನ್ನು ರಾತ್ರಿ ನೆನೆಸಿಟ್ಟು ಬೆಳಿಗ್ಗೆ ಈ ನೀರನ್ನು ಮತ್ತು ಖರ್ಜೂರವನ್ನು ಸೇವಿಸುವುದರಿಂದ ನಿಸರ್ಗದ ಕರೆಗೆ ಸುಲಭವಾಗಿ ಸ್ಪಂದಿಸುವಂತಾಗುತ್ತದೆ. ವಾಸ್ತವವಾಗಿ ಈ ನೀರು ಒಂದು ಉತ್ತಮ ವಿರೇಚಕವಾಗಿದೆ.


ರೋಹಿತ್ ಆಟಕ್ಕೆ ಬೆಚ್ಚಿಬಿದ್ದ ಕಿವೀಸ್
Highlights
ಕೋಲ್ಕತಾ(ಆ.02): ರೋಹಿತ್ ಶರ್ಮಾ ಅವರ ಜವಾಬ್ದಾರಿಯುತ ಬ್ಯಾಟಿಂಗ್ ನೆರವಿನಿಂದ ಪ್ರವಾಸಿ ನ್ಯೂಜಿಲ್ಯಾಂಡ್ ವಿರುದ್ಧ ಟೀಂ ಇಂಡಿಯಾ ಸುಭದ್ರ ಮೊತ್ತ ಕಲೆಹಾಕುವಲ್ಲಿ ಯಶಸ್ವಿಯಾಗಿದೆ.
ಮೇಲ್ಪಂಕ್ತಿಯ ಆಟಗಾರರೆಲ್ಲ ಬೇಗನೆ ಪೆವಿಲಿಯನ್ ಸೇರಿ ಆತಂಕ ಮೂಡಿಸಿದ್ದರು. ಆದರೆ ವಿರಾಟ್ ಕೊಹ್ಲಿ(45), ರೋಹಿತ್ ಶರ್ಮಾ(82) ಅವರ ನೆರವಿನಿಂದ ಕಿವೀಸ್ ಎದುರು ಪ್ರಾಬಲ್ಯ ಮೆರೆಯಲು ಸಾಧ್ಯವಾಯಿತು. ಮೂರನೇ ದಿನದಾಟದ ಮುಕ್ತಾಯಕ್ಕೆ ಭಾರತ 227/8 ರನ್ ಗಳಿಸಿದೆ. ಒಟ್ಟಾರೆಯಾಗೆ ಟೀಂ ಇಂಡಿಯಾ 339 ರನ್'ಗಳ ಮುನ್ನೆಡೆ ಪಡೆದುಕೊಂಡಿದೆ. ವಿಕೆಟ್ ಕೀಪರ್ ಬ್ಯಾಟ್ಸ್'ಮನ್ ವೃದ್ದಿಮಾನ್ ಸಾಹ(39), ಭುವನೇಶ್ವರ್ ಕುಮಾರ್(8) ನಾಳೆಗೆ ಕ್ರೀಸ್ ಕಾಯ್ದುಕೊಂಡಿದ್ದಾರೆ.
ಇಂದು ಬೆಳಗ್ಗೆ 128/7 ರನ್'ಗಳೊಂದಿಗೆ ಇನ್ನಿಂಗ್ಸ್ ಆರಂಭಿಸಿದ್ದ ನ್ಯೂಜಿಲ್ಯಾಂಡ್ ತಂಡ 204 ರನ್ ಗಳಿಸುವಷ್ಟರಲ್ಲೇ ಆಲೌಟ್ ಆಯಿತು. ಬಿರುಸಿನ ಬ್ಯಾಟ್ ಬೀಸಿದ ಜೀತನ್ ಪಟೇಲ್ 47 ರನ್'ಗಳಿಸಿದರು.
Last Updated 11, Apr 2018, 1:07 PM IST


Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಭಾರತದಲ್ಲಿ ವೈಭವದಿಂದ ಆಚರಿಸಲ್ಪಡುವ ಹಬ್ಬ ಗಣೇಶ ಚತುರ್ಥಿ. ಪ್ರತಿ ವರ್ಷದ ಭಾದ್ರಪದ ಮಾಸದ ಶುಕ್ಲಪಕ್ಷದ ಚೌತಿಯ ದಿನ ಈ ಹಬ್ಬವನ್ನು ಆಚರಿಸಲಾಗುತ್ತದೆ. ಈ ಹಬ್ಬದಲ್ಲಿ ಗಣಪತಿಯನ್ನು ಪೂಜಿಸಲಾಗುತ್ತದೆ. ಬೆಳ್ಳಿ ಅಥವಾ ಮಣ್ಣಿನಿಂದ ಮಾಡಿದ ಗಣಪತಿಯ ಮೂರ್ತಿಯನ್ನು ವಿಧ್ಯುಕ್ತವಾಗಿ ಪೂಜಿಸಿ, ವ್ರತವೆಂದು ಆಚರಿಸಲಾಗುತ್ತದೆ. ಹಬ್ಬದ ದಿನ ಮೋದಕ, ಕಡುಬು ಎಂಬ ಸಿಹಿ ತಿಂಡಿಯನ್ನು ಮಾಡಿ ಗಣೇಶನಿಗೆ ನೈವೇದ್ಯ ಮಾಡಲಾಗುತ್ತದೆ. ಅದರಲ್ಲೂ ಗಣೇಶನಿಗೆ ಗರಿಕೆ ಬಹಳ ವಿಶೇಷತೆಯಿದೆ.
ಗರಿಕೆಯು ಬುದ್ಧಿಯ ಮೇಲೆ ಪ್ರಭಾವ ಬೀರುತ್ತದೆ. ಕೆಟ್ಟ ಕನಸುಗಳನ್ನು ದೂರ ಮಾಡುತ್ತದೆ. ಗಣಪನಿಗೆ ಗರಿಕೆ ಅತಿಪ್ರಿಯ. ಗಣೇಶನ ಪೂಜೆಯಲ್ಲಿ ಗರಿಕೆಗೆ ವಿಶೇಷ ಮಹತ್ವವಿದೆ. ಇದನ್ನು ‘ದೂರ್ವೆ’ ಎಂದೂ ಕರೆಯುತ್ತಾರೆ. ದೂರ್ವೆ ಈ ಶಬ್ದವು ದೂಃ ಅವಮ್ ಹೀಗೆ ಆಗಿದೆ. ‘ದೂಃ’ ಅಂದರೆ ದೂರದಲ್ಲಿ ಇದ್ದದ್ದು ಮತ್ತು ‘ಅವಮ್’ ಅಂದರೆ ಯಾವುದು ಹತ್ತಿರ ತರುತ್ತದೆಯೋ ಅದು. ದೂರದಲ್ಲಿರುವ ಗಣೇಶನ ಪವಿತ್ರಕಗಳನ್ನು ಯಾವುದು ಹತ್ತಿರ ತರುತ್ತದೆಯೋ, ಅದುವೇ ದೂರ್ವೆಯಾಗಿದೆ, ಅಂದರೆ ಗರಿಕೆಯಾಗಿದೆ.
ಶ್ರೀಗಣಪತಿಗೆ ಅರ್ಪಿಸಬೇಕಾದ ಗರಿಕೆಯು ಎಳೆಯದಾಗಿರಬೇಕು. ಇದನ್ನೇ ‘ಬಾಲತೃಣಮ್’ ಎನ್ನುತ್ತಾರೆ. ಒಣಗಿದಾಗ ಅದನ್ನು ಒಂದು ವಿಧದ ಹಲ್ಲು ಎಂದು ಪರಿಗಣಿಸಬಹುದು. ಗರಿಕೆಗಳಿಗೆ 3, 5, 7 ಈ ರೀತಿಯಲ್ಲಿ ಬೆಸ ಸಂಖ್ಯೆಯ ಗರಿಗಳು ಇರಬೇಕು.
ಗಣಪತಿಗೆ ಗರಿಕೆ ಏಕೆ?
ಗಣಪತಿಯು ತನ್ನನ್ನು ಮದುವೆಯಾಗಬೇಕೆಂದು ಓರ್ವ ಅಪ್ಸರೆಯು ಧ್ಯಾನಮಗ್ನನಾಗಿದ್ದ ಗಣಪತಿಯ ಧ್ಯಾನಭಂಗ ಮಾಡಿದಳು. ಗಣಪತಿಯು ವಿವಾಹಕ್ಕೆ ನಿರಾಕರಿಸಿದ್ದರಿಂದ ಅಪ್ಸರೆಯು ಗಣಪತಿಗೆ ಶಾಪ ಕೊಟ್ಟಳು. ಇದರಿಂದ ಗಣಪತಿಯ ತಲೆಗೆ ದಾಹವಾಗತೊಡಗಿತು. ಈ ದಾಹವನ್ನು ಕಡಿಮೆ ಮಾಡಿಕೊಳ್ಳಲು ಗಣಪತಿಯು ತಲೆಯ ಮೇಲೆ ಗರಿಕೆಯನ್ನು ಧರಿಸಿದನು. ಈ ಕಾರಣಕ್ಕಾಗಿ ಗಣಪತಿಗೆ ಗರಿಕೆ ಅರ್ಪಿಸುತ್ತಾರೆ.
ಗರಿಕೆ ಹೇಗಿರಬೆಕು ?
ಗಣಪತಿಗೆ ಎಳೆಯ ಗರಿಕೆಗಳನ್ನು ಅರ್ಪಿಸಿದರೆ ಉತ್ತಮ. ಎಳೆಯ ಗರಿಕೆಗಳನ್ನು ಪೂಜೆಯಲ್ಲಿ ಇಡುವುದರಿಂದ ಅವುಗಳ ಸುಗಂಧವು ಹೆಚ್ಚು ಸಮಯ ಉಳಿಯುತ್ತದೆ. ಅವು ಹೆಚ್ಚು ಸಮಯ ತಾಜಾ ಆಗಿರಬೇಕೆಂದು ಅವುಗಳನ್ನು ನೀರಿನಲ್ಲಿ ಅದ್ದಿ ಅರ್ಪಿಸುತ್ತಾರೆ. ಇವುಗಳಿಂದ ಗಣಪತಿಯ ಪವಿತ್ರಕಗಳು ಹೆಚ್ಚು ಕಾಲ ಮೂರ್ತಿಯಲ್ಲಿ ಉಳಿಯುತ್ತವೆ.
ಗರಿಕೆ ಹುಲ್ಲು ಜಾತಿಯ ಸಸ್ಯ. ಹೆಚ್ಚು ಆರೈಕೆ ಬೇಡದೆ ತನ್ನಷ್ಟಕ್ಕೆ ತಾನು ಬೆಳೆಯುವ ಗರಿಕೆ ಹುಲ್ಲು ಅನೇಕ ರೋಗಗಳ ನಿವಾರಕ. ಗರಿಕೆಯನ್ನು ಸಂಸ್ಕೃತದಲ್ಲಿ ಅನಂತಾ, ಶತಪರ್ವಿಕಾ, ಸಹಸ್ರವೀರ್ಯಾ, ಶತವಲ್ಲಿ ಎನ್ನುತ್ತಾರೆ. ಕ್ಯಾಲ್ಸಿಯಂ, ವಿಟಮಿನ್ ಬಿ ಮತ್ತು ಸಿ ಹೊಂದಿರುವ ಗರಿಕೆಯನ್ನು ಅನಾದಿ ಕಾಲದಿಂದಲೂ ರಕ್ತ ಸೋರಿಕೆ ತಡೆಗಟ್ಟಲು ಬಳಕೆ ಮಾಡುವುದಿದೆ. ಹಸಿರು, ಬಿಳಿ ಬಣ್ಣದಲ್ಲಿ ಸಾಮಾನ್ಯವಾಗಿ ಇರುತ್ತದೆ. ಎಲೆಗಳು ಉದ್ದವಾಗಿ, ಕಾಂಡಗಳು ದಪ್ಪವಾಗಿರುವ ಗಂಡದೂರ್ವಾ ಎಂಬ ಇನ್ನೊಂದು ಬಗೆ ಗರಿಕೆ ಕೂಡ ಇದೆ. ರಕ್ತಸೋರಿಕೆ ತಡೆಗಟ್ಟಲು, ಅಜೀರ್ಣ ನಿವಾರಣೆಗೆ, ಚರ್ಮ ವ್ಯಾಧಿಗೆ, ಮಧುಮೇಹ, ಸರ್ಪಸುತ್ತು, ಮೂತ್ರ ಸಂಬಂಧಿ ಕಾಯಿಲೆ ನಿವಾರಣೆಗೆ ಗರಿಕೆ ಬಳಕೆಯಾಗುತ್ತದೆ.


ಬಿಸಿಸಿಐ ಕಾಂಟ್ರಾಕ್ಟ್ ಗಾಗಿ ತಪ್ಪೊಪ್ಪಿಕೊಂಡ್ರಾ ಮೊಹಮ್ಮದ್ ಶಮಿ?
  23-03-2018 11:40AM IST    /     No Comments    /     Posted In: Featured News , Sports
ಮೊಹಮ್ಮದ್ ಶಮಿ ವಿರುದ್ಧದ ಮ್ಯಾಚ್ ಫಿಕ್ಸಿಂಗ್ ಆರೋಪದ ಬಗ್ಗೆ ತನಿಖೆ ನಡೆಸಿದ ಬಿಸಿಸಿಐ ಭ್ರಷ್ಟಾಚಾರ ವಿರೋಧಿ ಘಟಕ, ವೇಗದ ಬೌಲರ್ ಗೆ ಕ್ಲೀನ್ ಚಿಟ್ ನೀಡಿದೆ. ಇದರ ಬೆನ್ನಲ್ಲೇ ಶಮಿಗೆ ಬಿಸಿಸಿಐನಿಂದ ವಾರ್ಷಿಕ 3 ಕೋಟಿ ರೂ. ವೇತನದ ಕಾಂಟ್ರಾಕ್ಟ್ ಕೂಡ ಸಿಕ್ಕಿದೆ.
ಆದ್ರೆ ಬಿಸಿಸಿಐ ಒಪ್ಪಂದವನ್ನು ಪಡೆದುಕೊಳ್ಳಲು ಶಮಿ, ತಮಗೆ ಅಕ್ರಮ ಸಂಬಂಧ ಇರುವುದಾಗಿ ಒಪ್ಪಿಕೊಂಡಿದ್ದಾರೆ ಅಂತಾ ಹೇಳಲಾಗ್ತಿದೆ. ಬಿಸಿಸಿಐ ಕೇವಲ ಶಮಿ ವಿರುದ್ಧದ ಮ್ಯಾಚ್ ಫಿಕ್ಸಿಂಗ್ ಬಗ್ಗೆ ತನಿಖೆ ನಡೆಸಿದೆ, ಅವರ ಖಾಸಗಿ ವಿಚಾರಕ್ಕೂ ಕ್ರಿಕೆಟ್ ಮಂಡಳಿಗೂ ಸಂಬಂಧವಿಲ್ಲ ಅಂತಾ ತನಿಖಾಧಿಕಾರಿಗಳು ಸ್ಪಷ್ಟಪಡಿಸಿದ್ದಾರೆ.
ಆದ್ರೆ ನೀರಜ್ ಕುಮಾರ್ ನೇತೃತ್ವದ ತನಿಖಾ ತಂಡದ ಎದುರು ಶಮಿ ತಮಗೆ ಅಕ್ರಮ ಸಂಬಂಧವಿರುವುದಾಗಿ ತಪ್ಪೊಪ್ಪಿಕೊಂಡಿದ್ದಾರೆ ಎನ್ನಲಾಗ್ತಿದೆ. ದಕ್ಷಿಣ ಆಫ್ರಿಕಾ ಸರಣಿ ಬಳಿಕ ಶಮಿ ದುಬೈನಲ್ಲಿ 2 ದಿನ ಇದ್ದರು ಅನ್ನೋದನ್ನು ಬಿಸಿಸಿಐ ಈಗಾಗ್ಲೇ ಖಚಿತಪಡಿಸಿದೆ.
ಶಮಿ ಅಲ್ಲಿ ಸ್ನೇಹಿತೆಯರ ಜೊತೆಗೆ ಕಾಲ ಕಳೆದಿದ್ದಾರೆ ಎನ್ನಲಾಗ್ತಿದೆ. ಆದ್ರೆ ಶಮಿ ಬ್ಯಾಂಕ್ ಖಾತೆಯನ್ನೆಲ್ಲ ಅಧಿಕಾರಿಗಳು ಜಾಲಾಡಿದ್ದಾರೆ. ಯಾವುದೇ ರೀತಿಯ ಅನುಮಾನಾಸ್ಪದ ವಹಿವಾಟು ನಡೆದಿಲ್ಲ ಅಂತಾ ಸ್ಪಷ್ಟಪಡಿಸಿದ್ದಾರೆ.

ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ಪಕ್ಕಾ ಡೀಸೆಂಟ್ ಹುಡುಗಿ
Team Udayavani,  Aug 5, 2018, 12:53 PM IST
ಅ
ಅ
ಅ
ನಟಿ ಸಾನ್ವಿ ಈಗ ಮತ್ತೆ ಕನ್ನಡದಲ್ಲಿ ಬಿಜಿಯಾಗುತ್ತಿದ್ದಾರೆ. ಸಾಲು ಸಾಲು ಚಿತ್ರಗಳಲ್ಲಿ ಸ್ಟಾರ್ ನಟರೊಂದಿಗೆ ಅಭಿನಯಿಸಿ, ಸಕ್ಸಸ್‌ಫ‌ುಲ್ ನಟಿ ಎಂದೆನಿಸಿಕೊಂಡಿದ್ದ ಸಾನ್ವಿ, ಇತ್ತೀಚೆಗಷ್ಟೇ ಓಂ ಪ್ರಕಾಶ್‌ರಾವ್ ನಿರ್ದೇಶನದ “ರವಿ-ಚಂದ್ರ’ ಚಿತ್ರಕ್ಕೆ ನಾಯಕಿಯಾಗಿ ಆಯ್ಕೆಯಾಗಿದ್ದ ಸುದ್ದಿಯನ್ನು ಇದೇ “ಬಾಲ್ಕನಿ’ಯಲ್ಲಿ ಹೇಳಲಾಗಿತ್ತು. ಈಗ ಹೊಸ ಸುದ್ದಿಯೆಂದರೆ, ಸಾನ್ವಿ ಸದ್ದಿಲ್ಲದೆಯೇ ಮತ್ತೂಂದು ಚಿತ್ರವನ್ನು ಒಪ್ಪಿಕೊಂಡಿದ್ದಾರೆ.
ಹೌದು, “ಅಖಿಲ್’ ಚಿತ್ರಕ್ಕೆ ಸಾನ್ವಿ ನಾಯಕಿ. ಈ ಹಿಂದೆ “ಕಥಾ ವಿಚಿತ್ರ’ ಚಿತ್ರ ನಿರ್ದೇಶಿಸಿದ್ದ ಅನೂಪ್ ಆಂಟೋನಿ ಈ ಚಿತ್ರದ ನಿರ್ದೇಶಕರು. ಕಥೆಗೆ ಸಾನ್ವಿ ಸರಿಹೊಂದುತ್ತಾರೆಂಬ ಕಾರಣಕ್ಕೆ, ನಿರ್ದೇಶಕ ಅನೂಪ್ ಆಂಟೋನಿ ಅವರು ಸಾನ್ವಿ ಅವರಿಗೆ ಕಥೆ ಮತ್ತು ಪಾತ್ರ ವಿವರಿಸಿದ್ದೇ ತಡ, ಪಾತ್ರವನ್ನು ಮೆಚ್ಚಿಕೊಂಡ ಸಾನ್ವಿ, “ಅಖಿಲ್’ಗೆ ನಾಯಕಿಯಾಗಲು ಗ್ರೀನ್‌ಸಿಗ್ನಲ್ ಕೊಟ್ಟಿದ್ದಾರೆ.
ಅಂದಹಾಗೆ, ಸಾನ್ವಿ, ಇಲ್ಲಿ ಕಾಲೇಜ್ ಹುಡುಗಿ ಪಾತ್ರ ನಿರ್ವಹಿಸುತ್ತಿದ್ದಾರೆ. ಹಾಗಂತ, ಗ್ಲಾಮರ್ ಆಗಿರುತ್ತಾರೆ ಅಂದುಕೊಳ್ಳುವಂತಿಲ್ಲ. ಪಕ್ಕಾ ಡೀಸೆಂಟ್ ಆಗಿರುವ ಹುಡುಗಿ ಪಾತ್ರವನ್ನು ಸಾನ್ವಿ ನಿರ್ವಹಿಸುತ್ತಿದ್ದಾರೆ ಎಂಬುದು ನಿರ್ದೇಶಕರ ಮಾತು. ಈ ಚಿತ್ರದ ಮೂಲಕ ಸೂರಜ್ ಎಂಬ ಹೊಸ ಪ್ರತಿಭೆ ಕನ್ನಡ ಚಿತ್ರರಂಗಕ್ಕೆ ಎಂಟ್ರಿಯಾಗುತ್ತಿದೆ. ಸೂರಜ್‌ಗೆ “ಅಖಿಲ್’ ಮೊದಲ ಚಿತ್ರವಾದರೂ, ಸಿನಿಮಾರಂಗದ ಅನುಭವ ಇದೆ.
“ಐರಾವತ’ ಹಾಗೂ “ತಾರಕ್’ ಚಿತ್ರಗಳಲ್ಲಿ ಒಂದಷ್ಟು ಕೆಲಸ ಮಾಡಿ, ಈಗ ಹೀರೋ ಆಗುತ್ತಿದ್ದಾರೆ. ಇದೊಂದು ಮಾಸ್ ಕಥೆ ಆಗಿರುವುದರಿಂದ ಹೊಸ ಮುಖಗಳೇ ಹೆಚ್ಚು ಇರಲಿವೆ. ಕಾಲೇಜ್ ಕಥೆಯಾದ್ದರಿಂದ, ಪ್ರೀತಿ, ಪ್ರೇಮ ಇತ್ಯಾದಿ ಜೊತೆಗೆ ಹುಡುಗರ ನಡುವಿನ ಹೊಡೆದಾಟ ದೃಶ್ಯಗಳು ಕಾಣಿಸಿಕೊಳ್ಳಲಿವೆ. ಪ್ರತಿಯೊಬ್ಬ ಕಾಲೇಜ್ ಹುಡುಗನಿಗೂ ಸಂಬಂಧಿಸಿದಂತಹ ಕಥೆ ಇಲ್ಲಿದೆ.
ಚಿತ್ರ ನೋಡುವ ಪ್ರತಿ ಹುಡುಗನೂ ನನ್ನದೇ ಕಥೆ ಎಂದು ಭಾವಿಸುವಂತಹ ಚಿತ್ರ ಕಟ್ಟಿಕೊಡಲು ಹೊರಟಿರುವ ಅನೂಪ್, ಸುಮಾರು 65 ದಿನಗಳ ಕಾಲ ಬೆಂಗಳೂರಲ್ಲೇ ಚಿತ್ರೀಕರಣ ನಡೆಸಲು ತೀರ್ಮಾನಿಸಿದ್ದಾರೆ. ಒಂದೇ ಏರಿಯಾದಲ್ಲಿರುವ ಹುಡುಗರ ಕಥೆ ಇದಾಗಿದ್ದು, ತುಂಬಾನೇ ನೈಜವಾಗಿ ಮೂಡಿಬರಲಿದೆ ಎಂಬ ವಿಶ್ವಾಸ ನಿರ್ದೇಶಕರದ್ದು.  ಸೆಪ್ಟೆಂಬರ್‌ನಲ್ಲಿ ಚಿತ್ರದ ಚಿತ್ರೀಕರಣ ಶುರುವಾಗಲಿದೆ.
ಚಿತ್ರಕ್ಕೆ ಹರಿಕೃಷ್ಣ ಸಂಗೀತ ನೀಡುತ್ತಿದ್ದಾರೆ. “ಕಥಾ ವಿಚಿತ್ರ’ ಚಿತ್ರಕ್ಕೆ ಛಾಯಾಗ್ರಹಣ ಮಾಡಿದ್ದ ಅಭಿಲಾಶ್ ಕಲತಿ ಈ ಚಿತ್ರಕ್ಕೂ ಕೆಲಸ ಮಾಡುತ್ತಿದ್ದಾರೆ. ಸದ್ಯಕ್ಕೆ ನಾಯಕಿ ಸಾನ್ವಿ ಅವರೀಗ ರಕ್ಷಿತ್‌ಶೆಟ್ಟಿ ಜೊತೆಗೆ “ಅವನೇ ಶ್ರೀಮನ್ನಾರಾಯಣ’ ಚಿತ್ರದಲ್ಲಿ ನಟಿಸುತ್ತಿದ್ದಾರೆ. ಈಗ “ರವಿ-ಚಂದ್ರ’ಕ್ಕೂ ನಾಯಕಿಯಾಗಿದ್ದಾರೆ. ಇವೆರೆಡರ ಜೊತೆಗೆ ಈಗ “ಅಖಿಲ್’ ಜೊತೆಯಾಗಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ವಿಭಿನ್ನ ಕಥೆ ಹೊಂದಿರುವ 'ಚೂರಿಕಟ್ಟೆ' ಇಂದು ತೆರೆಗೆ; ಈ ಚಿತ್ರದ ವಿಶೇಷತೆಗಳೇನು ಗೊತ್ತಾ?
Highlights
ಶಿವಮೊಗ್ಗ ರಾಘು ಅವರ ನಿರ್ದೇಶನದ ‘ಚೂರಿಕಟ್ಟೆ’ ಸಿನಿಮಾ ಇಂದು ತೆರೆಗೆ ಬರುತ್ತಿದೆ.
ಬೆಂಗಳೂರು (ಜ.26): ಶಿವಮೊಗ್ಗ ರಾಘು ಅವರ ನಿರ್ದೇಶನದ ‘ಚೂರಿಕಟ್ಟೆ’ ಸಿನಿಮಾ ಇಂದು ತೆರೆಗೆ ಬರುತ್ತಿದೆ.
ಟಿಂಬರ್ ಮಾಫಿಯಾ ಕಥೆಯನ್ನು ಹೊಂದಿರುವ ಈ ಚಿತ್ರಕ್ಕೆ ‘ಗಂ‘ದ ಗುಡಿ ಸರಹದ್ದು’ ಎನ್ನುವ ಟ್ಯಾಗ್ ಲೈನ್ ಕೊಟ್ಟಿದ್ದಾರೆ ನಿರ್ದೇಶಕರು. ಶಿವಮೊಗ್ಗ ಜಿಲ್ಲೆ ಸಾಗರ ತಾಲೂಕಿನ ಗಡಿಯಲ್ಲಿ ಚೂರಿಕಟ್ಟೆ ಎಂಬ ಹೆಸರಿನ ಊರು ಇದೆ. ಇದೊಂದು ಎಲ್ಲಾ ಊರುಗಳಂತೆ ಮಲೆನಾಡಿನ ಒಂದು ಸಾಮಾನ್ಯ ಊರು. ಜತೆಗೆ ರಂಗ ನಿರ್ದೇಶಕ ಕೆ.ವಿ. ಅಕ್ಷರ ‘ಚೂರಿಕಟ್ಟೆ ಅರ್ಥಾತ್ ಕಲ್ಯಾಣಪುರ’ ಎಂಬ ನಾಟಕವನ್ನು ಬಹುವರ್ಷಗಳ ಹಿಂದೆಯೇ ಬರೆದಿದ್ದಾರೆ. ಆದರೆ ‘ನನ್ನ ಸಿನಿಮಾ ಚೂರಿಕಟ್ಟೆ ಇವೆರಡಕ್ಕೂ ಸಂಬಂಧಿಸಿದ್ದಲ್ಲ’ ಎನ್ನುತ್ತಾರೆ ರಾಘು ಶಿವಮೊಗ್ಗ.
‘ಬಹಳಷ್ಟು ಜನ ಯಾವುದೇ ತಯಾರಿ ಇಲ್ಲದೆ ಚಿತ್ರ ಮಾಡುವುದಿದೆ. ಆದರೆ, ಶುದ್ಧ ತಾಲೀಮು ತೆಗೆದುಕೊಂಡು, ಅನುಭವ ಪಡೆದೇ ಸಿನಿಮಾ ಮಾಡೋಕೆ ಬಂದಿದ್ದಾರೆ ರಾಘು. ಆತನನ್ನ ಮೊದಲ ಬಾರಿಗೆ ಭೇಟಿ ಆದಾಗ, ಆತ ಒಳ್ಳೆಯ ನಟನಾಗುತ್ತಾನೆ ಅಂದುಕೊಂಡಿದ್ದೆ. ಕ್ರಮೇಣ ರಾಘು ತಮ್ಮ ದಾರಿ ಬದಲಾಯಿಸಿಕೊಂಡು ನಿರ್ದೇಶಕರಾದರು. ಈಗ ಅವರ ಸಿನಿಮಾದಲ್ಲೇ ನಟಿಸುವಂತಾಯಿತು. ರಾಘು ಕನ್ನಡದ ‘ಭರವಸೆಯ ನಿರ್ದೇಶಕರಾಗುತ್ತಾರೆ ಎನ್ನುವುದರಲ್ಲಿ ಯಾವುದೇ ಸಂಶಯವಿಲ್ಲ’ ಎಂದು ಶರತ್ ಲೋಹಿತಾಶ್ವ ಭರವಸೆ ವ್ಯಕ್ತಪಡಿಸಿದ್ದಾರೆ.
ಅಚ್ಯುತ ಕುಮಾರ್, ಮಂಜುನಾಥ ಹೆಗಡೆ, ಶರತ್ ಲೋಹಿತಾಶ್ವ, ಬಾಲಾಜಿ ಮನೋಹರ್ ಈ ಸಿನಿಮಾದ ಪ್ರಮುಖ ಭೂಮಿಕೆಯಲ್ಲಿದ್ದಾರೆ. ಪ್ರವೀಣ್ ತೇಜ್, ಪ್ರೇರಣಾ, ದತ್ತಣ್ಣ, ಪ್ರಮೋದ್ ಶೆಟ್ಟಿ, ವಿನೋದ್ ಶೆಟ್ಟಿ ಸಹ ಇದ್ದಾರೆ. ‘ರಾಮಾರಾಮಾರೇ’ ಸಿನಿಮಾ ಖ್ಯಾತಿಯ ವಾಸುಕಿ ವೈ‘ವ್ ಸಂಗೀತ ನೀಡಿದ್ದಾರೆ. ಎಸ್. ನಯಾಜುದ್ದೀನ್ ಹಾಗೂ ಎಂ. ತುಳಸಿ ರಾಮುಡು ಈ ಸಿನಿಮಾ ನಿರ್ಮಾಪಕರು.


ರಾಹುಲ್ –ಹಾರ್ದಿಕ್ ಪಾಂಡ್ಯ ಪ್ರಕರಣ ಒಂಬುಡ್ಸ್‌ಮನ್‌ಗೆ?
ಮಹಿಳೆಯರ ಬಗ್ಗೆ ಆಕ್ಷೇಪಾರ್ಹ ಹೇಳಿಕೆ ನೀಡಿ ಅಮಾನತುಗೊಂಡಿದ್ದ ಭಾರತದ ಆಟಗಾರರು
ರಾಹುಲ್ –ಹಾರ್ದಿಕ್ ಪಾಂಡ್ಯ ಪ್ರಕರಣ ಒಂಬುಡ್ಸ್‌ಮನ್‌ಗೆ?
ಪ್ರಜಾವಾಣಿ ವಾರ್ತೆ
Published:
07 ಮಾರ್ಚ್ 2019, 01:14  IST
Updated:
07 ಮಾರ್ಚ್ 2019, 01:14  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ (ಪಿಟಿಐ): ಮಹಿಳೆಯರ ಬಗ್ಗೆ ಆಕ್ಷೇಪಾರ್ಹ ಹೇಳಿಕೆ ನೀಡಿ ಅಮಾನತಿಗೆ ಒಳಗಾಗಿದ್ದ ಕೆ.ಎಲ್.ರಾಹುಲ್ ಮತ್ತು ಹಾರ್ದಿಕ್ ಪಾಂಡ್ಯ ಪ್ರಕರಣದ ತನಿಖೆಯನ್ನು ಬಿಸಿಸಿಐ ಆಡಳಿತಾಧಿಕಾರಿಗಳ ಸಮಿತಿ, ಒಂಬುಡ್ಸ್ ಮನ್‌ಗೆ ವಹಿಸುವ ಸಾಧ್ಯತೆ ಇದೆ.
ಜನವರಿ ಆರರಂದು ಪ್ರಸಾರವಾದ ‘ಕಾಫಿ ವಿಥ್ ಕರಣ್’ ಟಿವಿ ಕಾರ್ಯಕ್ರಮದಲ್ಲಿ ಪಾಲ್ಗೊಂಡಿದ್ದ ಪಾಂಡ್ಯ ಮತ್ತು ರಾಹುಲ್ ತಮ್ಮ ಲೈಂಗಿಕ ಅನುಭವದ ಕುರಿತು ಹೇಳಿದ್ದರು. ಇದು ವಿವಾದ ಸೃಷ್ಟಿಸಿತ್ತು. ಹೀಗಾಗಿ ಜನವರಿ 11ರಂದು ಇಬ್ಬರನ್ನು ಅಮಾನತು ಮಾಡಲಾಗಿತ್ತು. ನಂತರ ಇಬ್ಬರಿಗೂ ಷೋಕಾಸ್ ನೋಟಿಸ್ ಜಾರಿಗೊಳಿಸಲಾಗಿತ್ತು.
ಜನವರಿ 25ರಂದು ಇಬ್ಬರ ಮೇಲಿನ ಅಮಾನತನ್ನು ರದ್ದುಗೊಳಿಸಲಾಗಿತ್ತು. ಒಂಬುಡ್ಸ್‌ಮನ್ ನೇಮಕ ಪ್ರಕ್ರಿಯೆ ತಡವಾಗಲಿದೆ ಎಂದು ಬಿಸಿಸಿಐ ತಿಳಿಸಿತ್ತು. ಇದೀಗ ಸುಪ್ರೀಂ ಕೋರ್ಟ್ ಡಿ.ಕೆ.ಜೈನ್ ಅವರನ್ನು ಒಂಬುಡ್ಸ್‌ಮನ್ ಆಗಿ ನೇಮಕ ಮಾಡಿದೆ. ಗುರುವಾರ ಸಭೆ ಸೇರಲಿರುವ ಆಡಳಿತಾಧಿಕಾರಗಳ ಸಮಿತಿಯು ಪ್ರಕರಣದ ಬಗ್ಗೆ ಚರ್ಚೆ ನಡೆಸಲಿದೆ.
‘ಒಂಬುಡ್ಸ್‌ಮನ್ ನೇಮಕ ಆದ ನಂತರ ಇದು ಸಮಿತಿಯ ಮೊದಲ ಸಭೆಯಾಗಿದೆ. ಇಲ್ಲಿ ಅನೇಕ ವಿಷಯಗಳು ಚರ್ಚೆಗೆ ಬರಲಿವೆ’ ಎಂದು ಸಮಿತಿಯ ಮುಖ್ಯಸ್ಥ ವಿನೋದ್ ರಾಯ್ ಸುದ್ದಿಸಂಸ್ಥೆಗೆ ತಿಳಿಸಿದರು.
ಒಂಬುಡ್ಸ್‌ಮನ್ ಆಗಿ ನೇಮಕಗೊಂಡ ನಂತರ ಪ್ರತಿಕ್ರಿಯಿಸಿದ ಜೈನ್ ಅವರು ರಾಹುಲ್ ಮತ್ತು ಪಾಂಡ್ಯ ಪ್ರಕರಣ ಒಳಗೊಂಡಂತೆ ಯಾವುದೇ ವಿಷಯವನ್ನು ವಹಿಸಿದರೂ ತನಿಖೆ ನಡೆಸಲು ಕಾತರನಾಗಿದ್ದೇನೆ ಎಂದಿದ್ದರು.
‘ಉಗ್ರ’ ರಾಷ್ಟ್ರಗಳ ಬಗ್ಗೆ ಚರ್ಚೆ ಸಾಧ್ಯತೆ: ಭಯೋತ್ಪಾದನೆಗೆ ನೆರವು ನೀಡುವ ರಾಷ್ಟ್ರಗಳನ್ನು ದೂರ ಇರಿಸಬೇಕು ಎಂದು ಐಸಿಸಿಯನ್ನು ಬಿಸಿಸಿಐ ಈಗಾ ಗಲೇ ಆಗ್ರಹಿಸಿದ್ದು ಈ ವಿಷಯ ಕೂಡ ಗುರುವಾರದ ಸಭೆಯಲ್ಲಿ ಚರ್ಚೆಗೆ ಬರುವ ಸಾಧ್ಯತೆ ಇದೆ.
0 Post Comments (+)


ಆರೋಗ್ಯ ವೃದ್ಧಿಸುವ ಸೀತಾಫಲ
April 11, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಬೆಂಗಳೂರು, ಏ.11:
ಒಮ್ಮೆ ಸವಿದರೆ ಮತ್ತೊಮ್ಮೆ, ಮಗದೊಮ್ಮೆ ಸವಿಯಬೇಕು ಎಂದೆನಿಸುವ ಹಣ್ಣು ಸೀತಾಫಲ. ಮೂಲತ: ವೆಸ್ಟ್ ಇಂಡೀಸ್ ದ್ವೀಪದಲ್ಲಿ ಕಂಡುಬರುವ ಇದನ್ನು ಈಗ ಭಾರತದಲ್ಲಿ ಹಾಗೂ ಕರ್ನಾಟಕದಲ್ಲಿ ಬೆಳೆಸಲ್ಪಡುತ್ತಿದೆ. ಇದು ಅನೋನಾಸಿ ಕುಟುಂಬಕ್ಕೆ ಸೇರಿದ್ದು, ಇದರ ಸಸ್ಯಶಾಸ್ತ್ರೀಯ ಹೆಸರು ಅನೋನ ಸ್ಕ್ವಾಮೋಸ.  ಆಂಗ್ಲ ಭಾಷೆಯಲ್ಲಿ ಕಸ್ಟರ್ಡ್ ಅಪಲ್ ಎಂದೂ ಕರೆಯುತ್ತಾರೆ.
ರುಚಿಯಾಗಿರುವ ಸೀತಾಫಲವು ಆರೋಗ್ಯವನ್ನು ವೃದ್ಧಿಸುತ್ತದೆ ಎಂಬುದು ಹಲವರಿಗೆ ತಿಳಿದಿಲ್ಲ. ಇದರ ಎಲೆ , ಬೀಜಗಳನ್ನು ಔಷಧಿಯಾಗಿಯೂ ಬಳಸಲಾಗುತ್ತದೆ. ಇನ್ನುಳಿದ ಮಾಹಿತಿಯನ್ನು ನಾವಿಂದು ತಿಳಿಯೋಣ.
ಸೀತಾಫಲ ನಿಯಮಿತವಾಗಿ ಸೇವಿಸುವುದರಿಂದ ಪಿತ್ತ ಮತ್ತು ವಾತ ಕಡಿಮೆಯಾಗುತ್ತದೆ. ಅತಿಯಾದ ದಾಹ ನಿವಾರಣೆಗೆ ಇದು ತುಂಬಾ ಒಳ್ಳೆಯದು. ದಾಹ ಹೆಚ್ಚಾದಾಗ ಸೀತಾಫಲದ ಹಣ್ಣಿನ ರಸಕ್ಕೆ ಸಕ್ಕರೆ ಸೇರಿಸಿ ಕುಡಿದರೆ ದಾಹ ನಿವಾರಣೆಯಾಗುತ್ತದೆ.
ದೇಹದಲ್ಲಿನ ಗಾಯಕ್ಕೆ ಇದು ಉತ್ತಮ ಮನೆ ಮದ್ದು. ಇದರ  ಬೀಜವನ್ನು ತಣ್ಣೀರಿನಲ್ಲಿ ಅರೆದು ಬಟ್ಟೆಯಲ್ಲಿ ಹಾಕಿ ಕಟ್ಟಿದರೆ ಗಾಯ ಕ್ಷಣಮಾರ್ಧದಲ್ಲಿ ಕಡಿಮೆಯಾಗುತ್ತದೆ. ಇನ್ನೂ ಪ್ರತಿದಿನ ಸೀತಾಫಲ ಸೇವಿಸುತ್ತಿದ್ದರೆ ಹೃದಯದ ರಕ್ತ ಸಂಚಲನ ಚೆನ್ನಾಗಿ ಆಗಿ, ಹೃದಯದ ಆರೋಗ್ಯಕ್ಕೆ ಉತ್ತಮವಾಗಿರುತ್ತದೆ.
ಇದೊಂದು ಉತ್ತಮ ಭೇದಿ ನಿವಾರಕವೂ ಹೌದು. ಬಿಸಿಲಿನಲ್ಲಿ ಒಣಗಿಸಿದ ಸೀತಾಫಲದ ತಿರುಳನ್ನು ಪುಡಿ ಮಾಡಿಟ್ಟುಕೊಳ್ಳಬೇಕು. ಭೇದಿಯಾದಾಗ ಆ ಪುಡಿಯನ್ನು ತಣ್ಣೀರಿನಲ್ಲಿ ಕಲಸಿ ಸೇವಿಸಿದರೆ ಸಾಕು ಭೇದಿ ಕಡಿಮೆಯಾಗುತ್ತದೆ. ಜೊತೆಗೆ ಕುರುವಿನ ಸಮಸ್ಯೆಯಿಂದ ಬಳಲುತ್ತಿರುವವರಿಗೆ ಸೀತಾಫಲ ಗಿಡದ ಎಲೆ ಹೇಳಿ ಮಾಡಿಸಿದ ಮದ್ದು. ಈ ಎಲೆಗಳನ್ನು ಜಜ್ಜಿ ಕುರುವಿನ ಮೇಲೆ ಕಟ್ಟಬೇಕು. ಇದರಿಂದ ಕುರು ಬೇಗ ಗುಣವಾಗುತ್ತದೆ. ಹಣ್ಣಿನ ತಿರುಳನ್ನು ಉಪ್ಪಿನ ಜತೆ ಬೆರೆಸಿ ಲೇಪಿಸಿದರೆ ಕುರುಗಳು ಹಣ್ಣಾಗಿ ಬೇಗ ಒಡೆಯುತ್ತವೆ.
ಮುಖ್ಯವಾದ ವಿಚಾರವೆಂದರೆ ಗರ್ಭಪಾತದ ಅಪಾಯವನ್ನು ತಡೆಯುವ ಶಕ್ತಿ ಈ ಹಣ್ಣಿಗಿದೆ. ಗರ್ಭಿಣಿಯರು ಇದನ್ನು ಸೇವಿಸುವುದರಿಂದ ಗರ್ಭದಲ್ಲಿರುವ ಶಿಶುವಿನ ಮೆದುಳು ವಿಕಾಸವಾಗುತ್ತದೆ. ಅಷ್ಟೇ ಅಲ್ಲದೇ ಹೆರಿಗೆ ನಂತರ ತಾಯಂದಿರ ತೂಕ ಕಡಿಮೆಯಾಗುತ್ತದೆ.  ಆದ್ದರಿಂದ ಆ ವೇಳೆಯಲ್ಲಿ ಇದರ ಸೇವನೆ ಒಳ್ಳೆಯದು.
ತಲೆಯಲ್ಲಿ ಹೇನು ನಿವಾರಣೆ ಮಾಡುವ ಶಕ್ತಿ ಸೀತಾಫಲಕ್ಕಿದೆ. ವಾರಕ್ಕೆ ಒಂದು ದಿನ ಸೀತಾಫಲದ ಬೀಜವನ್ನು ನೀರಲ್ಲಿ ಅರೆದು ತಲೆಗೆ ಲೇಪನ ಮಾಡಬೇಕು. ನಂತರ ಅರ್ಧ ಗಂಟೆ ನಂತರ ತಲೆ ಸ್ನಾನ ಮಾಡಿದರೆ ತಲೆಯಲ್ಲಿ ಹೇನು ಮಾಯವಾಗುತ್ತದೆ.
ದೇಹದ ತೂಕ ಹೆಚ್ಚಿಸಬೇಕು ಎಂದಿರುವವರು ಸೀತಾಫಲವನ್ನು ಸೇವಿಸಿದರೆ ಸಾಕು, ತೂಕ ಹೆಚ್ಚುತ್ತದೆ. ಸೀತಾಫಲವು ಬಾಯಿಯ ಆರೋಗ್ಯಕ್ಕೂ ಒಳ್ಳೆಯದು. ಈ ಹಣ್ಣಿನ ತಿರುಳು ಹಲ್ಲು ಮತ್ತು ದವಡೆ ನೋವಿನ ವಿರುದ್ಧ ಸಮರ್ಥವಾಗಿ ಹೋರಾಡುತ್ತದೆ.
ಸೀತಾಫಲದ ಎಲೆಗಳ ಕಷಾಯವನ್ನು ಮುಟ್ಟಿನ ಸಮಯದಲ್ಲಿ ಸೇವಿಸಿದರೆ ಮುಟ್ಟು ಸರಿಯಾಗಿ ಆಗುತ್ತದೆ.
– ಅನಿತಾ ಬನಾರಿ
#custardapple #custardappletree #custardappleimages #custardappleadvantages #custardappleusefull
Tags


Bengaluru, First Published 13, Apr 2019, 9:50 PM IST
Highlights
RCB ವಿರುದ್ಧ ಕ್ರಿಸ್ ಗೇಲ್ ಹೋರಾಟದಿಂದ ಕಿಂಗ್ಸ್ ಇಲೆವನ್ ಪಂಜಾಬ್ ರನ್ ಸಿಡಿಸಿದೆ. ಮೊಹಾಲಿಯಲ್ಲಿ ನಡೆಯುತ್ತಿರುವ ಪಂದ್ಯದಲ್ಲಿ ಕೊಹ್ಲಿ ಸೈನ್ಯದ ಬೌಲಿಂಗ್ ಪ್ರದರ್ಶನ ಹಾಗೂ ಪಂಜಾಬ್ ಬ್ಯಾಟಿಂಗ್ ಹೇಗಿತ್ತು? ಇಲ್ಲಿದೆ ವಿವರ.
ಮೊಹಾಲಿ(ಏ.13): 2ನೇ ಆವೃತ್ತಿ ಕಳೆದ 6 ಪಂದ್ಯಗಳಿಗಿಂತ 7ನೇ ಪಂದ್ಯದಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂ ದಿಟ್ಟ ಹೋರಾಟ ನೀಡಿದೆ.  ಆದರೆ ಕ್ರಿಸ್ ಗೇಲ್ ಅಬ್ಬರಕ್ಕೆ ಬ್ರೇಕ್ ಹಾಕಲು ಸಾಧ್ಯವಾಗಲೇ ಇಲ್ಲ.  ಕ್ರಿಸ್ ಗೇಲ್ ಏಕಾಂಗಿ ಹೋರಾಟದಿಂದ ಪಂಜಾಬ್ 4 ವಿಕೆಟ್ ನಷ್ಟಕ್ಕೆ 173 ರನ್ ಸಿಡಿಸಿದೆ. ಈ ಮೂಲಕ RCBಗೆ ರನ್ ಟಾರ್ಗೆಟ್ ನೀಡಿದೆ.
ಟಾಸ್ ಸೋತು ಬ್ಯಾಟಿಂಗ್ ಇಳಿದ ಪಂಜಾಬ್ ತಂಡಕ್ಕೆ ಕೆಎಲ್ ರಾಹುಲ್ ಹಾಗೂ ಕ್ರಿಸ್ ಗೇಲ್ ಅರ್ಧಶತಕದ ಜೊತೆಯಾಟ ನೀಡಿದರು. ರಾಹುಲ್ 18 ರನ್ ಸಿಡಿಸಿ ಔಟಾದರೆ, ಗೇಲ್ ಏಕಾಂಗಿ ಹೋರಾಟ ನೀಡಿದರು. ಮಯಾಂಕ್ ಅಗರ್ವಾಲ್ 15, ಸರ್ಫರಾಜ್ ಖಾನಮ 15 ರನ್ ಸಿಡಿಸಿ ಪೆವಿಲಿಯನ್  ಸೇರಿಕೊಂಡರು. ಸ್ಯಾಮ್ ಕುರ್ರನ್ 1 ರನ್ ಸಿಡಿಸಿ ನಿರಾಸೆ ಅನುಭವಿಸಿದರು.
ಕುಸಿದ ತಂಡಕ್ಕೆ ಆಸರೆಯಾದ ಗೇಲ್, ಅರ್ಧಶತಕ ಸಿಡಿಸಿದರು. ಗೇಲ್‌ಗೆ ಮನ್ದೀಪ್ ಸಿಂಗ್ ಸಾಥ್ ನೀಡಿದರು. ತಂಡದ ಸಂಪೂರ್ಣ ಜವಾಬ್ದಾರಿ ಹೆಗಲ ಮೇಲೆ ಹೊತ್ತು ಬ್ಯಾಟಿಂಗ್ ನಡೆಸಿದ  ಗೇಲ್ 99 ಅಜೇಯ ರನ್ ಸಿಡಿಸಿದರು.  ಈ ಮೂಲಕ ಸೆಂಚುರಿ ಸಾಧನೆಗೆ ಕೇವಲ 1 ರನ್ ಕೊರತೆ ಅನುಭವಿಸಿದರು.  ಮನ್ದೀಪ್ ಅಜೇಯ 18 ರನ್ ಭಾರಿಸಿದರು. ಈ ಮೂಲಕ ಪಂಜಾಬ್ 4 ವಿಕೆಟ್ ನಷ್ಟಕ್ಕೆ 173 ರನ್ ಸಿಡಿಸಿತು.
Last Updated 13, Apr 2019, 9:50 PM IST


ಭಾರತದ ಸ್ವಾತಂತ್ರ್ಯಕ್ಕೆ ನಿಗದಿಯಾಗಿತ್ತು ಬೇರೊಂದು ದಿನಾಂಕ…!
  14-08-2019 1:41PM IST    /     No Comments    /     Posted In: Latest News , Special
ಭಾರತದಲ್ಲಿ ಬ್ರಿಟಿಷ್ ರಾಜ್ ಅಂತ್ಯಗೊಂಡ ದಿನವೆಂದು ಆಗಸ್ಟ್ 1947 ಆಗಸ್ಟ್ 14 ಮತ್ತು 15 ರ ಮಧ್ಯರಾತ್ರಿಯನ್ನು ನೆನಪಿಟ್ಟುಕೊಳ್ಳುತ್ತೇವೆ. ಆದರೆ ಬ್ರಿಟಿಷ್ ರಾಜ್‌ಗೆ ಮಂಗಳ ಹಾಡಲು ಬೇರೊಂದು ದಿನವನ್ನು ನಿಗದಿ ಮಾಡಲಾಗಿತ್ತು.
ಬ್ರಿಟಿಷರ ಹಿಡಿತದಲ್ಲಿದ್ದ ಭಾರತಕ್ಕೆ ಸ್ವಯಂ ಆಡಳಿತದ ಸಂಪೂರ್ಣ ಹಕ್ಕನ್ನು ನೀಡಲು ಜೂನ್ 30, 1948 ಕ್ಕಿಂತ ತಡ ಮಾಡಬಾರದೆಂದು ಬ್ರಿಟನ್‌ನ ಅಂದಿನ ಪ್ರಧಾನ ಮಂತ್ರಿ ಕ್ಲೆಮೆನ್ ಅಟ್ಲೀ ಘೋಷಿಸಿದ್ದರು.
ಆದರೆ ಫೆಬ್ರವರಿ 1947 ರಲ್ಲಿ ಭಾರತದ ವೈಸ್‌ರಾಯ್ ಆಗಿ ನೇಮಕವಾದ ಲಾರ್ಡ್ ಲೂಯೀ ಮೌಂಟ್ ಬ್ಯಾಟನ್, ಅಧಿಕಾರ ಹಸ್ತಾಂತರದ ದಿನಾಂಕವನ್ನು ಸಾಕಷ್ಟು ಹಿಂದಕ್ಕೆ ಹಾಕಿದರು..!
ಬ್ರಿಟಿಷ್ ರಾಯಲ್ ನೌಕಾಪಡೆಯ ಮುಖ್ಯಸ್ಥ ಹಾಗೂ ಮೊದಲ ಸೀ ಲಾರ್ಡ್ ಎನ್ನುವ ದೊಡ್ಡ ಹುದ್ದೆಯನ್ನೇರುವ ತನ್ನ ಸ್ವಂತ ಹಿತಾಸಕ್ತಿಗಾಗಿ, ಉಪ ಖಂಡವನ್ನು ಹೋಳಾಗಿಸಿದ ಮೌಂಟ್ ಬ್ಯಾಟನ್, ಆಗಸ್ಟ್ 15, 1947 ರಂದು ಅಧಿಕಾರ ವರ್ಗಾವಣೆಯ ಅಧಿಕೃತ ದಿನಾಂಕವನ್ನು ಅತುರಾತುರವಾಗಿ ಘೋಷಿಸಿಯೇ ಬಿಟ್ಟರು ಎನ್ನಲಾಗಿದೆ.


ಬದುಕಿನ ಎರಡು ಆನಂದಗಳು ಗೊತ್ತಾ?
ಬದುಕಿನ ಎರಡು ಆನಂದಗಳು ಗೊತ್ತಾ?
Feb 09, 2017 01:32:34 PM (IST)
ನಮ್ಮಲ್ಲಿ ಎಷ್ಟು ಜನರು ಆನಂದವಾಗಿದ್ದಾರೆ? ಈ ಪ್ರಶ್ನೆಗಳನ್ನು ಹಿಡಿದು ಹೊರಟರೆ ಉತ್ತರಗಳೇ ಸಿಗಲಾರವು. ಕಾರಣವಿಷ್ಟೆ ಒಂದಲ್ಲ ಒಂದು ಕಾರಣಕ್ಕೆ ನಾವು ಆನಂದವನ್ನು ಚಿವುಟಿ ಹಾಕಿ ಸದಾ ಸಮಸ್ಯೆಗಳನ್ನು ಎಳೆದುಕೊಂಡು ಒತ್ತಡದಿಂದ ಬದುಕುತ್ತೇವೆ. ಹಣ, ಸಂಪತ್ತು, ಅಧಿಕಾರಗಳು ಆನಂದವನ್ನು ತಂದುಕೊಡಬಹುದೆಂಬ ಭ್ರಮೆಯಲ್ಲಿ ಆನಂದದಿಂದ ಕಳೆಯಬಹುದಾದ ಕ್ಷಣಗಳನ್ನೆಲ್ಲ ಬದಿಗೆ ತಳ್ಳಿಹಾಕುತ್ತಿದ್ದೇವೆ. ಬಹಳಷ್ಟು ಜನಕ್ಕೆ ಚಿಕ್ಕ ಚಿಕ್ಕ ವಿಚಾರಗಳು ಕೂಡ ದೊಡ್ಡದಾದ ಆನಂದವನ್ನು ನೀಡುತ್ತದೆ ಎಂಬ ಜ್ಞಾನವೇ ಇಲ್ಲದಾಗಿದೆ.
ಒಬ್ಬ ವ್ಯಕ್ತಿ ಏನನ್ನಾದರೂ ಬಯಸಿದರೆ, ಆತನಿಗೆ ಅದರ ಬಗ್ಗೆ ಆಸಕ್ತಿ ಹುಟ್ಟಿದೆ ಎಂದರ್ಥ. ಅದಕ್ಕಾಗಿ ಆತ ಏನು ಮಾಡಲು ಕೂಡ ಹಿಂಜರಿಯುವುದಿಲ್ಲ ಅದನ್ನೇ ಪಡೆದೇ ತೀರಬೇಕೆನ್ನುವ ಹಠಕ್ಕೆ ಬೀಳುತ್ತಾನೆ. ಇದನ್ನು ವಿಷಯಾಪೇಕ್ಷೆ ಎಂದು ಕರೆಯುತ್ತಾರೆ. ಈ ವಿಷಯಾಪೇಕ್ಷೆ ಎನ್ನುವುದು ಮನುಷ್ಯನ  ರಕ್ತ ಮಾಂಸ ಮಜ್ಜೆಯಲ್ಲಿ ಬೇರು ಬಿಟ್ಟಿದೆ. ಹೀಗಾಗಿ ಮನುಷ್ಯ ಸದಾ ವಿಷಯಾಪೇಕ್ಷೆಯಲ್ಲಿರುತ್ತಾನೆ. ಹಾಗೆಂದು ವಿಷಯಾಪೇಕ್ಷೆಗೆ ಒಳಗಾಗುವುದು ಕೆಟ್ಟದಲ್ಲ. ಬದಲಿಗೆ ನಾವು ಯಾವ ವಿಷಯಗಳಲ್ಲಿ ಅಪೇಕ್ಷೆಗೆ ಒಳಗಾಗುತ್ತೇವೆ ಎಂಬುವುದು ಮುಖ್ಯವಾಗುತ್ತದೆ.
ಹಾಗೆ ನೋಡಿದರೆ ಸುಖಾಪೇಕ್ಷೆ ಹಾಗೂ ವಿಷಯಾಪೇಕ್ಷೆಗಳು ಮನುಷ್ಯನ ಮೂಲಭೂತ ಜೀವಶಕ್ತಿಯಾಗಿದೆ. ಅಷ್ಟೇ ಅಲ್ಲ ಮನುಷ್ಯ ಬದುಕುತ್ತಿರುವುದೇ ಈ ಅಪೇಕ್ಷೆಯ ಪ್ರೇರಣೆಯಿಂದ. ಕೆಲವೊಮ್ಮೆ ಮನುಷ್ಯನ ಸಂಕಲ್ಪ ಶಕ್ತಿಯನ್ನು ವಿಷಯಾಪೇಕ್ಷೆಗಳು ಮೊಟಕುಗೊಳಿಸಿಬಿಡುತ್ತವೆ. ಈ ಸಂದರ್ಭ ಅನಾಹುತಗಳು ಸಂಭವಿಸುತ್ತದೆ. ಇದರಿಂದ ಅನುಭವಿಸಬೇಕಾದ ಆನಂದವನ್ನು ಕಳೆದುಕೊಂಡು ನೋವುಗಳನ್ನು ಅನುಭವಿಸಬೇಕಾಗುತ್ತದೆ.
ಆತ್ಮಜ್ಞಾನಿಗಳು, ಮನುಷ್ಯನ ಮನೋಮಟ್ಟವನ್ನು ಅರಿತವರಾದ ಆಧ್ಯಾತ್ಮಿಕ ಚಿಂತಕರು ಹೇಳುವುದಿಷ್ಟೆ. ಸುಖಾನ್ವೇಷಿಯಾಗು, ಆದರೆ ಆ ನಿನ್ನ ಸುಖಾಪೇಕ್ಷೆ ನಿನ್ನ ಮಾನಸಿಕ ಮತ್ತು ಶಾರೀರಿಕ ಸೌಖ್ಯವನ್ನು ಹಾಳುಮಾಡುವಂತಿರಬಾರದು ಅಥವಾ ನಿನ್ನ ಊಧ್ರ್ವ ಗಮನಾಭಿಲಾಷೆಯನ್ನು ಕುಂಠಿತಗೊಳಿಸುವಂತಿರಬಾರದು. ಮಾನಸಿಕವಾದ ಸಂತೋಷಗಳ ಅನ್ವೇಷಣೆಯ ಮೂಲಕ ಆತ್ಮಾನಂದವನ್ನು ಪಡೆದುಕೊಳ್ಳಲು ಬೇಕಾದ ಶಕ್ತಿ, ಸಾಮರ್ಥ್ಯವನ್ನು ಗಳಿಸಿಕೋ...ನಿನ್ನ ಸುಖಾಪೇಕ್ಷೆಯು ಆತ್ಮ ಹಾನಿಗೆ ದಾರಿಯಾಗಬಾರದು. ನೈತಿಕ ನಿಯಮಗಳಾಗಲೀ, ಇನ್ನಿತರ ನಿಯಮಗಳಾಗಲೀ ಇವುಗಳೆಲ್ಲವೂ ಅಡ್ಡದಾರಿ ಹಿಡಿದು ಸುಖಾಪೇಕ್ಷೆಯ ಬೆನ್ನತ್ತಿ ಹೋಗುವ ಮನುಷ್ಯನನ್ನು ಕಾಪಾಡುವ ಸಲುವಾಗಿಯೇ ಮಾಡಲ್ಪಟ್ಟವುಗಳಾಗಿವೆ. ನಮ್ಮಲ್ಲಿ ಮೂಡುವಂತಹ ವಿಷಯಾಪೇಕ್ಷೆಯಾಗಲೀ, ಸೆಳೆಯುವಂತಹ ಸುಖಾಪೇಕ್ಷೆಯಾಗಲೀ ಇವುಗಳನ್ನು ಅನುಕೂಲವಾಗುವಂತಹ ಚೌಕಟ್ಟಿನಲ್ಲಿ ಪಳಗಿಸಿ ಬೇರೊಂದು ಸ್ಥಿತಿಗೆ ಸಿದ್ಧಗೊಳಿಸುವ ತಂತ್ರ ನಮ್ಮಲ್ಲಿ ಬೆಳೆಸಿ ಕೊಳ್ಳುವುದನ್ನು ಮರೆಯಬಾರದು.
ಎರಡು ರೀತಿಯ ಆನಂದಗಳಿವೆ. ಒಂದು ಲೋಕದ ಸುಖ-ಸಂತೋಷಗಳ ಮೂಲಕ ಪಡೆಯುವ ವಿಷಯಾನಂದ. ಇನ್ನೊಂದು ಭಗವಂತನಿಗೆ ಮೊರೆಹೋಗುವ ಮೂಲಕ ಒದಗುವ ಭಜನಾನಂದ. ಮನುಷ್ಯನೊಬ್ಬ ಬೇಕೇ ಬೇಕು ಎಂದಾದರೆ ವಿಷಯಾನಂದದ ಹಿಂದೆ ಹೋಗಬಹುದು. ಆದರೆ ಅದು ಭಜನಾಂದಕ್ಕೆ ಎಂದೂ ಪ್ರತಿಕೂಲವಾಗಬಾರದು. ಇದು ಒಂದು ಬಗೆಯ ವಿವೇಚನೆ ಮತ್ತು ವಿಷಯಾನಂದದಲ್ಲಿ ಮಾಡಿಕೊಳ್ಳುವ ಆಯ್ಕೆ ಮೇಲೆ ಅವಲಂಬಿಸಿದೆ.
ಯಾವಾಗ ಒಬ್ಬ ಮನುಷ್ಯ ತಾನು ಕೇವಲ ಮನೋಬುದ್ದಿ ಅಹಂಕಾರಗಳಿಂದ ಕೂಡಿದ ದೇಹವಲ್ಲ. ನಾನು ನಿತ್ಯ ಶುದ್ಧವಾದ ಆತ್ಮಸ್ವರೂಪನೇ ಎಂದು ಅನುಭವಿಸಿ ತಿಳಿಯುತ್ತಾನೆಯೋ ಆಗ ಅವನ ಭಾವ-ರಾಗಗಳು ಸ್ತಬ್ಧವಾಗುತ್ತವೆ. ಏಕೆಂದರೆ ಈ ಭಾವ-ರಾಗಗಳು ವಾಸ್ತವವಾಗಿ ನೋಡಿದರೆ ತಪ್ಪುದಾರಿಗೆ ಬಿದ್ದ ನಮ್ಮ ಅಪೇಕ್ಷೆಗಳಲ್ಲದೆ ಬೇರೆ ಯಾವುದೂ ಅಲ್ಲ. ನಿಜ ಹೇಳಬೇಕೆಂದರೆ ಆಸೆಗಳು ನಮ್ಮ ಉದ್ದೇಶಕ್ಕೆ ಅನುಸಾರವಾಗಿ ಶತ್ರುಗಳೂ ಆಗಬಹುದು. ಮಿತ್ರರೂ ಆಗಬಹುದು.
ಯಾವಾಗ ನಮ್ಮ ಆಸಕ್ತಿಗಳು ಸತ್ಯದೆಡೆಗೆ ಉದ್ದೇಶಿತವಾಗುತ್ತವೆಯೋ ಆಗ ಅವು ನಮ್ಮ ಬಿಡುಗಡೆಯ ಹಾಗೂ ಆನಂದದ ಸಾಧನಗಳಾಗುತ್ತವೆ. ಯಾವಾಗ ಅವು ಮಿಥ್ಯದೆಡೆಗೆ ಉದ್ದೇಶಿತವಾಗುತ್ತವೆಯೋ ಆಗ ಅವು ಬಂಧನದ ಹಾಗೂ ದುಃಖದ ಸಾಧನಗಳಾಗುತ್ತವೆ. ಆನಂದ ಎನ್ನುವುದು ಕೇವಲ ಸುಖ ಅಲ್ಲ. ಅದು ಸುಖ, ದುಃಖಗಳಾಚೆಯದು ಮತ್ತು ಎಂದೂ ದೈಹಿಕ, ಮಾನಸಿಕ ಸ್ತರಗಳಲ್ಲಿ ಪ್ರತ್ಯೇಕಿಸಲಾರದಂತಹದ್ದಾಗಿದೆ.


Bengaluru, First Published 16, Mar 2019, 9:02 AM IST
Highlights
ಹಳೇ ಮಚ್ಚು, ಹೊಸ ರಚ್ಚು, ಅಡ್ಡ ಬಂದವರೆನ್ನೆಲ್ಲ ಕೊಚ್ಚು, ಕೊಚ್ಚು. ಇದು ‘ರಾಜಣ್ಣನ ಮಗ’ನ ಹುಚ್ಚು. ಮಚ್ಚು, ಕೊಚ್ಚು ಅಂದ್ಮೇಲೆ ಹೆಚ್ಚೇನು ಹೇಳಬೇಕಾಗಿಯೇ ಇಲ್ಲ, ಇದು ಮತ್ತೊಂದು ಅಂಡರ್ ವಲ್ಡ್‌ರ್ ಜಗತ್ತಿನ ಕತೆ. ಹೊಸ ಅಲೆಯ ಸಿನಿಮಾಗಳ ನಡುವೆ ರೌಡಿಸಂ ಕತೆಗಳು ಬೆಳ್ಳಿತೆರೆಯಲ್ಲಿ ಕಾಣೆಯಾದವು ಎನ್ನುವ ಹೊತ್ತಿಗೆ ನಿರ್ದೇಶಕ ಕೋಲಾರ ಸೀನು ಮತ್ತದೇ ರೌಡಿಸಂ ಕತೆಯನ್ನು ಅಪ್ಪ-ಮಗನ ಸೆಂಟಿಮೆಂಟ್ ಮೂಲಕ ಪ್ರೇಕ್ಷಕರಿಗೆ ಉಣಬಡಿಸಿದ್ದಾರೆ.
ದೇಶಾದ್ರಿ ಹೊಸ್ಮನೆ
ತುಕ್ಕು ಹಿಡಿದ ಹಳೇ ಮಚ್ಚು ಝಳಪಿಸಿ, ಹೊಳೆಯುವ ಗನ್ ತೋರಿಸಿ, ಪ್ರೇಕ್ಷಕರ ಮನ ಗೆಲ್ಲುವ ಅವರ ಪ್ರಯತ್ನ ಇಲ್ಲಿ ವ್ಯರ್ಥ ಪ್ರಲಾಪವೇ ಆಗಿದೆ. ಚಿತ್ರ ಉದ್ದಕ್ಕೂ ರಾಚುವ ಹೊಡಿ-ಬಡಿ ಸನ್ನಿವೇಶಗಳ ಆಚೆ ಅಪ್ಪ-ಮಗನ ಸೆಂಟಿಮೆಂಟ್ ಮಾತ್ರ ಪ್ರೇಕ್ಷಕರನ್ನು ರಂಜಿಸಿ, ಮನ ಗೆಲ್ಲುತ್ತದೆ. ಚಿತ್ರ ಮಂದಿರದಿಂದ ಹೊರ ಬಂದಾಗಲೂ ಕಾಡಿಸುತ್ತದೆ ಎನ್ನುವುದಷ್ಟೇ ಸಮಾಧಾನ.
ಭೂಗತ ಜಗತ್ತಿನ ಯಾವುದೇ ಸಿನಿಮಾವೂ ರೌಡಿ ಆದವನಿಗೊಂದು ಕಾರಣ ನೀಡುತ್ತದೆ. ಇಲ್ಲೂ ಹಾಗೆಯೇ ತನ್ನ ತಂದೆಯ ಮೇಲೆ ಕೈ ಮಾಡಿದ ಪ್ರಭಾವಿ ವ್ಯಕ್ತಿಯನ್ನು ಕೊಲೆ ಮಾಡಿದ ಆರೋಪ ಹೊತ್ತು ಜೈಲಿಗೆ ಹೋದ ಕಥಾ ನಾಯಕ ಗೌರಿ ಅಲಿಯಾಸ್ ಗೌರಿಶಂಕರ್‌ನಿಗೆ ವ್ಯವಸ್ಥೆಯಿಂದ ಸಿಕ್ಕಿದ್ದು ರೌಡಿ ಪಟ್ಟ. ಒಮ್ಮೆ ಆತನಿಗೆ ರೌಡಿ ಎನ್ನುವ ಹಣೆಪಟ್ಟೆಬಿದ್ದರೆ ಮುಗಿದು ಹೋಯಿತು. ಕೊನೆಯ ತನಕ ಆತ ರೌಡಿಯೇ. ಇಲ್ಲೂ ಆಗಿದ್ದು ಅದೇ. ಆತ ಜೈಲಿನಿಂದ ಹೊರ ಬರುತ್ತಿದ್ದಂತೆ ಗೌರಿ ಹೆಸರು ಪಾತಕ ಲೋಕದಲ್ಲಿ ಬಿರುಗಾಳಿಯಂತೆ ಹರಿದಾಡುತ್ತೆ. ಗೌರಿ ಹೆಸರಲ್ಲಿ ಪುಡಿ ರೌಡಿಗಳದ್ದೇ ದರ್ಬಾರು. ಅವರ ಅಕ್ರಮಗಳಿಗೆಲ್ಲ ಆತನ ಹೆಸರೇ ಬಂಡವಾಳ. ಮುಂದೆ ಮಚ್ಚುಗಳದ್ದೇ ಸದ್ದು, ಬಂದೂಕಿನಿಂದ ಹಾರುವ ಬುಲೆಟ್‌ಗಳದ್ದೇ ದರ್ಬಾರು. ಗೌರಿ ಕಾಟಕ್ಕೆ ಹೆತ್ತ ತಂದೆ, ಪ್ರೀತಿಸಿದ ಹುಡುಗಿಯೇ ಪೊಲೀಸರಿಗೆ ದೂರು ನೀಡುತ್ತಾರೆ.
ಕಲಾವಿದರ ಅಭಿನಯದಲ್ಲಿ ನಾಯಕ ನಟ ಹರೀಶ್ ಜತೆಗೆ ಚರಣ್ ರಾಜ್ ನಟನೆ ಈ ಚಿತ್ರದ ಹೈಲೈಟ್. ಅಪ್ಪ-ಮಗನ ಸೆಂಟಿಮೆಂಟ್‌ನಲ್ಲಿ ಚರಣ್ ರಾಜ್ ಹೆಚ್ಚು ಆಪ್ತವಾಗುತ್ತಾರೆ. ಹೊಸ ಪ್ರತಿಭೆ ಹರೀಶ್ ಜಲಗೆರೆ ಮತ್ತೆ ಪಕ್ಕಾ ಆ್ಯಕ್ಷನ್ ಸಿನಿಮಾದಲ್ಲಿ ಹೀರೋ ಆಗಿ ಅಬ್ಬರಿಸಿದ್ದಾರೆ. ಅವರ ಬಾಡಿ ಲುಕ್‌ಗೆ ಹೆಚ್ಚು ಆದ್ಯತೆ ನೀಡಿರುವ ನಿರ್ದೇಶಕರು, ಬರೋಬ್ಬರಿ ಆರು ಆ್ಯಕ್ಷನ್ ಸನ್ನಿವೇಶಗಳನ್ನು ತಂದು ಸಿನಿಮಾವನ್ನು ಅಬ್ಬರದಲ್ಲೇ ಮುಳುಗಿಸಿಬಿಟ್ಟಿದ್ದಾರೆ. ಹರೀಶ್ ಅಭಿನಯಕ್ಕಿಂತ ಸಾಹಸ ದೃಶ್ಯಗಳಲ್ಲಿ ಇಷ್ಟವಾಗುತ್ತಾರೆ. ನಾಯಕಿ ಅಕ್ಷತಾ, ರಾಜೇಶ್ ನಟರಂಗ, ಕರಿಸುಬ್ಬು, ಮೈಕೋ ನಾಗರಾಜ್, ಅರುಣಾ ಬಾಲರಾಜ್, ರಾಜೀೕವ್ ರೆಡ್ಡಿ ನಟನೆ ಪಾತ್ರಕ್ಕೆ ತಕ್ಕಂತಿದೆ. ಸಂಭಾಷಣೆ ಬರೆದ ಸಿದ್ದಪ್ಪಾಜಿ, ಛಾಯಾಗ್ರಾಹಕ ಪ್ರಮೋದ್ ಹಾಗೂ ಸಂಗೀತ ನಿರ್ದೇಶಕ ರವಿ ಬಸ್ರೂರು ಕೊಡುಗೆ ಇಲ್ಲಿ ದೊಡ್ಡದಿದೆ.
ಚಿತ್ರ: ರಾಜಣ್ಣನ ಮಗ
ನಿರ್ದೇಶನ: ಕೋಲಾರ ಸೀನು
ತಾರಾಗಣ: ಹರೀಶ್ ಜಲಗೆರೆ, ಅಕ್ಷತಾ, ಚರಣ್ ರಾಜ್, ರಾಜೇಶ್ ನಟರಂಗ, ಕರಿಸುಬ್ಬು, ಶರತ್ ಲೋಹಿತಾಶ್ವ, ಮೈಕೋ ನಾಗರಾಜ್, ರಾಜೀವ್ ರೆಡ್ಡಿ
ಛಾಯಾಗ್ರಹಣ: ಪ್ರಮೋದ್
ಸಂಗೀತ: ರವಿ ಬಸ್ರೂರು
ರೇಟಿಂಗ್ 3


4ನೇ ಪಂದ್ಯದ 4 ಇಂಟ್ರೆಸ್ಟಿಂಗ್ ವಿಷ್ಯಾಗಳಿವು..! ಆದ್ರೆ ಇವು ದಾಖಲೆಗಳಲ್ಲ
31, Oct 2018, 5:39 PM IST
ಬೆಂಗಳೂರು[ಅ.31]: ಭಾರತ-ವೆಸ್ಟ್ ಇಂಡೀಸ್ ನಡುವಿನ ನಾಲ್ಕನೇ ಏಕದಿನ ಪಂದ್ಯದಲ್ಲಿ ರೋಹಿತ್ ಶರ್ಮಾ ಹಾಗೂ ಅಂಬಟಿ ರಾಯಡು ಬಾರಿಸಿದ ಭರ್ಜರಿ ಶತಕಗಳ ನೆರವಿನಿಂದ ಟೀಂ ಇಂಡಿಯಾ ಭಾರೀ ಅಂತರದ ಗೆಲುವು ದಾಖಲಿಸಿತು.
ಈ ಪಂದ್ಯ ಹತ್ತು-ಹಲವು ದಾಖಲೆಗಳಿಗೂ ಸಾಕ್ಷಿಯಾಗಿತ್ತು. ಆದರೆ ನಾಲ್ಕನೇ ಪಂದ್ಯದಲ್ಲಿ ನೀವೂ ಗಮನಿಸದೇ ನಾಲ್ಕು ಇಂಟ್ರೆಸ್ಟಿಂಗ್ ಸಂಗತಿಗಳು ಇಲ್ಲಿವೆ ನೋಡಿ...


ಟೆನಿಸ್: ವಿಶ್ವ ನಂ.1 ಪಟ್ಟ ಕಳೆದುಕೊಂಡ ಫೆಡರರ್!
Highlights
ಕ್ರೊವೇಷಿಯಾದ 21 ವರ್ಷದ ಬೊರ್ನಾ ಕೋರಿಚ್ ವಿರುದ್ಧ ಇಲ್ಲಿ ನಡೆದ ಹಾಲೆ ಓಪನ್ ಫೈನಲ್ ಪಂದ್ಯದಲ್ಲಿ ಸೋಲು ಅನುಭವಿಸುವ ಮೂಲಕ ರೋಜರ್ ಫೆಡರರ್, ವಿಶ್ವ ನಂ.1 ಸ್ಥಾನ ಕಳೆದುಕೊಂಡಿದ್ದಾರೆ.
ಹಾಲೆ[ಜೂ.25]: ಕ್ರೊವೇಷಿಯಾದ 21 ವರ್ಷದ ಬೊರ್ನಾ ಕೋರಿಚ್ ವಿರುದ್ಧ ಇಲ್ಲಿ ನಡೆದ ಹಾಲೆ ಓಪನ್ ಫೈನಲ್ ಪಂದ್ಯದಲ್ಲಿ ಸೋಲು ಅನುಭವಿಸುವ ಮೂಲಕ ರೋಜರ್ ಫೆಡರರ್, ವಿಶ್ವ ನಂ.1 ಸ್ಥಾನ ಕಳೆದುಕೊಂಡಿದ್ದಾರೆ.
7-6, 3-6, 6-2 ಸೆಟ್‌ಗಳಿಂದ ಗೆಲುವು ಸಾಧಿಸಿದ ಕೋರಿಚ್, ಫೆಡರರ್ ವೃತ್ತಿ ಬದುಕಿನ 99ನೇ ಪ್ರಶಸ್ತಿ ಗೆಲ್ಲುವ ಅವಕಾಶವನ್ನು ವಿಫಲಗೊಳಿಸಿದರು.
ಸೋಮವಾರ ಪ್ರಕಟಗೊಳ್ಳಲಿರುವ ನೂತನ ಎಟಿಪಿ ರ‍್ಯಾಂಕಿಂಗ್ ಪಟ್ಟಿಯಲ್ಲಿ ರಾಫೆಲ್ ನಡಾಲ್ ಮತ್ತೆ ಅಗ್ರಸ್ಥಾನಕ್ಕೇರಲಿದ್ದಾರೆ.
After yesterday defeat of Roger Federer in #HalleOpen final
the ATP ranking...


ರಷ್ಯಾದಲ್ಲಿ ಮೆಸ್ಸಿಯ ಚಾಕೋಲೆಟ್ ಪ್ರತಿಮೆ..! ಇದು ಬರ್ತ್ ಡೇ ಸ್ಪೆಷಲ್
Highlights
‘ಮೆಸ್ಸಿ ಹುಟ್ಟುಹಬ್ಬವನ್ನು ವಿಶೇಷವಾಗಿ ಆಚರಿಸಬೇಕು ಎನ್ನುವ ಆಲೋಚನೆ ಬಂತು. ಮೆಸ್ಸಿಗೆ ಮೆಸ್ಸಿಯನ್ನೇ ಉಡುಗೊರೆಯಾಗಿ ನೀಡುತ್ತಿದ್ದೇವೆ’ ಎಂದು ಮಲ್ಕಿನಾ ಸಂತಸ ವ್ಯಕ್ತಪಡಿಸಿದ್ದಾರೆ.
ಮಾಸ್ಕೋ(ಜೂ.25]: ಅರ್ಜೆಂಟೀನಾದ ಫುಟ್ಬಾಲ್ ತಾರೆ ಲಿಯೋನೆಲ್ ಮೆಸ್ಸಿ ಭಾನುವಾರ (ಜೂ.24) ತಮ್ಮ 31ನೇ ಹುಟ್ಟುಹಬ್ಬವನ್ನು ಆಚರಿಸಿಕೊಂಡರು.
ಜಗತ್ತಿನಾದ್ಯಂತ ಮೆಸ್ಸಿಗೆ ಅಭಿಮಾನಿಗಳಿದ್ದು, ಮಾಸ್ಕೋದ ಸಿಹಿ ತಿನಿಸುಗಳ ಅಂಗಡಿಯ ಮಾಲಕಿ ದಾರಿಯಾ ಮಲ್ಕಿನಾ 60 ಕೆ.ಜಿ ತೂಕದ ಮೆಸ್ಸಿಯ ಚಾಕೋಲೆಟ್ ಪ್ರತಿಮೆಯನ್ನು ನಿರ್ಮಿಸಿ ಗಮನ ಸೆಳೆದಿದ್ದಾರೆ. ಇದಕ್ಕಾಗಿ 5 ಜನರ ತಂಡ ಒಂದು ವಾರದಿಂದ ಕಾರ್ಯನಿರ್ವಹಿಸಿದೆ.
Moscow confectioners build life-size chocolate Messi for his birthday https://t.co/86f92w86K8 pic.twitter.com/96P6mN1vg8
— Reuters Top News (@Reuters) June 23, 2018
‘ಮೆಸ್ಸಿ ಹುಟ್ಟುಹಬ್ಬವನ್ನು ವಿಶೇಷವಾಗಿ ಆಚರಿಸಬೇಕು ಎನ್ನುವ ಆಲೋಚನೆ ಬಂತು. ಮೆಸ್ಸಿಗೆ ಮೆಸ್ಸಿಯನ್ನೇ ಉಡುಗೊರೆಯಾಗಿ ನೀಡುತ್ತಿದ್ದೇವೆ’ ಎಂದು ಮಲ್ಕಿನಾ ಸಂತಸ ವ್ಯಕ್ತಪಡಿಸಿದ್ದಾರೆ. ಮಾಸ್ಕೋದಿಂದ 50 ಕಿ.ಮೀ ದೂರದಲ್ಲಿರುವ ಬ್ರೊನಿಟ್ಸ್ಕೈ ಎನ್ನುವ ಊರಿನಲ್ಲಿ ಈ ಪ್ರತಿಮೆಯನ್ನು ಪ್ರದರ್ಶನಕ್ಕೆ ಇರಿಸಲಾಗಿದೆ. ಇದೇ ಸ್ಥಳದಲ್ಲಿ ಅರ್ಜೆಂಟೀನಾ ಅಭ್ಯಾಸ ನಡೆಸುತ್ತಿದೆ.
Last Updated 25, Jun 2018, 12:03 PM IST


ಪುರುಷರು ದಿನಕ್ಕೆ ಒಂದಾದರೂ ಬಾಳೆಹಣ್ಣು ತಿನ್ನಬೇಕಂತೆ! ಇದರಿಂದ ಅವರ ವೀರ್ಯದ ಗುಣಮಟ್ಟ ಹೆಚ್ಚಾಗುತ್ತದೆಯಂತೆ
Wellness
|
Updated: Friday, February  1, 2019, 12:35 [IST]
ಆಧುನಿಕ ಯುಗದಲ್ಲಿ ಹಲವಾರು ವಿಚಾರಗಳು ಸಂತಾನೋತ್ಪತ್ತಿ ಮೇಲೆ ಪರಿಣಾಮ ಬೀರುವುದು. ಇದರಲ್ಲಿ ಪ್ರಮುಖವಾಗಿ ಇಂದಿನ ಜೀವನ ಶೈಲಿಯು ಸಂತಾನೋತ್ಪತ್ತಿಗೆ ವ್ಯತಿರಿಕ್ತ ಪರಿಣಾಮ ಬೀರುವುದು. ಒತ್ತಡ ಹಾಗೂ ಅತಿಯಾಗಿ ಎಲೆಕ್ಟ್ರಾನಿಕ್ ಸಾಧನಗಳ ಮುಂದೆ ಕುಳಿತುಕೊಳ್ಳುವ ಪರಿಣಾಮ ಬಂಜೆತನವೆನ್ನುವುದು ಕಾಣಿಸುತ್ತಿದೆ. ಬಂಜೆತನವೇನು ಎಂದು ಹೇಳಬಹುದು. ಇದು ಹಿಂದಿನಿಂದಲೂ ಕೇವಲ ಮಹಿಳೆಯರಲ್ಲಿ ಮಾತ್ರ ಎಂದು ಪರಿಗಣಿಸಲಾಗಿತ್ತು. ಆದರೆ ಬದಲಾದ ವೈದ್ಯಕೀಯ ಜಗತ್ತಿನಿಂದಾಗಿ ಪುರುಷರಲ್ಲಿ ಕೂಡ ಇದು ಕಾಣಿಸಬಹುದು ಎಂದು ತಿಳಿದುಬಂತು.
ಒಂದು ವರ್ಷದ ತನಕ ಯಾವುದೇ ಗರ್ಭನಿರೋಧಕಗಳನ್ನು ಬಳಸದೆ ಲೈಂಗಿಕ ಕ್ರಿಯೆಯಲ್ಲಿ ತೊಡಗಿರುವುದರ ಹೊರತಾಗಿಯೂ ಸಂಗಾತಿಯು ಗರ್ಭ ಧರಿಸಲು ವಿಫಲವಾದರೆ ಆಗ ಇದನ್ನು ಬಂಜೆತನ ಎಂದು ಕರೆಯಲಾಗುತ್ತದೆ. ಆಧುನಿಕ ಯುಗದಲ್ಲಿ ಇದಕ್ಕೆ ಹಲವಾರು ರೀತಿಯ ಚಿಕಿತ್ಸೆಗಳು ಕೂಡ ಲಭ್ಯವಿದೆ. ಇದು ತುಂಬಾ ಪರಿಣಾಮಕಾರಿ ಕೂಡ. ಆದರೆ ಕೆಲವೊಂದು ಆಹಾರ ಪದ್ಧತಿಯಿಂದಲೂ ನಾವು ಬಂಜೆತನ ನಿವಾರಣೆ ಮಾಡಿಕೊಳ್ಳಬಹುದು. ಇದು ಪ್ರಕೃತಿ ನಮಗೆ ನೀಡಿರುವಂತಹ ವರದಾನ ಎಂದು ಹೇಳಬಹುದು. ಅದರಲ್ಲೂ ಪುರುಷರಲ್ಲಿ ವೀರ್ಯದ ಗುಣಮಟ್ಟ ಹಾಗೂ ವೀರ್ಯದ ಗಣತಿ ಕಡಿಮೆ ಇರುವಂತಹ ಸಮಸ್ಯೆ ಇರುವುದು. ಇಂತಹ ಸಮಯದಲ್ಲಿ ಇದನ್ನು ಹೆಚ್ಚಿಸಲು ಕೆಲವು ಆಹಾರ ಸೇವನೆ ಮಾಡಬೇಕು. ಅದು ತುಂಬಾ ಪರಿಣಾಮಕಾರಿ. ಇದರಲ್ಲಿ ಮುಖ್ಯವಾಗಿ ನೀವು ಬಾಳೆಹಣ್ಣನ್ನು ನೀವು ಪರಿಗಣಿಸಬಹುದು. ಈ ಲೇಖನದಲ್ಲಿ ಬಾಳೆಹಣ್ಣಿನಿಂದ ಬಂಜೆನತನ ನಿವಾರಣೆ ಮಾಡುವ ಬಗ್ಗೆ ತಿಳಿಸಿಕೊಡಲಿದ್ದೇವೆ.
ವೀರ್ಯ ಎನ್ನುವುದು ಪುರುಷತ್ವದ ಚಿಹ್ನೆ
ವೀರ್ಯ ಎನ್ನುವುದು ಪುರುಷರಿಗೆ ಅಂಗೀಕಾರದ ವಿಧಿ ಆಗಿದೆ. ಇದು ಪುರುಷತ್ವದ ಚಿಹ್ನೆ ಎಂದು ಕೂಡ ಪರಿಗಣಿಸಲಾಗುತ್ತದೆ. ಪ್ರತಿಯೊಂದು ಸಂಭ್ರಮದ ಕ್ಲೈಮ್ಯಾಕ್ಸ್ ಬಳಿಕ ವೀರ್ಯವು ಬಿಡುಗಡೆಯಾಗುವುದು. ಪುರುಷರಲ್ಲಿ ಶಕ್ತಿಯುತ ಪರಾಕಾಷ್ಠೆಯು ಕಂಡುಬರುವುದು ಮತ್ತು ಮಹಿಳೆಯರು ಈ ಬಲಿಷ್ಠ ಪರಾಕಾಷ್ಠೆಯ ಸಾಕ್ಷಿಯಾಗುವರು. ಈ ಎರಡು ಉದಾಹರಣೆಗೆ ವೀರ್ಯವೆನ್ನುವುದು ಬೇಕೇಬೇಕು. ಅದೇ ರೀತಿಯಾಗಿ ಸರಿಯಾದ ಪ್ರಮಾಣ ಮತ್ತು ಗುಣಮಟ್ಟದಲ್ಲಿ ಇಲ್ಲದೆ ಇದ್ದರೆ ಆಗ ಅದು ಸಂಪೂರ್ಣವಾಗಿ ನಾಶವಾಗುವುದು. ಇದೆರಡು ಇಲ್ಲವೆಂದಾದಲ್ಲಿ ಆಗ ಆ ಪುರುಷನು ತನ್ನ ಪತ್ನಿಯನ್ನು ಗರ್ಭಿಣಿ ಮಾಡಲು ಸಾಧ್ಯವಿಲ್ಲ.
ಹೆಚ್ಚಾಗಿ ಇದಕ್ಕೆಲ್ಲಾ 50 ಹರೆಯದ ವ್ಯಕ್ತಿಗಳೇ ಟಾರ್ಗೆಟ್!
ಇಂದಿನ ದಿನಗಳಲ್ಲಿ ಸರಾಸರಿ ಪುರುಷರ ವೀರ್ಯವು ಸಾಮಾನ್ಯ ವೀರ್ಯಕ್ಕಿಂತ ಅರ್ಧದಷ್ಟು ಮತ್ತು 50 ಹರೆಯದ ವ್ಯಕ್ತಿಗಳಿಗಿಂತಲೂ ತುಂಬಾ ಕೆಟ್ಟ ಗುಣಮಟ್ಟದ್ದು ಆಗಿರುವುದು ಎಂದು ಅಧ್ಯಯನಗಳು ಹೇಳಿವೆ. ಈಸ್ಟ್ರೋಜನ್ ಪರಿಣಾಮವನ್ನು ಅನುಕರಿಸುವಂತಹ ಕ್ಸೇನೋಈಸ್ಟ್ರೋಜನ್( ಕೀಟನಾಶಕ, ರಾಸಾಯನಿಕ, ಪ್ಲಾಸ್ಟಿಕ್, ಕಲ್ಮಷ ಇತ್ಯಾದಿಗಳು)ಗೆ ಒಗ್ಗಿಕೊಳ್ಳುವಂತಹ ಪರಿಣಾಮವಾಗಿದೆ ಎಂದು ನಂಬಲಾಗಿದೆ.
ಅಧ್ಯಯನದ ಪ್ರಕಾರ
ಇಂದಿನ ದಿನಗಳಲ್ಲಿ ಪುರುಷರಲ್ಲಿ ವೀರ್ಯದ ಗಣತಿಯು ತುಂಬಾ ಕಡಿಮೆ ಇರುವ ಪರಿಣಾಮದಿಂದಾಗಿ ಹೆಚ್ಚಿನ ಪುರುಷರಿಗೆ ತಮ್ಮ ಪತ್ನಿಯನ್ನು ಗರ್ಭಿಣಿಯನ್ನಾಗಿ ಮಾಡಲು ಸಾಧ್ಯವಾಗುತ್ತಿಲ್ಲ. ದಂಪತಿಗೆ ಮಗು ಆಗದೆ ಇರುವಾಗ ಹೆಚ್ಚಿನ ಸಂದರ್ಭಗಳಲ್ಲಿ ಮಹಿಳೆಯನ್ನು ದೂರುವುದು ಸಾಮಾನ್ಯವಾಗಿದೆ. ವೀರ್ಯದ ಗಣತಿಯು ತುಂಬಾ ಕಡಿಮೆ ಇರುವ ಕಾರಣದಿಂದಾಗಿ ಪುರುಷರಲ್ಲಿ ಕೂಡ ಫಲವತ್ತತೆ ಸಮಸ್ಯೆಯು ಕಾಣಿಸಿಕೊಳ್ಳಬಹುದು ಎಂದು ಅಧ್ಯಯನ ಒಂದು ಹೇಳಿದೆ.
ಬಿಸಿಯಿಂದಾಗಿ ವೀರ್ಯದ ಉತ್ಪತ್ತಿ ಕುಗ್ಗುವುದು
ದೀರ್ಘಕಾಲ ತನಕ ಕುಳಿತುಕೊಂಡು ಇರುವುದು ಮತ್ತು ತುಂಬಾ ಬಿಗಿಯಾದ ಬಟ್ಟೆ ಧರಿಸುವುದರಿಂದಾಗಿ ಉಷ್ಣತೆಯು ಹೆಚ್ಚಾಗಿ ಅದರಿಂದ ವೀರ್ಯ ಉತ್ಪತ್ತಿ ಮೇಲೆ ಪರಿಣಾಮ ಉಂಟಾಗಬಹುದು. ನೈಲಾನ್ ಅಥವಾ ತುಂಬಾ ಬಿಗಿಯಾಗಿರುವ ಒಳ ಉಡುಪು ಧರಿಸುವ ಪರಿಣಾಮ ವೃಷಣದ ಭಾಗದಲ್ಲಿ ಅತಿಯಾದ ಉಷ್ಣತೆಯು ಉಂಟಾಗುವುದು. ಈ ಭಾಗದಲ್ಲಿ ಉಷ್ಣತೆಯು ಅಧಿಕವಾಗಿ ಅದರಿಂದ ವೀರ್ಯದ ಗುಣಮಟ್ಟದ ಮೇಲೆ ಪರಿಣಾಮವಾಗುವುದು. ಕ್ಸೇನೋಈಸ್ಟ್ರೋಜನ್ ಪರಿಣಾಮವನ್ನು ಕೆಲವೊಂದು ಕ್ರಮಗಳನ್ನು ಪಾಲಿಸುವ ಮೂಲಕವಾಗಿ ಕಡಿಮೆ ಮಾಡಿಕೊಳ್ಳಬಹುದು.
Most Read: ಶೀಘ್ರಸ್ಖಲನಕ್ಕೆ ಒತ್ತಡವೂ ಕಾರಣವಾಗಬಹುದಂತೆ! ಅದು ಹೇಗೆ ಗೊತ್ತೇ?
ರಾಸಾಯನಿಕ ಅಂಶಗಳಿಗೆ ಒಗ್ಗಿಕೊಳ್ಳುವುದನ್ನು ಕಡಿಮೆ ಮಾಡಿ
ಕ್ಲೋರೀನ ಬಳಸದೆ ಬಿಳಿಯಾಗಿಸಿರುವಂತಹ ಕಚೇರಿಯ ಕಾಗದ ಸಾಮಗ್ರಿಗಳನ್ನು ಬಳಸಿ. ಬ್ಲೀಚ್ ಮಾಡದೆ ಇರುವಂತಹ ಕಾಫಿ ಫಿಲ್ಟರ್, ಪೇಪರ್, ನ್ಯಾಪ್ಕಿನ್ ಮತ್ತು ಟಾಯ್ಲೆಟ್ ಪೇಪರ್ ನ್ನು ಬಳಕೆ ಮಾಡಿ. ಇದರಿಂದ ವಿಷಕಾರಿ ಅಂಶಕ್ಕೆ ಒಗ್ಗಿಕೊಳ್ಳುವುದು ಕಡಿಮೆಯಾಗುವುದು. ಕೀಟನಾಶಕ ಮತ್ತು ಸಸ್ಯನಾಶಕಗಳನ್ನು ಕಡೆಗಣಿಸಲು ನೀವು ಸಾವಯವ ಆಹಾರ ಸೇವನೆ ಮಾಡಿ ಸಿಂಥೆಟಿಕ್ ಡಿಯೋಡ್ರೆಂಟ್ ಅಥವಾ ಕಾಸ್ಮೆಟಿಕ್ ನ್ನು ನೀವು ಕಡೆಗಣಿಸಿ. ಆದಷ್ಟು ಮಟ್ಟಿಗೆ ನೀವು ಸಾವಯವ ಉತ್ಪನ್ನಗಳನ್ನು ಬಳಕೆ ಮಾಡಲು ಪ್ರಯತ್ನಿಸಿ. ಹಾರ್ಮೋನುಗಳು ಅತಿಯಾಗಿರುವಂತಹ ಅಧಿಕ ಕೊಬ್ಬು ಇರುವಂತಹ ಪ್ರಾಣಿಗಳ ಉತ್ಪನ್ನಗಳನ್ನು ಬಳಸಬೇಡಿ. ಇದರಲ್ಲಿ ಪ್ರಮುಖವಾಗಿ ಹಾಲು ಮತ್ತು ಹಾಲಿನ ಉತ್ಪನ್ನಗಳು.
ಆಲ್ಕೋಹಾಲ್ ಮತ್ತು ಕೆಫೆನ್ ಕಡೆಗಣಿಸಿ
ಕರಿದ, ಇದ್ದಿಲಿನಿಂದ ಬೇಯಿಸಿದ ಅಥವಾ ಬಾರ್ಬಿಕ್ ಮಾಡಿರುವ ಆಹಾರವನ್ನು ಕಡೆಗಣಿಸಿ. ಆ್ಯಂಟಿಆಕ್ಸಿಡೆಂಟ್ ನಿಂದ ಅಧಿಕವಾಗಿರುವಂತಹ ಆಹಾರ ಸೇವನೆ ಮಾಡಿ. ಪ್ರಮುಖವಾಗಿ ಈ ಆಹಾರಗಳಲ್ಲಿ ಕ್ಯಾರೋಟಿನ್, ವಿಟಮಿನ್ ಎ, ಸಿ, ಇ ಮತ್ತು ಸೆಲೆನಿಯಂ ಇರಲಿ. ಇಂತಹ ಆಹಾರಗಳೆಂದರೆ ಹಸಿರೆಲೆ ತರಕಾರಿಗಳು, ಕ್ಯಾರೆಟ್, ಸಿಟ್ರಸ್ ಹಣ್ಣುಗಳು, ಬ್ರಾಕೋಲಿ, ಹೂಕೋಸು ಇತ್ಯಾದಿಗಳು.
ವಿಟಮಿನ್ ಇ
ವಿಟಮಿನ್ ಇ ಅಂಶ ಒಳಗೊಂಡಿರುವ ಉತ್ತಮ ಗುಣಮಟ್ಟದ ಸ್ಪೆರ್ಮಟೊಜೊವಾ ಉತ್ಪತ್ತಿಯನ್ನು ಉತ್ತೇಜಿಸುವುದು ಮತ್ತು ಹೆಚ್ಚಿನ ತರಕಾರಿ ಹಾಗೂ ಹಣ್ಣುಗಳನ್ನು ಸೇವನೆ ಮಾಡುವುದರಿಂದ ಉತ್ತಮ ಗುಣಮಟ್ಟದ ವೀರ್ಯದ ಉತ್ಪತ್ತಿಯು ಆಗುವುದು. ಇದರಿಂದ ಒಳ್ಳೆಯ ಆಹಾರ ಕ್ರಮವನ್ನು ಪಾಲಿಸಿಕೊಂಡು ಹೋಗಬೇಕು.
Most Read: ವೀರ್ಯ ಕಂದು ಬಣ್ಣದಂತೆ ಆಗಲು ಕಾರಣವೇನು? ಇದರ ಅರ್ಥವೇನು?
ನಿಯಮಿತ ವ್ಯಾಯಾಮ
ನಿಯಮಿತ ವ್ಯಾಯಾಮ(ವಾರದಲ್ಲಿ ಐದು ದಿನ ಸುಮಾರು 45 ನಿಮಿಷ ಕಾಲ) ಮತ್ತು ಆರೋಗ್ಯಕರ ಆಹಾರ ಕ್ರಮವನ್ನು ಪಾಲಿಸಿಕೊಂಡು ಹೋದರೆ ಅದರಿಂದ ನಿಮ್ಮ ದೇಹದ ತೂಕ ಸರಿಯಾಗಿರುವುದು ಮತ್ತು ಒತ್ತಡ ಹಾಗೂ ಆತಂಕವನ್ನು ನಿವಾರಣೆ ಮಾಡುವುದು.
ಪೋಷಕಾಂಶದ ಸಪ್ಲಿಮೆಂಟ್ ಸೇವನೆ ಮಾಡಿ
ಪುರುಷರಲ್ಲಿ ಫಲವತ್ತತೆ ಹೆಚ್ಚು ಮಾಡುವಂತಹ ಪ್ರಮುಖ ಪೋಷಕಾಂಶಗಳು ಎಂದರೆ ಅದು ವಿಟಮಿನ್ ಸಿ ಮತ್ತು ಸತು. ವಿಟಮಿನ್ ಸಿ ಯು ವೀರ್ಯವು ಅಂಟಿಕೊಳ್ಳಲು ಮತ್ತು ಜತೆಯಾಗಿ ಇರಲು ನೆರವಾಗುವುದು ಮತ್ತು ಇದರಿಂದ ಫಲವತ್ತತೆಯ ಅವಕಾಶವು ಹೆಚ್ಚಾಗುವುದು. ಸತುವಿನ ಅಂಶವು ದೇಹದಲ್ಲಿ ಟೆಸ್ಟೋಸ್ಟೆರಾಣ್ ಮಟ್ಟವನ್ನು ಹೆಚ್ಚಾಗಿಸುವುದು, ಇದರೊಂದಿಗೆ ವೀರ್ಯದ ಗಣತಿ ಮತ್ತು ವೀರ್ಯದ ಚಲನಶೀಲತೆ ಹೆಚ್ಚಾಗುವುದು. ಸತು ಹೆಚ್ಚಾಗಿ ಇರುವಂತಹ ಸಿಂಪಿ, ತೆಳು ಬೀಫ್, ಟರ್ಕಿ, ಮಾಂಸ, ಗೋಧಿ ಭ್ರೂಣ, ದ್ವಿದಳ ಧಾನ್ಯಗಳು ಮತ್ತು ಬೀಜಗಳನ್ನು ನೀವು ಸೇವನೆ ಮಾಡಿ.
ದಿನಕ್ಕೆ ಒಂದಾದರೂ ಬಾಳೆಹಣ್ಣು ತಿನ್ನಿ
ಬಾಳೆಹಣ್ಣು ಲೈಂಗಿಕ ಶಕ್ತಿ ನೀಡುವ ಮತ್ತೊಂದು ಅದ್ಭುತ ಆಹಾರವಾಗಿದೆ. ಇದರಲ್ಲಿ ಅಧಿಕ ಮಟ್ಟದ ಮೆಗ್ನಿಶಿಯಂ, ವಿಟಮಿನ್ ಬಿ1, ವಿಟಮಿನ್ ಎ, ವಿಟಮಿನ್ ಸಿ ಮತ್ತು ಪ್ರೋಟೀನ್ ಇದೆ. ಇದು ವೀರ್ಯವನ್ನು ಸುಧಾರಿಸಲು ಮತ್ತು ಅದರ ಉತ್ಪತ್ತಿಯನ್ನು ಉತ್ತೇಜಿಸಲು ಪ್ರಮುಖವಾಗಿ ಬೇಕಾಗಿರುವುದು. ಬಾಳೆಹಣ್ಣಿನಲ್ಲಿ ಅಧಿಕ ಮಟ್ಟದ ವಿಟಮಿನ್ ಬಿ ಮತ್ತು ಬ್ರೊಮೆಲೈನ್ ಇರುವ ಕಾರಣದಿಂದಾಗಿ ಇದು ಹಾರ್ಮೋನು ನಿಯಂತ್ರಣ ಮಾಡುವಲ್ಲಿ ಪ್ರಮುಖ ಪಾತ್ರ ವಹಿಸುವುದು ಮತ್ತು ಲೈಂಗಿಕ ಶಕ್ತಿ ವೃದ್ಧಿಸುವುದು. ನಿಮ್ಮ ದಿನನಿತ್ಯದ ಆಹಾರ ಕ್ರಮದಲ್ಲಿ ಬಾಳೆಹಣ್ಣನ್ನು ಸೇರಿಸಿಕೊಳ್ಳಿ. ನೀವು ಬಾಳೆಹಣ್ಣಿನ ಶೇಕ್ ಅಥವಾ ಸ್ಮೂಥಿ ತಯಾರಿಸಿಕೊಂಡು ಇದರ ಲಾಭ ಪಡೆದುಕೊಳ್ಳಬಹುದು. ಬಾಳೆಹಣ್ಣಿನಲ್ಲಿ ಹಲವು ಖನಿಜಗಳು ಹಾಗೂ ವಿಟಮಿನ್ ಎ, ಬಿ೧, ಹಾಗೂ ಸಿ ಸಮೃದ್ಧವಾಗಿದೆ. ಇವು ವೀರ್ಯಾಣುಗಳ ಸಂಖ್ಯೆ ಹೆಚ್ಚಿಸಲು ಅಗತ್ಯವಾಗಿದ್ದು ಲೈಂಗಿಕ ಸಾಮರ್ಥ್ಯ ಹೆಚ್ಚಲೂ ನೆರವಾಗುತ್ತವೆ. ಅಲ್ಲದೇ ಬಾಳೆಹಣ್ಣಿನಲ್ಲಿರುವ ಬ್ರೋಮಿಲೈನ್ ಎಂಬ ಕಿಣ್ವ ಪುರುಷಕ ಲೈಂಗಿಕ ಶಕ್ತಿ ಹಾಗೂ ವೀರ್ಯಾಣುಗಳ ಸಂಖ್ಯೆ ಹೆಚ್ಚಲು ನೆರವಾಗುತ್ತದೆ.
ಅನಾರೋಗ್ಯಕರ ಹವ್ಯಾಸಗಳಿಂದ ದೂರವಿರಿ
ಧೂಮಪಾನ ಮತ್ತು ಮಧ್ಯಪಾನವು ಪುರುಷರಲ್ಲಿ ಬಂಜೆತನಕ್ಕೆ ಕಾರಣವಾಗುವುದು ಎಂದು ವೈದ್ಯಕೀಯವಾಗಿಯೂ ಸಾಬೀತಾಗಿದೆ. ನಿಕೋಟಿನ್ ಮತ್ತು ಆಲ್ಕೋಹಾಲ್ ಆರೋಗ್ಯಕಾರಿ ವೀರ್ಯದ ಉತ್ಪತ್ತಿ ಮೇಲೆ ಪರಿಣಾಮ ಬೀರುವುದು. ಆಲ್ಕೋಹಾಲ್ ಮತ್ತು ಧೂಮಪಾನದ ಜತೆಗೆ ಡ್ರಗ್ಸ್ ಸೇವನೆ ಮಾಡುವಂತಹ ಪುರುಷರಲ್ಲಿ ಬಂಜೆತನದ ಅಪಾಯವು ಅಧಿಕವಾಗಿರುವುದು. ಇಂತಹ ಸಮಸ್ಯೆಗಳನ್ನು ನಿವಾರಣೆ ಮಾಡಲು ವೈದ್ಯರ ಸಲಹೆ ಪಡೆಯುವುದು ಅತೀ ಅಗತ್ಯವಾಗಿರುವುದು.
Most Read: ದಿನಕ್ಕೆ ಎರಡು ಕಪ್ ಕಾಫಿ ಕುಡಿದರೆ ಸಾಕು-ಲೈಂಗಿಕ ಜೀವನವು ಸುಖಕರವಾಗಿರುವುದು!
ಸಿಟ್ರಸ್ ಇರುವ ಹಣ್ಣುಗಳನ್ನು ಸೇವಿಸಿ
ಕಿತ್ತಳೆ, ಮೂಸಂಬಿ ಇತ್ಯಾದಿ ಸಿಟ್ರಸ್ ಇರುವ ಹಣ್ಣುಗಳನ್ನು ಸೇವಿಸಿ. ಇದರಲ್ಲಿ ವಿಟಮಿನ್ ಸಿ ಇದೆ. ವಿಟಮಿನ್ ಸಿ ವೀರ್ಯದ ಸಂಖ್ಯೆ ಮತ್ತು ವೀರ್ಯಾಣು ಚತುರತೆಯನ್ನು ಸುಧಾರಿಸುವುದು.
ಸತು ಮಾತ್ರೆಗಳನ್ನು ಸೇವಿಸಿ
ಬಂಜೆತನದ ಸಮಸ್ಯೆಯಿದ್ದರೆ ವೈದ್ಯರೊಂದಿಗೆ ಮಾತನಾಡಿಕೊಂಡು ಸತುವಿನ ಮಾತ್ರೆಗಳನ್ನು ಸೇವಿಸಿ. ಸತು ಟೆಸ್ಟೊಸ್ಟಿರಾನ್ ಮಟ್ಟವನ್ನು ಪರಿಣಾಮಕಾರಿಯಾಗಿ ಹೆಚ್ಚಿಸುವುದು.


ಕಿಡ್ನಿ ಸ್ಟೋನ್ ಸಮಸ್ಯೆ ಇದ್ದರೆ, ದಿನಕ್ಕೆ ಒಂದು ಲೋಟ ಲಿಂಬೆ ಜ್ಯೂಸ್ ಕುಡಿಯಿರಿ
Wellness
|
Updated: Thursday, July 13, 2017, 14:49 [IST]
ದೇಹದಲ್ಲಿರುವ ಹಲವಾರು ರೀತಿಯ ವಿಷವನ್ನು ಹೊರಹಾಕುವ ಕೆಲಸ ಮಾಡುವಂತಹ ಕಿಡ್ನಿ ಆರೋಗ್ಯವಾಗಿರಬೇಕು. ಕಿಡ್ನಿಯಲ್ಲಿ ಯಾವುದೇ ರೀತಿಯ ತೊಂದರೆ ಕಾಣಿಸಿಕೊಂಡರೂ ಅದು ದೇಹದ ಮೇಲೆ ಭಾರೀ ಪರಿಣಾಮ ಉಂಟು ಮಾಡುವುದು. ಕಿಡ್ನಿಯು ವಿಷ ಹಾಗೂ ರಕ್ತದಲ್ಲಿ ಬೇಡದ ಕಲ್ಮಷಗಳನ್ನು ಮೂತ್ರದ ಮೂಲಕ ಹೊರಹಾಕುತ್ತದೆ. ಆದರೆ ಕೆಲವೊಂದು ಸಲ ಉಪ್ಪು, ಖನಿಜಾಂಶಗಳು ಮತ್ತು ಇತರ ಕೆಲವೊಂದು ವಸ್ತುಗಳು ಕಿಡ್ನಿಯಲ್ಲಿ ನಿಂತು ಕಿಡ್ನಿಯಲ್ಲಿ ಕಲ್ಲನ್ನು ಉಂಟು ಮಾಡುವುದು.
ಕಿಡ್ನಿಯಲ್ಲಿ ಉಂಟಾಗುವ ಹೆಚ್ಚಿನ ಕಲ್ಲುಗಳು ಕ್ಯಾಲ್ಸಿಯಂ ಆಕ್ಸಲೇಟ್ ಅಥವಾ ಕ್ಯಾಲ್ಸಿಯಂ ಪೊಸ್ಪೆಟ್ ಆಗಿರುವುದು. ಕಿಡ್ನಿಯಲ್ಲಿರುವ ಸಣ್ಣ ಗಾತ್ರದ ಕಲ್ಲುಗಳು ತನ್ನಿಂದ ತಾನೇ ಹೊರಬರುವುದು. ಆದರೆ ದೊಡ್ಡ ಗಾತ್ರದ ಕಲ್ಲು ಹೊರಬರಲು ಔಷಧಿ ಬೇಕು. ಕೆಲವೊಂದು ಸಲ ವೈದ್ಯರು ಕಲ್ಲು ತೆಗೆಯಲು ಶಸ್ತ್ರಚಿಕಿತ್ಸೆ ಮಾಡಬೇಕೆಂದು ತಿಳಿಸುತ್ತಾರೆ. ಆದರೆ ಇಂತಹ ಶಸ್ತ್ರಚಿಕಿತ್ಸೆ ಮಾಡಿ ಹಣ ಖರ್ಚು ಮಾಡುವ ಮೊದಲು ನಮಗೆ ತುಂಬಾ ಸುಲಭವಾಗಿ ಸಿಗುವಂತಹ ಲಿಂಬೆ ಹಣ್ಣಿನ ರಸದಿಂದ ಕಿಡ್ನಿ ಕಲ್ಲನ್ನು ತೆಗೆಯಬಹುದಾಗಿದೆ.
ಕಿಡ್ನಿ ಕಲ್ಲುಗಳನ್ನು ದೇಹದಿಂದ ಹೊರಹಾಕುವ ಸೂಪರ್ ಮನೆಮದ್ದುಗಳು
ಲಿಂಬೆ ಹಣ್ಣಿನಲ್ಲಿ ಹಲವಾರು ರೀತಿಯ ಆರೋಗ್ಯ ಗುಣಗಳು ಇವೆ. ಇದು ನಮಗೆ ದೇವರು ಕೊಟ್ಟಿರುವ ವರ ಎಂದರೂ ತಪ್ಪಾಗದು. ಲಿಂಬೆ ಹಣ್ಣನ್ನು ಹಲವಾರು ರೀತಿಯ ಪದಾರ್ಥಗಳಲ್ಲಿ ಬಳಸಲಾಗುತ್ತದೆ ಹಾಗೂ ಇದರ ಜ್ಯೂಸ್ ತುಂಬಾ ಜನಪ್ರಿಯವಾಗಿದೆ. ವಿಶ್ವದೆಲ್ಲೆಡೆಯಲ್ಲಿ ಸಿಗುವಂತಹ ಲಿಂಬೆಹಣ್ಣಿನಲ್ಲಿ ವಿಟಮಿನ್ ಸಿ, ಥೈಮೆನ್ ರಿಬೊಫ್ಲಾವಿನ್, ಪ್ಯಾಂಟೊಥೆನಿಕ್ ಆಮ್ಲ, ಕಬ್ಬಿನ, ಮೆಗ್ನಿಶಿಯಂ, ಫಾಲೆಟ್ ಮತ್ತು ಪೊಟಾಶಿಯಂ ಇದೆ. ಇಷ್ಟೆಲ್ಲಾ ಅಂಶಗಳನ್ನು ಹೊಂದಿರುವ ಲಿಂಬೆಹಣ್ಣಿನ ರಸದಿಂದ ಕಿಡ್ನಿ ಕಲ್ಲನ್ನು ತೆಗೆಯುವುದು ಹೇಗೆ ಎಂದು ತಿಳಿದುಕೊಳ್ಳುವ.....
ಲಿಂಬೆ ಜ್ಯೂಸ್
ಲಿಂಬೆ ಜ್ಯೂಸ್‌ನಲ್ಲಿ ಇರುವಂತ ಸಿಟ್ರಿಕ್ ಆ್ಯಸಿಡ್ ಮೂತ್ರದಲ್ಲಿ ಆಮ್ಲೀಯತೆ ಹೆಚ್ಚು ಮಾಡಿ ಕಿಡ್ನಿಯಲ್ಲಿ ಕಲ್ಲು ರಚನೆಯಾಗದಂತೆ ನೋಡಿಕೊಳ್ಳುತ್ತದೆ. ಕಿಡ್ನಿ ಕಲ್ಲುಗಳನ್ನು ತೆಗೆಯಲು ಬಳಸುವಂತಹ ಪೊಟಾಶಿಯಂ ಸಿಟ್ರೇಟ್ ಎನ್ನುವುದು ಲಿಂಬೆ ಹಣ್ಣಿನಲ್ಲಿ ಇರುವಂತಹ ಸಿಟ್ರಿಕ್ ಆಮ್ಲದ ಒಂದು ಅಂಗವಾಗಿದೆ. ಎರಡರಿಂದ ನಾಲ್ಕು ಔನ್ಸ್ ಲಿಂಬೆರಸವವನ್ನು ಪ್ರತಿದಿನ ಸೇವಿಸಿದರೆ ಕಿಡ್ನಿಯ ಆರೋಗ್ಯವು ಚೆನ್ನಾಗಿರುವುದು. ಲಿಂಬೆ ಜ್ಯೂಸ್ ನ್ನು ನೇರವಾಗಿ ಅಥವಾ ಬಿಸಿ ನೀರು ಮತ್ತು ಜೇನುತುಪ್ಪದೊಂದಿಗೆ ಸೇವಿಸಿಬಹುದು.
ಲಿಂಬೆ ಜ್ಯೂಸ್ ಮತ್ತು ಆ್ಯಪಲ್ ಸೀಡರ್ ವಿನೇಗರ್
ಗೋಧಿಹುಲ್ಲಿನ ಜ್ಯೂಸ್ ಮತ್ತು ಒಂದು ಚಮಚ ಲಿಂಬೆರಸ ಮತ್ತು ಒಂದು ಚಮಚ ತುಳಸಿ ರಸ ಹಾಗೂ ಆ್ಯಪಲ್ ಸೀಡರ್ ವಿನೇಗರ್ ಮಿಶ್ರಣ ಮಾಡಿಕೊಂಡು ದಿನದಲ್ಲಿ ಎರಡು ಸಲ ಕುಡಿಯಿರಿ.
ಲಿಂಬೆಜ್ಯೂಸ್ ಮತ್ತು ಆಲಿವ್ ಎಣ್ಣೆ
¼ ಕಪ್ ಲಿಂಬೆ ಜ್ಯೂಶ್ ಜತೆಗೆ ಸ್ವಲ್ಪ ಆಲಿವ್ ತೈಲ ಮಿಶ್ರಣ ಮಾಡಿಕೊಳ್ಳಿ. ಈ ಮಿಶ್ರಣ ಸೇವಿಸಿದ ಬಳಿಕ ಆದಷ್ಟು ನೀರು ಕುಡಿಯಿರಿ. ಮೂರು ದಿನಗಳ ಕಾಲ ಅಥವಾ ಕಲ್ಲು ಹೊರಹೋಗುವ ತನಕ ಮುಂದುವರಿಸಬೇಕು.
ಸಿಟ್ರಿಕ್ ಆಮ್ಲ
ಲಿಂಬೆಯಲ್ಲಿ ಇರುವಂತಹ ಸಿಟ್ರಿಕ್ ಆಮ್ಲವು ಕಿಡ್ನಿಯಲ್ಲಿ ಕಲ್ಲುಗಳು ಆಗದಂತೆ ತಡೆಯುತ್ತದೆ. ಸಿಟ್ರಿಕ್ ಆಮ್ಲವನ್ನು ಹೆಚ್ಚು ಸೇವಿಸುವುದರಿಂದ ಕ್ಯಾಲ್ಸಿಯಂನಿಂದ ಉಂಟಾಗುವ ಕಲ್ಲುಗಳನ್ನು ಅಪಾಯವನ್ನು ತಗ್ಗಿಸುತ್ತದೆ. ಲಿಂಬೆ ನೀರು ಸೇವನೆ ಮಾಡಿದರೆ ಸಿಟ್ರಿಕ್ ಆಮ್ಲದೊಂದಿಗೆ ನೀರಿನ ಸೇವನೆಯು ಹೆಚ್ಚಾಗಿ ಕಲ್ಲುಗಳು ಆಗದಂತೆ ತಡೆಯುತ್ತದೆ.
ಲಿಂಬೆ ಹಣ್ಣು- ಹುಳಿಯಾದರೂ, ಆರೋಗ್ಯಕ್ಕೆ ಸಿಹಿ!
ಈ ಮನೆಮದ್ದುಗಳನ್ನು ಸೇವಿಸುವಾಗ ಕೆಲವೊಂದು ವಿಷಯಗಳನ್ನು ಗಮದಲ್ಲಿರಿಸಬೇಕು
*ಯಾವಾಗಲೂ ತಾಜಾ ಲಿಂಬೆರಸ ಬಳಸಿ. ಮಾರುಕಟ್ಟೆಯಲ್ಲಿ ಸಿಗುವ ಪ್ಯಾಕ್ ಮಾಡಿದ ಲಿಂಬೆಜ್ಯೂಸ್ ಅಲ್ಲ.
*ಭವಿಷ್ಯದಲ್ಲಿ ಕಿಡ್ನಿಯಲ್ಲಿ ಕಲ್ಲು ನಿಲ್ಲದೆ ಇರಲು ಯಾವಾಗಲೂ ಲೆಮನ್ ಟೀ ಕುಡಿಯುತ್ತಾ ಇರಿ.
*2-3 ದಿನಗಳ ಕಾಲ ಈ ಮನೆಮದ್ದನ್ನು ಬಳಸಿದ ಬಳಿಕವೂ ಕಿಡ್ನಿಯಲ್ಲಿ ಕಲ್ಲು ಹಾಗೆ ಇದ್ದರೆ ತಕ್ಷಣ ವೈದ್ಯರನ್ನು ಭೇಟಿಯಾಗಿ ಚಿಕಿತ್ಸೆ ಪಡೆಯಿರಿ.


ಐಪಿಎಲ್ ರೀಟೈನ್: ಆಟಗಾರರನ್ನು ಉಳಿಸಿಕೊಳ್ಳಲು ಡೆಡ್'ಲೈನ್ ಫಿಕ್ಸ್..!
Highlights
ಚೆನ್ನೈ ಸೂಪರ್'ಕಿಂಗ್ಸ್ ಹಾಗೂ ರಾಜಸ್ತಾನ ರಾಯಲ್ಸ್ ತಂಡಗಳು 2 ವರ್ಷಗಳ ನಿಷೇಧದ ಬಳಿಕ ಮತ್ತೆ ಐಪಿಎಲ್'ಗೆ ಕಮ್'ಬ್ಯಾಕ್ ಮಾಡುತ್ತಿದ್ದು, ಎರಡು ಪ್ರಾಂಚೈಸಿಗಳು 2015ರ ಆವೃತ್ತಿಯಲ್ಲಿ ತಮ್ಮ ತಂಡದಲ್ಲಿದ್ದ ಆಟಗಾರರನ್ನು ಉಳಿಸಿಕೊಳ್ಳಬಹುದಾಗಿದೆ.
ಬೆಂಗಳೂರು(ಡಿ.22): ಬಹುನಿರೀಕ್ಷಿತ 2018ನೇ ಆವೃತ್ತಿಯ ಐಪಿಎಲ್ ಹರಾಜು ಪ್ರಕ್ರಿಯೆಗೆ ವೇದಿಕೆ ಸಿದ್ದವಾಗಿದ್ದು, ಜನವರಿ 27&28ರಂದು ಬೆಂಗಳೂರಿನಲ್ಲಿ ಆಟಗಾರರ ಹರಾಜು ಪ್ರಕ್ರಿಯೆ ನಡೆಯಲಿದೆ. ಹರಾಜು ಪ್ರಕ್ರಿಯೆ ಆರಂಭಕ್ಕೂ ಮುನ್ನ ಎಲ್ಲಾ ಪ್ರಾಂಚೈಸಿಗಳು ತಾವು ತಂಡಗಳಲ್ಲಿ ಉಳಿಸಿಕೊಳ್ಳುವ ಆಟಗಾರರ ಹೆಸರನ್ನು ಜ.4ರೊಳಗೆ ತಿಳಿಸಬೇಕೆಂದು ಐಪಿಎಲ್ ಆಡಳಿತ ಮಂಡಳಿ ಹೇಳಿದೆ.
ಹರಾಜಿಗೂ ಮುನ್ನ ಪ್ರತಿ ತಂಡಕ್ಕೆ ಗರಿಷ್ಠ 3 ಆಟಗಾರರನ್ನು ಉಳಿಸಿಕೊಳ್ಳಲು ಅವಕಾಶವಿದೆ. ಇನ್ನು ಜ.18ರಂದು ಹರಾಜಿನಲ್ಲಿ ಪಾಲ್ಗೊಳ್ಳಲಿರುವ ಆಟಗಾರರ ಪಟ್ಟಿಯನ್ನು ಬಿಡುಗಡೆಗೊಳಿಸುವುದಾಗಿ ಬಿಸಿಸಿಐ ತಿಳಿಸಿದೆ.
ಚೆನ್ನೈ ಸೂಪರ್'ಕಿಂಗ್ಸ್ ಹಾಗೂ ರಾಜಸ್ತಾನ ರಾಯಲ್ಸ್ ತಂಡಗಳು 2 ವರ್ಷಗಳ ನಿಷೇಧದ ಬಳಿಕ ಮತ್ತೆ ಐಪಿಎಲ್'ಗೆ ಕಮ್'ಬ್ಯಾಕ್ ಮಾಡುತ್ತಿದ್ದು, ಎರಡು ಪ್ರಾಂಚೈಸಿಗಳು 2015ರ ಆವೃತ್ತಿಯಲ್ಲಿ ತಮ್ಮ ತಂಡದಲ್ಲಿದ್ದ ಆಟಗಾರರನ್ನು ಉಳಿಸಿಕೊಳ್ಳಬಹುದಾಗಿದೆ.
ಇದೇ ವೇಳೆ ಐಪಿಎಲ್ ಹರಾಜಿನ ಹಿನ್ನೆಲೆಯಲ್ಲಿ ತಂಡಗಳಿಗೆ ಅನುಕೂಲವಾಗಲಿ ಎನ್ನುವ ದೃಷ್ಟಿಯಿಂದ, ದೇಸಿ ಟಿ20 ಟೂರ್ನಿಗಳ ವೇಳಾಪಟ್ಟಿಯನ್ನು ಬಿಸಿಸಿಐ ಬದಲಿಸಿದೆ. ಜ.21-29ರ ವರೆಗೂ ನಡೆಯಬೇಕಿದ್ದ ವಲಯ ಮಟ್ಟದ ಟೂರ್ನಿ ಜ.8-16ರ ವರೆಗೂ ನಡೆಯಲಿದ್ದು, ಫೆ.4-10ರ ವರೆಗೂ ನಡೆಯಬೇಕಿದ್ದ ಮುಷ್ತಾಕ್ ಅಲಿ ಟೂರ್ನಿ ಜ.21-27ರ ವರೆಗೂ ನಡೆಯಲಿದೆ.
Last Updated 11, Apr 2018, 12:57 PM IST


Bengaluru, First Published 13, Sep 2018, 11:08 AM IST
Highlights
ಹಿಂದೂಗಳ ಭಾವನೆಗೆ ಧಕ್ಕೆ ತಂದ ಆರೋಪಕ್ಕಾಗಿ ನಟ ಸಲ್ಮಾನ್ ಖಾನ್ ವಿರುದ್ಧ ಎಫ್‌ಐಆರ್ ದಾಖಲಿಸುವಂತೆ ಬಿಹಾರದ ನ್ಯಾಯಾಲಯ ಪೊಲೀಸರಿಗೆ ಸೂಚಿಸಿದೆ.
ಪಟನಾ: ಹಿಂದೂಗಳ ಭಾವನೆಗೆ ಧಕ್ಕೆ ತಂದ ಆರೋಪಕ್ಕಾಗಿ ನಟ ಸಲ್ಮಾನ್ ಖಾನ್ ವಿರುದ್ಧ ಎಫ್‌ಐಆರ್ ದಾಖಲಿಸುವಂತೆ ಬಿಹಾರದ ನ್ಯಾಯಾಲಯ ಪೊಲೀಸರಿಗೆ ಸೂಚಿಸಿದೆ.
ಸಲ್ಮಾನ್ ಖಾನ್ ‘ಲವ್‌ರಾತ್ರಿ’ ಎಂಬ ಚಿತ್ರ ನಿರ್ಮಿಸುತ್ತಿದ್ದಾರೆ. ಇದರಲ್ಲಿ ನವರಾತ್ರಿ ಹಬ್ಬವನ್ನು ಲವ್‌ರಾತ್ರಿ ಎಂದು ಅಪಹಾಸ್ಯ ಮಾಡಲಾಗಿದೆ. ಹೀಗಾಗಿ ಸಲ್ಮಾನ್ ವಿರುದ್ಧ ಕೇಸು ದಾಖಲಿಸಬೇಕು ಎಂದು ವಕೀಲ ಸುಧೀರ್ ಓಝಾ ಅರ್ಜಿ ಸಲ್ಲಿಸಿದ್ದರು.
ಅರ್ಜಿ ವಿಚಾರಣೆ ನಡೆಸಿದ ಕೋರ್ಟ್, ಚಿತ್ರದ ನಿರ್ಮಾಪಕ ಸಲ್ಮಾನ್ ಖಾನ್, ಚಿತ್ರದ ನಾಯಕ ನಟ, ಸಲ್ಮಾನ್‌ರ ಅಳಿಯ ಆಯುಷ್ ಶರ್ಮಾ ವಿರುದ್ಧ ಎಫ್‌ಐಆರ್ ದಾಖಲಿಸಲು ಆದೇಶಿಸಿದೆ.


Mumbai, First Published 19, Apr 2019, 3:48 PM IST
Highlights
ಆಸ್ಟ್ರೇಲಿಯಾದ ಮಾಜಿ ವೇಗದ ಬೌಲರ್ ಬ್ರೆಟ್ ಲೀ ಮನ ಗೆಲ್ಲುವಲ್ಲಿ ಕರ್ನಾಟಕದ ಯುವ ವೇಗಿ ಯಶಸ್ವಿಯಾಗಿದ್ದಾರೆ. ಅಷ್ಟಕ್ಕೂ ಯಾರು ಆ ಬೌಲರ್ ಎನ್ನುವ ನಿಮ್ಮ ಕುತೂಹಲಕ್ಕೆ ಇಲ್ಲಿದೆ ಉತ್ತರ...
ಮುಂಬೈ[ಏ.19]: ಕರ್ನಾಟಕದ ಯುವ ವೇಗದ ಬೌಲರ್ ಪ್ರಸಿದ್ಧ್ ಕೃಷ್ಣ ಬೌಲಿಂಗ್ ಶೈಲಿ ಕುರಿತು ಆಸ್ಪ್ರೇಲಿಯಾದ ದಿಗ್ಗಜ ವೇಗಿ ಬ್ರೆಟ್ ಲೀ ಮೆಚ್ಚುಗೆಯ ಮಾತುಗಳನ್ನಾಡಿದ್ದಾರೆ.
ಖಾಸಗಿ ಕಾರ್ಯಕ್ರಮವೊಂದರಲ್ಲಿ ಪಾಲ್ಗೊಂಡಿದ್ದ ಲೀ, ‘ಭಾರತೀಯ ವೇಗಿಗಳ ಪ್ರದರ್ಶನ ಬಹಳ ಖುಷಿ ನೀಡಿದೆ. ಗಂಟೆಗೆ 145 ಕಿ.ಮೀ ವೇಗದಲ್ಲಿ ಬೌಲ್ ಮಾಡಬಲ್ಲ ಪ್ರಸಿದ್ಧ್ ಉತ್ತಮ ಬೌಲಿಂಗ್ ಶೈಲಿ ಹೊಂದಿದ್ದಾರೆ. ತಮ್ಮ ಓಟದ ವೇಗದಲ್ಲಿ ಮತ್ತಷ್ಟು ಸುಧಾರಣೆ ಕಂಡರೆ ಸ್ಥಿರ ಪ್ರದರ್ಶನ ತೋರಬಹುದು. ವೇಗದ ಬೌಲರ್ ಆಗಲು ಇಚ್ಛಿಸುವವರು ಉತ್ತಮ ಅಥ್ಲೀಟ್ ಆಗಿರಬೇಕು. ಪ್ರಸಿದ್ಧ್ ಭಾರತದ ಭವಿಷ್ಯದ ತಾರೆಯಾಗಲಿದ್ದಾರೆ ಎನ್ನುವ ವಿಶ್ವಾಸವಿದೆ’ ಎಂದಿದ್ದಾರೆ.
ವಿಶ್ವ ಕ್ರಿಕೆಟ್ ಕಂಡ ಅತ್ಯಂತ ಶ್ರೇಷ್ಠ ವೇಗದ ಬೌಲರ್’ಗಳಲ್ಲಿ ಬ್ರೆಟ್ ಲೀ ಕೂಡಾ ಒಬ್ಬರೆನಿಸಿದ್ದಾರೆ. ಲೀ ಆಸ್ಟ್ರೇಲಿಯಾ ಪರ 76 ಟೆಸ್ಟ್ ಹಾಗೂ 221 ಏಕದಿನ ಪಂದ್ಯಗಳನ್ನಾಡಿದ್ದು ಕ್ರಮವಾಗಿ 310 ಮತ್ತು 380 ವಿಕೆಟ್ ಕಬಳಿಸಿದ್ದಾರೆ.


ಕ್ರಿಕೆಟ್: ಮುರಳಿ ವಿಜಯ್ ಶತಕ; ರಾಹುಲ್ ಅರ್ಧಶತಕ
ಆಸ್ಟ್ರೇಲಿಯಾ ಇಲೆವನ್ ವಿರುದ್ಧದ ಪಂದ್ಯ
ಕ್ರಿಕೆಟ್: ಮುರಳಿ ವಿಜಯ್ ಶತಕ; ರಾಹುಲ್ ಅರ್ಧಶತಕ
ಪಿಟಿಐ
01 ಡಿಸೆಂಬರ್ 2018, 18:28  IST
Updated:
01 ಡಿಸೆಂಬರ್ 2018, 18:28  IST
ಅಕ್ಷರ ಗಾತ್ರ :
ಆ
ಆ
ಸಿಡ್ನಿ: ಭಾರತ ಕ್ರಿಕೆಟ್ ತಂಡದ ಆರಂಭಿಕ ಜೋಡಿ ಮುರಳಿ ವಿಜಯ್ ಮತ್ತು ಕೆ.ಎಲ್. ರಾಹುಲ್ ಅಂತೂ ಇಂತೂ ಲಯಕ್ಕೆ ಮರಳಿದರು.
ಶನಿವಾರ ಇಲ್ಲಿ ಆಸ್ಟ್ರೇಲಿಯಾ ಇಲೆವನ್ ಎದುರು ಮುಕ್ತಾಯವಾದ  ಅಭ್ಯಾಸ ಪಂದ್ಯದಲ್ಲಿ ಮುರಳಿ ವಿಜಯ್ (129; 132ಎಸೆತ, 16ಬೌಂಡರಿ, 5 ಸಿಕ್ಸರ್) ಮತ್ತು ರಾಹುಲ್ (62; 98ಎ, 8ಬೌಂ, 1ಸಿ) ಭರ್ಜರಿ ಬ್ಯಾಟಿಂಗ್ ಮಾಡಿದರು. ಪಂದ್ಯ ಡ್ರಾ ಆಯಿತು.
ಪಂದ್ಯದ ಮೊದಲ ಇನಿಂಗ್ಸ್‌ನಲ್ಲಿ ಮುರಳಿ ಬ್ಯಾಟಿಂಗ್ ಮಾಡಿರಲಿಲ್ಲ. ಶುಕ್ರವಾರ ಫೀಲ್ಡಿಂಗ್ ಮಾಡುವಾಗ ಪೃಥ್ವಿ ಶಾ ಗಾಯಗೊಂಡಿದ್ದರು. ಅವರ ಎಡ ಪಾದದಲ್ಲಿ ಉರಿಯೂತ ಕಂಡುಬಂದಿದ್ದು, ಮೊದಲ ಟೆಸ್ಟ್‌ನಲ್ಲಿ ಆಡುತ್ತಿಲ್ಲ. ಆದ್ದರಿಂದ  ಮುರಳಿ ವಿಜಯ್ ಅವಕಾಶ ಪಡೆಯುವುದು ಬಹುತೇಕ ಖಚಿತವಾಗಿದೆ. ಅವರು ಶತಕ ಹೊಡೆದಿರುವುದು ತಂಡದಲ್ಲಿ ವಿಶ್ವಾಸ ಹೆಚ್ಚಿಸಿದೆ.
ಪ್ರಥಮ ಇನಿಂಗ್ಸ್‌ನಲ್ಲಿ ರಾಹುಲ್ ಕೇವಲ ಮೂರು ರನ್ ಗಳಿಸಿದ್ದರು. ಇದಕ್ಕಾಗಿ ತಂಡದ ಬ್ಯಾಟಿಂಗ್ ಕೋಚ್ ಸಂಜಯ್ ಬಂಗಾರ್ ಅವರಿಂದಲೂ ಟೀಕೆಗೊಳಗಾಗಿದ್ದರು. ಆದರೆ  ಆಸ್ಟ್ರೇಲಿಯಾದ ಬ್ಯಾಟ್ಸ್‌ಮನ್‌ಗಳ ಎದುರು ಭಾರತದ ಬೌಲರ್‌ಗಳು ಬಸವಳಿದರು. ಹ್ಯಾರಿ ನೀಲ್ಸನ್ (100ರನ್) ಮತ್ತು ಆ್ಯರನ್ ಹಾರ್ಡಿ (86 ರನ್) ಅವರ ಅಬ್ಬರದ ಬ್ಯಾಟಿಂಗ್‌ನಿಂದ ತಂಡವು 544 ರನ್‌ಗಳನ್ನು ಪೇರಿಸಿತು.
ಡಿಸೆಂಬರ್ 6ರಿಂದ ಮೊದಲ ಟೆಸ್ಟ್ ಆರಂಭವಾಗಲಿದೆ.
ಸಂಕ್ಷಿಪ್ತ ಸ್ಕೋರು: ಮೊದಲ ಇನಿಂಗ್ಸ್: ಕರ್ನಾಟಕ 358; ಆಸ್ಟ್ರೇಲಿಯಾ ಇಲೆವನ್ 544, ಎರಡನೇ ಇನಿಂಗ್ಸ್: ಕರ್ನಾಟಕ: 43.4 ಓವರ್‌ಗಳಲ್ಲಿ 2 ವಿಕೆಟ್‌ಗಳಿಗೆ 211 (ಕೆ.ಎಲ್. ರಾಹುಲ್ 62, ಮುರಳಿ ವಿಜಯ್ 129, ಹನುಮವಿಹಾರಿ ಔಟಾಗದೆ 15) ಫಲಿತಾಂಶ: ಪಂದ್ಯ ಡ್ರಾ.


ಮುಂದುವರೆದ ಸ್ಟಾರ್ ವಾರ್; ದರ್ಶನ್ ಅನ್ ಫಾಲೋ ಮಾಡಿದ ಕಿಚ್ಚ ಸುದೀಪ್!
23, Aug 2019, 9:46 AM IST
ಸ್ಯಾಂಡಲ್‌ವುಡ್ 6 ಅಡಿ ಕಟೌಟ್‌ಗಳ ನಡುವೆ ಸ್ಟಾರ್ ವಾರ್ ಶುರುವಾಗಿದೆ. ವೈಯಕ್ತಿಕ ಮನಸ್ತಾಪ ಹಾಗೂ ಚಿತ್ರರಂಗದ ಬೆಳವಣಿಗೆಗಳಿಂದ ದೂರವಾಗಿದ್ದ ಕುಚ್ಚಿಕೂಗಳ ನಡುವೆ ಮತ್ತೆ ವಾರ್ ಶುರುವಾಗಿದೆ. 2 ವರ್ಷಗಳ ಹಿಂದೆ ಮುರಿದು ಬಿದ್ದ ಸ್ನೇಹಕ್ಕೆ ಈಗ ಮತ್ತೊಂದು ತಿರುವು ಸಿಕ್ಕಿದೆ. ದರ್ಶನ್ ರನ್ನು ಕಿಚ್ಚ ಸುದೀಪ್ ಟ್ಟಿಟರ್‌ನಲ್ಲಿ ಅನ್‌ಫಾಲೋ ಮಾಡಿ ದೋಸ್ತಿಗೆ ಕಂಪ್ಲೀಟ್ ಬ್ರೇಕ್ ಹಾಕಿದ್ದಾರೆ.


ಏಕಾಂಗಿಯಾಗಿ ಹತ್ತು ಕೆರೆ ಕಟ್ಟಿದ ಕಾಮೇಗೌಡರು
27, Apr 2018, 6:29 PM IST
ಯಾವುದೇ ಡಿಗ್ರಿಗಳನ್ನು ಪಡೆಯದ, ಹಳ್ಳಿಯಲ್ಲೇ ಹುಟ್ಟಿ ಬೆಳೆದ, ಕುರಿಗಾಹಿ ಜೀವವೊಂದು ಒಂದು ಕಾಲದಲ್ಲಿ ಬೆಂಗಾಡಾಗಿದ್ದ ಬೆಟ್ಟದಲ್ಲಿ ಏಕಾಂಗಿಯಾಗಿ ಕೆರೆಗಳನ್ನು ಕಟ್ಟಿಸಿ ಆ ಬೆಟ್ಟವನ್ನು ಹಸಿರುಮಯವಾಗಿಸಿದ ಸ್ಫೂರ್ತಿ ಕತೆ ಇದು. ಇಂಥ ಪರಿಸರ ಪ್ರೇಮಿಗಳ ಸಂಖ್ಯೆ ಸಾವಿರವಾಗಲಿ. ಕಾಮೇಗೌಡರ ಕತೆ ಎಲ್ಲರಿಗೂ ಮಾದರಿಯಾಗಲಿ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಲವ್ ಆಜ್ ಕಲ್ ಸಿಕ್ವೆಲ್‌ನಲ್ಲಿ ಕೈರಾ ಅಡ್ವಾಣಿ
ದಶಕದ ಹಿಂದಿನ ಜನಪ್ರಿಯ ಸಿನಿಮಾ ಲವ್ ಆಜ್ ಕಲ್‌ನ ಸಿಕ್ವೆಲ್‌ನಲ್ಲಿ ನಟಿ ಕೈರಾ ಅಡ್ವಾಣಿ ನಾಯಕಿಯಾಗುವ ಸಾಧ್ಯತೆ ಇದೆ...
ವಿಜಯ ಕರ್ನಾಟಕ | Updated:
Jan 4, 2019, 05:00AM IST
Bollywood actor Kiara Advani at a promotional event, in Mumbai on Wednesday, Se...
ದಶಕದ ಹಿಂದಿನ ಜನಪ್ರಿಯ ಸಿನಿಮಾ ಲವ್ ಆಜ್ ಕಲ್‌ನ ಸಿಕ್ವೆಲ್‌ನಲ್ಲಿ ನಟಿ ಕೈರಾ ಅಡ್ವಾಣಿ ನಾಯಕಿಯಾಗುವ ಸಾಧ್ಯತೆ ಇದೆ. ಕಾರ್ತಿಕ್ ಆರ್ಯನ್ ನಾಯಕರಾಗಿರುವ ಈ ಸಿನಿಮಾಗೆ ಈ ಮೊದಲು ಸಾರಾ ಆಲಿ ಖಾನ್ ಹೆಸರು ಕೇಳಿ ಬಂದಿತ್ತು. ಆದರೆ ಈಗ ಚಿತ್ರತಂಡ ಕೈರಾ ಅಡ್ವಾಣಿಗೆ ಈ ಆಫರ್ ನೀಡಿದೆ. ಕೈರಾ ಈ ಆಫರ್ ಒಪ್ಪಿದರೆ ಅವರು ಸದ್ಯದ ಜನಪ್ರಿಯ ನಾಯಕ ಕಾರ್ತಿಕ್ ಆರ್ಯನ್‌ಗೆ ಜೋಡಿಯಾಗಿ ಕಾಣಿಸಿಕೊಳ್ಳಲಿದ್ದಾರೆ.
ಇಮ್ತಿಯಾಜ್ ಆಲಿ ನಿರ್ದೇಶನದ ಲವ್ ಆಜ್ ಕಲ್ ಸಿನಿಮಾ ಆಧುನಿಕ ಕಥಾವಸ್ತುನಿಂದ ಸಾಕಷ್ಟು ಗಮನ ಸೆಳೆದಿತ್ತು. 2009 ರಲ್ಲಿ ಬಿಡುಗಡೆಯಾಗಿದ್ದ ಇದರಲ್ಲಿ ದೀಪಿಕಾ ಪಡುಕೋಣೆ ಮತ್ತು ಸೈಫ್ ಆಲಿ ಖಾನ್ ನಟಿಸಿದ್ದರು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಟಿ20 ಚಾಲೆಂಜ್‌ಗೆ ಇನ್ನಷ್ಟು ತಂಡಗಳು ಬೇಕು: ಹರ್ಮನ್‌ಪ್ರೀತ್
ಶನಿವಾರ ನಡೆದ ಫೈನಲ್‌ನಲ್ಲಿ ಸೂಪರ್‌ನೋವಾಸ್ ತಂಡ 4 ವಿಕೆಟ್ ಅಂತರದಿಂದ ವೆಲಾಸಿಟಿ ತಂಡವನ್ನು ಸೋಲಿಸಿತ್ತು.
PTI | Updated:
May 13, 2019, 11:09AM IST
ಜೈಪುರ: ಇದೇ ಮೊದಲ ಬಾರಿಗೆ ಆಯೋಜಿಸಲಾದ ಮಹಿಳೆಯರ ಟಿ20 ಚಾಲೆಂಜ್ ಕ್ರಿಕೆಟ್ ಟೂರ್ನಿ ಅತ್ಯುತ್ತಮ ಪರಿಕಲ್ಪನೆ. ಆದರೆ, ಟೂರ್ನಿ ಅತ್ಯಂತ ಚುಟುಕಾಗಿದೆ. ಅಲ್ಲದೆ, ಸ್ಪರ್ಧೆಯಲ್ಲಿ ಇನ್ನಷ್ಟು ತಂಡಗಳಿರಬೇಕಿತ್ತು ಎಂದು ಚಾಂಪಿಯನ್ ಸೂಪರ್‌ನೋವಾಸ್ ತಂಡದ ನಾಯಕಿ ಹರ್ಮನ್‌ಪ್ರೀತ್ ಕೌರ್ ಹೇಳಿದ್ದಾರೆ.
ಟೂರ್ನಿಯ ಚೊಚ್ಚಲ ಚಾಂಪಿಯನ್ ಪಟ್ಟ ಹರ್ಮನ್‌ಪ್ರೀತ್ ನಾಯಕತ್ವದ ಸೂಪರ್‌ನೋವಾಸ್‌ಗೆ ಒಲಿದಿದೆ. ಶನಿವಾರ ನಡೆದ ಫೈನಲ್‌ನಲ್ಲಿ ಸೂಪರ್‌ನೋವಾಸ್ ತಂಡ 4 ವಿಕೆಟ್ ಅಂತರದಿಂದ ವೆಲಾಸಿಟಿ ತಂಡವನ್ನು ಸೋಲಿಸಿತ್ತು. ಸ್ಪರ್ಧೆಯಲ್ಲಿದ್ದ 3ನೇ ತಂಡ ಟ್ರೇಲ್‌ಬೇಜರ್ಸ್ ಶುಕ್ರವಾರವೇ ಪ್ರಶಸ್ತಿ ಸ್ಪರ್ಧೆಯಿಂದ ಹೊರಬಿದ್ದಿತ್ತು.
ಚಾಲೆಂಜ್ ಟೂರ್ನಿಯಲ್ಲಿ ಪಾಲ್ಗೊಂಡಿದ್ದ ವಿದೇಶಿ ಆಟಗಾರ್ತಿಯರು ಕೂಡ ಮುಂದಿನ ವರ್ಷ ದೊಡ್ಡ ಮಟ್ಟದಲ್ಲಿ ಟೂರ್ನಿ ಆಯೋಜಿಸುವಂತೆ ಸಲಹೆ ನೀಡಿರುವುದಾಗಿ ಹರ್ಮನ್‌ಪ್ರೀತ್ ಹೇಳಿದ್ದಾರೆ.


16 ವರ್ಷದ ಪೋರ ಕಂಪ್ಯೂಟರ್ ಹ್ಯಾಕ್ ಮಾಡಿ ಆದ ನಷ್ಟವೆಷ್ಟು ಗೊತ್ತಾ?
  03-08-2016 11:31AM IST    /     No Comments    /     Posted In: Featured News , Special
ಪ್ರಸ್ತುತ ಎಲ್ಲ ಕ್ಷೇತ್ರಗಳಲ್ಲೂ ಕಂಪ್ಯೂಟರ್ ಹಾಸುಹೊಕ್ಕಾಗಿದೆ. ಕಂಪ್ಯೂಟರ್, ಇಂಟರ್ನೆಟ್ ಗಳಿಂದ ಅನೇಕ ಉಪಯೋಗಗಳಾಗುತ್ತಿರುವುದನ್ನು ನಾವು ದಿನೇ ದಿನೇ ನೋಡುತ್ತಿರುತ್ತೇವೆ. ಒಂದೇ ಒಂದು ಕ್ಲಿಕ್ ನಲ್ಲಿ ನಾವು ಮಹತ್ವದ ಮಾಹಿತಿಗಳನ್ನು ಪಡೆಯಬಹುದಾಗಿದೆ.
ಇಂತಹ ಕಂಪ್ಯೂಟರನ್ನೇ ಕೆಲವರು ದುರುದ್ದೇಶಕ್ಕಾಗಿ ಬಳಸಿಕೊಳ್ಳುತ್ತಾರೆ. ಉದ್ದೇಶಪೂರ್ವಕವಾಗಿಯೋ ಅಥವಾ ಯಾವುದೋ ಆಮಿಷಕ್ಕೆ ಬಲಿಯಾಗಿ ‘ಹ್ಯಾಕಿಂಗ್’ ಪ್ರಪಂಚಕ್ಕೆ ಕಾಲಿರಿಸುತ್ತಾರೆ. ತಮ್ಮ ಬುದ್ಧಿವಂತಿಕೆಯನ್ನು ಕೆಟ್ಟ ಉದ್ದೇಶಗಳಿಗೆ ಬಳಸಿಕೊಳ್ಳುತ್ತಾರೆ. ಅಂತಹ ಒಬ್ಬ ಹ್ಯಾಕರ್ ಪರಿಚಯ ಇಲ್ಲಿದೆ ನೋಡಿ.
ಹೆಸರು ಜೋನಾಥನ್ ಜೇಮ್ಸ್. ವಯಸ್ಸು ಕೇವಲ 16. ಹ್ಯಾಕಿಂಗ್ ಪ್ರಪಂಚದಲ್ಲಿ ಅತೀ ಕಿರಿಯ ಎಂಬ ಕುಖ್ಯಾತಿ ಇವನದು. 1999 ರಲ್ಲಿ ಬೆಲ್ ಸೌತ್ ಮತ್ತು ಮಿಯಾಮಿ ಡೇಡ್ ಶಾಲೆಯ ನೆಟ್ ವರ್ಕ್ ಹ್ಯಾಕ್ ಮಾಡಿದ. ಇಷ್ಟೇ ಅಲ್ಲ ತನ್ನ ಬುದ್ಧಿವಂತಿಕೆಯಿಂದ ಎಲ್ಲರೂ ಮೂಗಿನ ಮೇಲೆ ಬೆರಳಿಡುವಂತ ಕೆಲಸವನ್ನೂ ಮಾಡಿದ್ದ.
ಅತೀ ಚಿಕ್ಕ ವಯಸ್ಸಿನಲ್ಲೇ ಈತ ಎಷ್ಟು ಬುದ್ಧಿವಂತನಾಗಿದ್ದನೆಂದರೆ ನಾಸಾ ಮತ್ತು ಡಿಫೆನ್ಸ್ ಡಾಟಾವನ್ನೇ ಹಾಳುಗೆಡವಿದ್ದ. ಹೀಗೆ ಇವನು ಹಾಳುಮಾಡಿದ ಸಾಪ್ಟ್ ವೇರ್ ಬೆಲೆ 1.7 ಮಿಲಿಯನ್. ಇದರಿಂದ ನಾಸಾ ತನ್ನ ವ್ಯವಸ್ಥೆಯನ್ನೇ ಸ್ಥಗಿತಗೊಳಿಸುವ ಪರಿಸ್ಥಿತಿ ಎದುರಾಯ್ತು. ಅಷ್ಟೇ ಅಲ್ಲದೇ ನಾಸಾ ಇದರಿಂದಾಗಿ  41 ಸಾವಿರ ಮಿಲಿಯನ್ ನಷ್ಟವನ್ನೂ ಅನುಭವಿಸಿತು. ಇಷ್ಟೆಲ್ಲ ಮಾಡಿದ ಇವನು ತನ್ನ ಮೇಲೆ ವೃಥಾ ಆಪಾದನೆ ಹೊರೆಸಲಾಗುತ್ತಿದೆ ಎಂದು 2008 ರಲ್ಲಿ ಆತ್ಮಹತ್ಯೆಗೆ ಶರಣಾದ. ಅಲ್ಲಿಗೆ ಒಬ್ಬ ವಿದ್ಯಾವಂತ ಕಂಪ್ಯೂಟರ್ ತಜ್ಞನ ಅಂತ್ಯವಾಗಿತ್ತು.


ನ್ಯೂಜಿಲೆಂಡ್ ವಿರುದ್ಧ ಮಿಥಾಲಿ ಪಡೆಗೆ ಭರ್ಜರಿ ಜಯ
  16-07-2017 8:11AM IST    /     No Comments    /     Posted In: Latest News , Sports
ಡರ್ಬಿ: ನಿರ್ಣಾಯಕ ಪಂದ್ಯದಲ್ಲಿ ಮಿಥಾಲಿ ರಾಜ್, ವೇದಾ ಕೃಷ್ಣಮೂರ್ತಿ, ರಾಜೇಶ್ವರಿ ಗಾಯಕ್ ವಾಡ್ ನೀಡಿದ ಅಮೋಘ ಪ್ರದರ್ಶನದಿಂದ ಭಾರತ ತಂಡ ಜಯ ಗಳಿಸಿ ಸೆಮಿಫೈನಲ್ ಪ್ರವೇಶಿಸಿದೆ.
ಡರ್ಬಿಯ ಕೌಂಟಿ ಮೈದಾನದಲ್ಲಿ ನಡೆದ ಐ.ಸಿ.ಸಿ. ಮಹಿಳಾ ವಿಶ್ವಕಪ್ ಟೂರ್ನಿಯ ಪಂದ್ಯದಲ್ಲಿ ಭಾರತ ತಂಡ ನ್ಯೂಜಿಲೆಂಡ್ ವಿರುದ್ಧ 186 ರನ್ ಗಳ ಅಂತರದಿಂದ ಜಯಗಳಿಸಿದೆ.
ಟಾಸ್ ಸೋತು ಮೊದಲಿಗೆ ಬ್ಯಾಟಿಂಗ್ ಮಾಡಿದ ಭಾರತ, ನಿಗದಿತ 50 ಓವರ್ ಗಳಲ್ಲಿ 7 ವಿಕೆಟ್ ಕಳೆದುಕೊಂಡು 265 ರನ್ ಗಳಿಸಿತು.
ಸ್ಮೃತಿ ಮಂದಾನಾ 13, ಪೂನಂ ರಾವತ್ 4, ಮಿಥಾಲಿ ರಾಜ್ 109, ಹರ್ಮನ್ ಪ್ರೀತ್ ಕೌರ್ 60, ದೀಪ್ತಿ ಶರ್ಮಾ 0, ವೇದಾ ಕೃಷ್ಣಮೂರ್ತಿ 70, ಸುಷ್ಮಾ ವರ್ಮಾ ಅಜೇಯ 0, ಶಿಖಾ ಪಾಂಡೆ 0 ರನ್ ಗಳಿಸಿದ್ದಾರೆ.
ನ್ಯೂಜಿಲೆಂಡ್ ಪರವಾಗಿ ಲೇಹ್ ಕ್ಯಾಸ್ಪರೆಕ್ 3 ವಿಕೆಟ್ ಪಡೆದರೆ, ಹನ್ನಾ ರೋವ್ 2, ಲೀ ತಹುಹು 1 ವಿಕೆಟ್ ಪಡೆದರು.
266 ರನ್ ಗೆಲುವಿನ ಗುರಿ ಪಡೆದ ನ್ಯೂಜಿಲೆಂಡ್ 25.3 ಓವರ್ ಗಳಲ್ಲಿ ಎಲ್ಲಾ ವಿಕೆಟ್ ಕಳೆದುಕೊಂಡು ಕೇವಲ 79 ರನ್ ಗಳಿಸಿತು.
ಸ್ಕಾಟರ್ ವೇಟ್ 26, ಕೇಟಿ ಮಾರ್ಟಿನ್ 12, ಅಮೇಲಿಯಾ ಕೇರ್ ಅಜೇಯ 12 ರನ್ ಗಳಿಸಿದ್ದಾರೆ. ಭಾರತದ ಪರ ಅಮೋಘ ಪ್ರದರ್ಶನ ನೀಡಿದ ರಾಜೇಶ್ವರಿ ಗಾಯಕ್ ವಾಡ್ 5 ವಿಕೆಟ್ ಪಡೆದರು.


|
Updated: Monday, January  7, 2019, 10:04 [IST]
ನಮ್ಮ ಆರೋಗ್ಯವನ್ನು ಕಾಪಾಡಲು ನಿಸರ್ಗ ನಮ್ಮ ಕೈತೋಟದಲ್ಲಿಯೇ ಹಲವಾರು ಔಷಧೀಯ ಸಸ್ಯಗಳನ್ನು ಕೊಡುಗೆಯಾಗಿ ನೀಡಿದೆ. ಸಾಂಬಾರ್‌ನ ಅವಿಭಾಜ್ಯ ಅಂಗವಾಗಿರುವ ನುಗ್ಗೇಕಾಯಿಯನ್ನು ಇಷ್ಟಪಡುವ ನಾವು ನುಗ್ಗೆಸೊಪ್ಪನ್ನು ಮರೆತೇ ಬಿಟ್ಟಿದ್ದೇವೆ. ನುಗ್ಗೆಕಾಯಿ ಎಲೆಗಳ ಸೌಂದರ್ಯವರ್ಧಕ ಗುಣಗಳು
ಈ ನುಗ್ಗೆಯ ಕೆಲವು ಎಲೆಗಳನ್ನು ಅರಿಶಿನದ ಜೊತೆಗೆ ಸೇವಿಸಿದರೆ ಕನಿಷ್ಠ ಏಳು ಆರೋಗ್ಯಕರ ಪ್ರಯೋಜನಗಳಿವೆ ಎಂಬುದು ಹೆಚ್ಚಿನವರಿಗೆ ಗೊತ್ತಿಲ್ಲ. ಕುಕ್ಕರ್‌ನಲ್ಲಿ ಸ್ವಲ್ಪ ಎಲೆಗಳನ್ನು (ಸರಿ ಸುಮಾರು ಹತ್ತು ಎಲೆಗಳು) ಬೇಯಿಸಿ ಮೃದುವಾದ ಬಳಿಕ ಈ ಎಲೆಗಳಿಗೆ ಎರಡು ಚಿಕ್ಕಚಮಚ ಅರಿಶಿನ ಪುಡಿ ಸೇರಿಸಿ ಪ್ರತಿದಿನ ಮುಂಜಾನೆಯ ಉಪಾಹಾರದ ಬಳಿಕ ಸತತವಾಗಿ ಎರಡು ತಿಂಗಳುಗಳ ಕಾಲ ಸೇವಿಸಿದರೆ ಈ ಪ್ರಯೋಜನಗಳನ್ನು ಪಡೆಯಬಹುದು. ಬನ್ನಿ, ಈ ಪ್ರಯೋಜನಗಳು ಯಾವುವು ಎಂಬುದನ್ನು ನೋಡೋಣ...
ಮಧುಮೇಹವನ್ನು ಗುಣಪಡಿಸುತ್ತದೆ
ನುಗ್ಗೆಯ ಎಲೆಗಳಲ್ಲಿ ರೈಬೋಫ್ಲೇವಿನ್ ಎಂಬ ಪೋಷಕಾಂಶವಿದ್ದು ಇದು ರಕ್ತದಲ್ಲಿ ಗ್ಲುಕೋಸ್ ಪ್ರಮಾಣವನ್ನು ನಿಯಂತ್ರಣದಲ್ಲಿರಿಸಲು ನೆರವಾಗುತ್ತದೆ. ತನ್ಮೂಲಕ ಮಧುಮೇಹದ ಪರಿಣಾಮಗಳನ್ನು ಸಮರ್ಥವಾಗಿ ನಿಭಾಯಿಸಿ ಮಧುಮೇಹ ತಹಬಂದಿಗೆ ಬರಲು ನೆರವಾಗುತ್ತದೆ.
ಮಧುಮೇಹ, ಕೊಲೆಸ್ಟ್ರಾಲ್ ನಿಯಂತ್ರಣಕ್ಕೆ- ನುಗ್ಗೆ ಸೊಪ್ಪು
ಗರ್ಭದಲ್ಲಿರುವ ಮಗುವಿನ ಆರೋಗ್ಯ ಉತ್ತಮಗೊಳ್ಳುತ್ತದೆ
ಗರ್ಭಿಣಿಯರು ಈ ವಿಧಾನವನ್ನು ಅನುಸರಿಸುವ ಮೂಲಕ ಈ ಎಲೆಗಳಲ್ಲಿರುವ ಫೋಲೇಟ್ ಎಂಬ ಪೋಷಕಾಂಶ ಗರ್ಭದಲ್ಲಿರುವ ಶಿಶುವಿನ ಬೆಳವಣಿಗೆಗೆ ಹೆಚ್ಚಿನ ನೆರವು ನೀಡುವ ಮೂಲಕ ಆರೋಗ್ಯವಂತ ಮಗುವನ್ನು ಪಡೆಯಬಹುದು.
ರೋಗ ನಿರೋಧಕ ಶಕ್ತಿ ಹೆಚ್ಚುತ್ತದೆ
ಅರಿಶಿನ ಪುಡಿ ಮತ್ತು ನುಗ್ಗೆಯ ಎಲೆಗಳಲ್ಲಿ ಉತ್ತಮ ಪ್ರಮಾಣದ ವಿಟಮಿನ್ ಸಿ ಇದ್ದು ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸುವಲ್ಲಿ ನೆರವಾಗುವ ಮೂಲಕ ಹಲವು ರೋಗಗಳ ವಿರುದ್ಧ ರಕ್ಷಣೆಯನ್ನು ನೀಡುತ್ತದೆ.
ಮಲಬದ್ಧತೆಯನ್ನು ನಿವಾರಿಸುತ್ತದೆ
ಈ ಎಲೆಗಳಲ್ಲಿ ಉತ್ತಮ ಪ್ರಮಾಣದ ಕರಗದ ನಾರು ಇದ್ದು ಕರುಳಿನಲ್ಲಿ ತ್ಯಾಜ್ಯಗಳನ್ನು ಸಡಿಲಿಸಿ ಸುಲಭವಾಗಿ ಹೊರಹಾಕಲು ನೆರವಾಗುತ್ತದೆ. ತನ್ಮೂಲಕ ಮಲಬದ್ದತೆಯ ತೊಂದರೆಯನ್ನು ನಿವಾರಿಸುತ್ತದೆ.
ಅಧಿಕ ಕೊಲೆಸ್ಟ್ರಾಲ್ ಮಟ್ಟವನ್ನು ಕಡಿಮೆಮಾಡುತ್ತದೆ
ಈ ಎಲೆಗಳಲ್ಲಿರುವ ಕಿಣ್ವಗಳು ಹೊಟ್ಟೆಯಲ್ಲಿ ಜೀರ್ಣಗೊಳ್ಳುವ ವೇಳೆ ಹೆಚ್ಚಿನ ಪ್ರಮಾಣದ ಕೊಲೆಸ್ಟ್ರಾಲ್ ಹೀರಿಕೊಳ್ಳದಂತೆ ನೆರವಾಗುವ ಮೂಲಕ ರಕ್ತದಲ್ಲಿ ಅಧಿಕವಿರುವ ಕೊಲೆಸ್ಟ್ರಾಲ್ ಮಟ್ಟವನ್ನು ನಿಯಂತ್ರಣಕ್ಕೆ ಬರಲು ನೆರವಾಗುತ್ತದೆ.
ನಿಮಿರು ದೌರ್ಬಲ್ಯವನ್ನು ಕಡಿಮೆಗೊಳಿಸುತ್ತದೆ
ನೂರಾರು ವರ್ಷಗಳಿಂದ ಭಾರತದಲ್ಲಿ ನುಗ್ಗೆಸೊಪ್ಪನ್ನು ಕಾಮೋತ್ತೇಜಕವಾಗಿ ಬಳಸಲಾಗುತ್ತಿದೆ. ಈ ಸೊಪ್ಪಿನ ಸೇವನೆಯ ಬಳಿಕ ರಕ್ತಸಂಚಾರದಲ್ಲಿ ಹೆಚ್ಚಳವಾಗುವ ಮೂಲಕ ನಿಮಿರು ದೌರ್ಬಲ್ಯದ ತೊಂದರೆ ಕಡಿಮೆಯಾಗುತ್ತದೆ.
ಮಾಸಿಕ ದಿನಗಳ ನೋವನ್ನು ಕಡಿಮೆಗೊಳಿಸುತ್ತದೆ
ಈ ಎಲೆಗಳಲ್ಲಿರುವ ಆಂಟಿ ಆಕ್ಸಿಡೆಂಟುಗಳು ಹಾಗೂ ಫ್ಲೇವನಾಯ್ಡುಗಳು ಕೆಳಹೊಟ್ಟೆ ಹಾಗೂ ಮೂತ್ರ ಕೋಶದ ಉರಿಯೂತವನ್ನು ಕಡಿಮೆ ಮಾಡುವ ಮೂಲಕ ಮಹಿಳೆಯರಿಗೆ ಮಾಸಿಕ ದಿನಗಳಲ್ಲಿ ಕಾಡುವ ಕೆಳಹೊಟ್ಟೆಯ ನೋವನ್ನು ಕಡಿಮೆಗೊಳಿಸಲು ಸಾಧ್ಯ.
ಊತ-ಸ್ನಾಯು ಸೆಳೆತಕ್ಕೆ, ಹಿಡಿಯಷ್ಟು 'ನುಗ್ಗೆ ಸೊಪ್ಪು' ಸಾಕು!


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ನೆನಪಿಡಿ ಊಟದ ಬಳಿಕ ಅಪ್ಪಿತಪ್ಪಿಯೂ ಇಂತಹ ತಪ್ಪುಗಳನ್ನು ಮಾಡದಿರಿ!
ಸಾಮಾನ್ಯವಾಗಿ ಮಧ್ಯಾಹ್ನ ಊಟ ಮಾಡಿದ ಬಳಿಕ ಸ್ವಲ್ಪ ನಿದ್ರೆ ಮಾಡಬೇಕು ಎಂದು ಹೇಳುವುದನ್ನು ನಾವೆಲ್ಲರೂ ಕೇಳಿದ್ದೇವೆ. ಆದರೆ ಊಟವಾದ ತಕ್ಷಣವೇ ಮಲಗಿದರೆ ಆಗ ಜೀರ್ಣಕ್ರಿಯೆ ಮೇಲೆ ಪರಿಣಾಮ ಬೀರುವುದು ಮತ್ತು ಆಹಾರವು ಜೀರ್ಣವಾಗದೆ ಹಾಗೆ ಇರುವುದು.
ವಿಜಯ ಕರ್ನಾಟಕ | Updated:
Sep 12, 2019, 11:23AM IST
ಹೊಟ್ಟೆ ತುಂಬಾ ಊಟ ಮಾಡಿದ ಬಳಿಕ ನಮಗನಿಸುವುದು ನಿದ್ರೆ ಮಾಡಬೇಕು ಎಂದು. ಅದು ಮಧ್ಯಾಹ್ನವೇ ಆಗಿರಬಹುದು ಅಥವಾ ರಾತ್ರಿಯ ಊಟವೇ ಆಗಿರಬಹುದು. ಯಾಕೆಂದರೆ ಹೊಟ್ಟೆ ಭಾರವಾದ ಕೂಡಲೇ ದೇಹದಲ್ಲಿ ಜಡತ್ವ ತುಂಬುವುದು. ಇದು ನಿದ್ರೆಗೆ ಜಾರುವಂತೆ ಮಾಡುವುದು. ಆದರೆ ಊಟವಾದ ತಕ್ಷಣವೇ ಮಲಗುವುದು ಸರಿಯಾದ ಕ್ರಮವಲ್ಲ ಮತ್ತು ಇದು ಆರೋಗ್ಯದ ಮೇಲೆ ಪರಿಣಾಮ ಕೂಡ ಬೀರುವುದು. ಅದೇ ರೀತಿಯಾಗಿ ಊಟವಾದ ಬಳಿಕ ನೀವು ಮಾಡಲೇಬಾರದ ಕೆಲವೊಂದು ಕೆಲಸಗಳ ಬಗ್ಗೆ ನಾವು ನಿಮಗೆ ಈ ಲೇಖನದಲ್ಲಿ ತಿಳಿಸಿಕೊಡಲಿದ್ದೇವೆ. ಇದನ್ನು ನೀವು ತಿಳಿದುಕೊಳ್ಳಿ.
ತಂಪಾದ ನೀರು ಕುಡಿಯಬೇಡಿ
ನಮ್ಮ ದೇಹದಲ್ಲಿ ಶೇ. 70ರಷ್ಟು ನೀರಿನಾಂಶವಿದೆ ಎಂದು ಹೇಳಲಾಗುತ್ತದೆ. ಇದರಿಂದ ನೀರು ನಮ್ಮ
ದೇಹಕ್ಕೆ ಅತ್ಯಗತ್ಯವಾಗಿರುವುದು. ಜೀರ್ಣಕ್ರಿಯೆಗೂ ನೀರು ತುಂಬಾ ಸಹಕಾರಿ. ಆದರೆ ಊಟವಾದ ಕೂಡಲೇ ತಂಪಾದ ನೀರು ಕುಡಿಯಬಾರದು. ಯಾಕೆಂದರೆ ತಂಪಾದ ನೀರು ಆಹಾರವನ್ನು ಅಂಟಿಕೊಳ್ಳುವಂತೆ ಮಾಡುವುದು ಮತ್ತು ಇದರಿಂದ ಜೀರ್ಣಕ್ರಿಯೆ ಮೇಲೆ ಪರಿಣಾಮ ಬೀರುವುದು. ಜೀರ್ಣಕ್ರಿಯೆ ಬೆಂಕಿ ಎಂದು ಭಾವಿಸಿದರೆ, ತಂಪು ನೀರು ಶಾಮಕದಂತೆ!
ನಿದ್ರಿಸುವುದು
ಮಧ್ಯಾಹ್ನ ಊಟ ಮಾಡಿದ ಬಳಿಕ ಸ್ವಲ್ಪ ನಿದ್ರೆ ಮಾಡಬೇಕು ಎಂದು ಹೇಳುವುದನ್ನು ನಾವೆಲ್ಲರೂ ಕೇಳಿದ್ದೇವೆ. ಆದರೆ ಊಟವಾದ ತಕ್ಷಣವೇ ಮಲಗಿದರೆ ಆಗ ಜೀರ್ಣಕ್ರಿಯೆ ಮೇಲೆ ಪರಿಣಾಮ ಬೀರುವುದು ಮತ್ತು ಆಹಾರವು ಜೀರ್ಣವಾಗದೆ ಹಾಗೆ ಇರುವುದು. ಇದರಿಂದ ನೀವು ನಿದ್ರೆಯಿಂದ ಎದ್ದ ಬಳಿಕವೂ ಹೊಟ್ಟೆ ಭಾರವಾದಂತೆ ಆಗುವುದು.
ರಾತ್ರಿ ಯಾವತ್ತೂ ಎಡ ಮಗ್ಗುಲಿಗೆ ಹೊರಳಿ ಮಲಗಿ, ಬಲ ಮಗ್ಗುಲಿಗೆ ಅಲ್ಲ!
ಧೂಮಪಾನ
ಧೂಮಪಾನ ಆರೋಗ್ಯಕ್ಕೆ ಹಾನಿಕರ ಎಂದು ನಮಗೆಲ್ಲರಿಗೂ ತಿಳಿದಿರುವ ವಿಚಾರ. ಆದರೆ ಕೆಲವರಿಗೆ ಕೆಲವರಿಗೆ ಊಟವಾದ ಕೂಡಲೇ ಧಂ ಎಳೆಯಲೇ ಬೇಕು. ಇಲ್ಲದೆ ಇದ್ದರೆ ಅವರಿಗೆ ಸರಿಯಾಗಿ ಊಟ ಮಾಡಿದ ಹಾಗೆ ಆಗುವುದೇ ಇಲ್ಲ. ಊಟವಾದ ತಕ್ಷಣ ಧೂಮಪಾನ ಮಾಡುವುದು ನೀವು ಒಮ್ಮೆಲೇ ಹತ್ತು ಸಿಗರೇಟ್ ಸೇದಿದಂತೆ. ನೀವು ಇನ್ನು ಮುಂದೆ ಧೂಮಪಾನ ಮಾಡಲೇಬಾರದು.
ಸ್ನಾನ ಮಾಡಬೇಡಿ
ಊಟವಾದ ಬಳಿಕ ಸ್ನಾನ ಮಾಡುವುದರಿಂದ ಜೀರ್ಣಕ್ರಿಯೆಯು ವಿಳಂಬವಾಗುವುದು. ಹೊಟ್ಟೆಯ ಸುತ್ತಲಿನ ರಕ್ತವು ಜೀರ್ಣಕ್ರಿಯೆಗೆ ನೆರವಾಗುವ ಬದಲು ದೇಹದ ಬೇರೆ ಭಾಗಗಳಿಗೆ ತೆರಳುವುದು. ಇದರಿಂದ ಊಟವಾದ ಬಳಿಕ ಸ್ನಾನ ಮಾಡಬಾರದು. ನಾವು ಊಟ ಮಾಡುವ ವೇಳೆ ರಕ್ತವು ಹೊಟ್ಟೆಯ ಭಾಗಕ್ಕೆ ಹರಿಯಲು ಆರಂಭವಾಗುವುದು ಮತ್ತು ಜೀರ್ಣಕ್ರಿಯೆಗೆ ನೆರವಾಗುವುದು. ಆದರೆ ಊಟವಾದ ತಕ್ಷಣ ನಾವು ಸ್ನಾನ ಮಾಡಿದರೆ ಆಗ ಜೀರ್ಣಕ್ರಿಯೆ ಪ್ರಕ್ರಿಯೆ ಮೇಲೆ ಪರಿಣಾಮ ಬೀರುವುದು. ಇದು ದೇಹದ ತಾಪಮಾನ ತಗ್ಗಿಸುವುದು. ರಕ್ತವು ಕೈ, ಕಾಲು ಚರ್ಮದ ಭಾಗಕ್ಕೆ ತೆರಳಿ ದೇಹದ ಉಷ್ಣತೆ ಕಾಪಾಡಿಕೊಳ್ಳಲು ನೆರವಾಗುವುದು. ಇದರಿಂದ ಊಟವಾದ ತಕ್ಷಣವೇ ಸ್ನಾನ ಮಾಡಲೇಬಾರದು.
ಹಣ್ಣುಗಳ ಸೇವನೆ
ಪ್ರತಿಯೊಂದು ಆಹಾರಕ್ಕೂ ಜೀರ್ಣಗೊಳ್ಳಲು ತನ್ನದೇ ಆಗಿರುವ ವೇಗವಿರುವುದು. ಹಣ್ಣುಗಳನ್ನು ಮೊದಲು ತಿಂದರೆ ಆಗ ಅದು ಬೇಗನೆ ಜೀರ್ಣವಾಗುವುದು. ಹಣ್ಣುಗಳನ್ನು ಊಟಕ್ಕೆ ಒಂದು ಗಂಟೆ ಮೊದಲು ಅಥವಾ ಎರಡು ಗಂಟೆ ಬಳಿಕ ಸೇವಿಸಬೇಕು. ಊಟವಾದ ತಕ್ಷಣವೇ ನೀವು ಹಣ್ಣುಗಳನ್ನು ಸೇವಿಸಿದರೆ ಅದು ಸರಿಯಾಗಿ ಜೀರ್ಣವಾಗದು. ಹಣ್ಣುಗಳಲ್ಲಿ ಹೆಚ್ಚಿನ ಮಟ್ಟದಲ್ಲಿ ಆಹಾರದ ನಾರಿನಾಂಶವಿದ್ದು, ಜೀರ್ಣಕ್ರಿಯೆಗೆ ಇದು ಅತೀ ಅಗತ್ಯವಾಗಿದೆ. ಇದರಲ್ಲಿ ಉನ್ನತ ಮಟ್ಟದ ಪೋಷಕಾಂಶಗಳಾಗಿರುವ ವಿಟಮಿನ್ ಎ, ಬಿ, ಸಿ ಮತ್ತು ಇತರ ಪ್ರಮುಖ ಖನಿಜಾಂಶಗಳು ಕೂಡ ಇದೆ. ವಿಟಮಿನ್ ಸಿ ದೇಹದ ಅಂಗಾಂಶಗಳನ್ನು ಸರಿಪಡಿಸಲು ಮತ್ತು ಬೆಳೆಯಲು ನೆರವಾಗುವುದು. ಇದು ಗಾಯ ಒಣಗಿಸುವುದು. ಹಣ್ಣುಗಳಲ್ಲಿ ಇರುವಂತಹ ಆಹಾರದ ನಾರಿನಾಂಶವು ರಕ್ತದಲ್ಲಿನ ಕೊಲೆಸ್ಟ್ರಾಲ್ ಮಟ್ಟ ತಗ್ಗಿಸುವುದು ಮತ್ತು ಇದರಿಂದ ಅಪಧಮನಿ ಕಾಯಿಲೆಯ ಅಪಾಯವು ಕಡಿಮೆ ಆಗುವುದು. ಹಣ್ಣುಗಳಲ್ಲಿ ಕಡಿಮೆ ಮಟ್ಟದ ಸೋಡಿಯಂ ಇರುವ ಕಾರಣದಿಂದಾಗಿ ಇದು ರಕ್ತದಲ್ಲಿನ ಕೊಲೆಸ್ಟ್ರಾಲ್ ಮಟ್ಟ ತಗ್ಗಿಸುವುದು. ಇತರ ಆಹಾರಗಳಂತೆ ಹಣ್ಣುಗಳಿಗೆ ಕೂಡ ಜೀರ್ಣಗೊಳ್ಳಲು ಕಿಣ್ವಗಳು ಅಗತ್ಯವಾಗಿ ಬೇಕು. ಹೊಟ್ಟೆ ತುಂಬಾ ಊಟ ಮಾಡಿದ ಬಳಿಕ ನೀವು ಹಣ್ಣುಗಳನ್ನು ತಿಂದರೆ ಆಗ ಜೀರ್ಣಕ್ರಿಯೆ ಸರಿಯಾಗಿ ಆಗದೆ ಇರಬಹುದು. ಇದರಿಂದ ದೇಹಕ್ಕೆ ಬೇಕಾಗುವಂತಹ ಪೋಷಕಾಂಶಗಳು ಸಿಗದೆ ಇರುವುದು. ಊಟವಾದ ಬಳಿಕ ಹಣ್ಣುಗಳನ್ನು ಸೇವಿಸಬೇಡಿ. ಖಾಲಿ ಹೊಟ್ಟೆಯಲ್ಲಿ ಇದನ್ನು ಸೇವಿಸಿ.
ಒಣದ್ರಾಕ್ಷಿ ನೆನೆಸಿಟ್ಟ ನೀರು ಕುಡಿದರೆ, ಯಾವ ಕಾಯಿಲೆಯೂ ಹತ್ತಿರಬರಲ್ಲ!
ಚಹಾ
ಭಾರತದಲ್ಲಿ ಅರ್ಧಕ್ಕಿಂತಲೂ ಹೆಚ್ಚಿನ ಜನಸಂಖ್ಯೆಗೆ ಚಾ ಅನ್ನುವುದು ಒಂದು ಚಟವಾಗಿ ಹೋಗಿದೆ. ಕೆಲವರು ಇದನ್ನು ಸಂಭ್ರಮಾಚರಿಸಲು ಕೂಡ ಕುಡಿಯುವರು. ಆದರೆ ಊಟವಾದ ಕೂಡಲೇ ಚಹಾ ಕುಡಿಯುವುದು ಸರಿಯಾದ ಕ್ರಮವೇ ಎನ್ನುವ ಪ್ರಶ್ನೆ ಬರುವುದು. ಚಾ ನಮ್ಮ ಜೀರ್ಣಕ್ರಿಯೆ ಮೇಲೆ ಪರಿಣಾಮ ಬೀರುವುದು. ಯಾಕೆಂದರೆ ಚಾ ನೈಸರ್ಗಿಕವಾಗಿ ಆಮ್ಲೀಯ ಗುಣ ಹೊಂದಿದೆ. ಇದು ಜೀರ್ಣಕ್ರಿಯೆಯನ್ನು ತುಂಬಾ ನಿಧಾನಗೊಳಿಸುವುದು ಮತ್ತು ಇದರಿಂದಾಗಿ ಹೊಟ್ಟೆ ಉಬ್ಬರ ಬರಬಹುದು. ನೀವು ಪ್ರೋಟೀನ್ ಇರುವ ಆಹಾರ ತಿಂದರೆ ಆಗ ಪ್ರೋಟೀನ್ ನ್ನು ಇದು ಮತ್ತಷ್ಟು ಗಟ್ಟಿಗೊಳಿಸುವುದು ಮತ್ತು ಜೀರ್ಣವಾಗಲು ತುಂಬಾ ಕಷ್ಟವಾಗುವುದು. ಕೆಲವು ಜನರಿಗೆ ಊಟವಾದ ತಕ್ಷಣ ಚಾ ಕುಡಿಯದೆ ಇದ್ದರೆ ನಿದ್ರೆಯೇ ಬರುವುದಿಲ್ಲ. ಊಟವಾದ ಬಳಿಕ ನೀವು ಚಹಾ ಕುಡಿಯಲೇ ಬೇಕೆಂದಿದ್ದರೆ ಆಗ ನೀವು ಗ್ರೀನ್ ಟೀ ಕುಡಿಯಿರಿ.
ವ್ಯಾಯಾಮ
ನೀವು ವ್ಯಾಯಮ ಮಾಡುವ ಮೊದಲು ದೇಹಕ್ಕೆ ಆಹಾರ ಜೀರ್ಣಿಸಿಕೊಳ್ಳಲು ಸಮಯ ಬೇಕು. ಊಟವಾದ ತಕ್ಷಣವೇ ನೀವು ವ್ಯಾಯಾಮ ಮಾಡಿದರೆ ಆಗ ಜೀರ್ಣಕ್ರಿಯೆ ವ್ಯವಸ್ಥೆ ಮೇಲೆ ಪರಿಣಾಮ ಬೀರುವುದು. ಊಟವಾದ ತಕ್ಷಣವೇ ನೀವು ವ್ಯಾಯಾಮ ಮಾಡಿದರೆ ಆಗ ವಾಂತಿ, ಹೊಟ್ಟೆ ಕಟ್ಟಿದಂತೆ ಮತ್ತು ಬೇಧಿ ಉಂಟಾಗಬಹುದು.
ಊಟವಾದ ತಕ್ಷಣ ಓಡುವುದು!
ಊಟವಾದ ತಕ್ಷಣವೇ ಓಡುವುದು ಸೆಳೆತ ಮತ್ತು ಜೀರ್ಣಕ್ರಿಯೆ ವ್ಯವಸ್ಥೆ ಮೇಲೆ ಪರಿಣಾಮ ಬೀರಬಹುದು. ಇದರಿಂದ ನಿಮ್ಮ ದೇಹದಲ್ಲಿ ಜಡತ್ವ ಉಂಟಾಗಬಹುದು.
ಬೆಲ್ಟ್ ಸಡಿಲಗೊಳಿಸುವುದು
ಊಟವಾದ ಕೂಡಲೇ ನೀವು ಬೆಲ್ಟ್ ನ್ನು ಸಡಿಲಗೊಳಿಸಿದರೆ ಆಗ ಕರುಳು ಸುತ್ತಿಕೊಳ್ಳುವ ಸಾಧ್ಯತೆಯಿದೆ. ಇದು ಕರುಳಿಗೆ ತುಂಬಾ ಕೆಟ್ಟದು. ನೀವು ಅದಾಗಲೇ ಅಗತ್ಯಕ್ಕಿಂತಲೂ ಹೆಚ್ಚು ಸೇವನೆ ಮಾಡಿದ್ದೀರಿ ಎನ್ನುವುದರ ಸೂಚನೆಯಾಗಿದೆ.
ಅತಿಯಾಗಿ ನೀರು ಕುಡಿಯುವುದು
ಊಟವಾದ ತಕ್ಷಣ ಅತಿಯಾಗಿ ನೀರು ಕುಡಿದರೆ ಅದರಿಂದ ಜೀರ್ಣಕ್ರಿಯೆ ರಸದ ಮೇಲೆ ಪರಿಣಾಮ ಬೀರುವುದು ಮತ್ತು ಇನ್ಸುಲಿನ್ ಮಟ್ಟವನ್ನು ಅತಿಯಾಗಿ ಹೆಚ್ಚಿಸುವುದು.
ಊಟವಾದ ತಕ್ಷಣವೇ ನಡೆಯುವುದು
ನಡೆಯುವುದರಿಂದ ನಮ್ಮ ದೇಹಕ್ಕೆ ಹಲವಾರು ಲಾಭಗಳು ಇದೆ ಎಂದು ನಮಗೆಲ್ಲರಿಗೂ ತಿಳಿದಿದೆ. ಆದರೆ ಊಟವಾದ ತಕ್ಷಣವೇ ನಡೆಯಬಾರದು. ಯಾಕೆಂದರೆ ಇದರಿಂದ ಆಮ್ಲವು ಹಿಮ್ಮುಖವಾಗಿ ಹರಿಯುವುದು ಮತ್ತು ಅಜೀರ್ಣ ಉಂಟಾಗುವುದು. ಊಟದ ಬಳಿಕ ಒಂದು ಅರ್ಧ ಗಂಟೆ ಬಳಿಕ ನೀವು ನಡೆದರೆ ಯಾವುದೇ ತೊಂದರೆ ಇಲ್ಲ. ಇದರಿಂದ ಆಮ್ಲವು ಹಿಮ್ಮುಖವಾಗಿ ಹರಿಯುವುದು ತಪ್ಪುವುದು ಮತ್ತು ಹೊಟ್ಟೆ ತಳಮಳವಾಗುವುದು ಕೂಡ.
ಹೊಟ್ಟೆ ತುಂಬ ಊಟ ಮಾಡಿ ಈಜಬೇಡಿ
ಊಟವಾದ ಕೂಡಲೇ ನೀವು ಈಜಲು ಹೋಗಲೇಬಾರದು. ಊಟವಾದ ತಕ್ಷಣವೇ ನೀವು ನೀರಿಗೆ ಜಿಗಿದರೆ ಆಗ ಸೆಳೆತ ಕಾಣಿಸಬಹುದು ಮತ್ತು ನೀರಿನಲ್ಲಿ ಎಳೆದುಕೊಂಡು ಹೋಗಬಹುದು.
ಡೊಳ್ಳು ಹೊಟ್ಟೆ ಕರಗಿಸುವ 'ನಿಂಬೆ ಪಾನೀಯ' ಖಂಡಿತ ಬೊಜ್ಜು ಕರಗುತ್ತೆ
ಊಟವಾದ ತಕ್ಷಣ ಹಲ್ಲುಜ್ಜಬೇಡಿ
ಬಾಯಿಯ ಆರೋಗ್ಯಕ್ಕೆ ಹಲ್ಲುಜ್ಜುವುದು ಅತೀ ಅನಿವಾರ್ಯವಾಗಿರುವುದು. ಆದರೆ ನೀವು ಊಟವಾದ ತಕ್ಷಣ ಹಲ್ಲುಜ್ಜಿದರೆ ಆಗ ಹಲ್ಲುಗಳಿಗೆ ಹಾನಿಯಾಗುವುದು. ದುರ್ಬಲ ಪರಿಸ್ಥಿತಿಯಲ್ಲಿ ನೀವು ಹಲ್ಲುಜ್ಜಿದರೆ ದಂತಕವಚಕ್ಕೆ ಹಾನಿ ಆಗುವುದು. ಪ್ರತೀ ಸಲ ಊಟ ಮಾಡಿದ ಬಳಿಕ ಬಾಯಿ ಮುಕ್ಕಳಿಸಿಕೊಳ್ಳಿ. ಆದರೆ ಒಂದು ಗಂಟೆ ಬಳಿಕ ಹಲ್ಲುಜ್ಜಿ.
ಬಿಗಿಯಾದ ಬಟ್ಟೆಗಳನ್ನು ಧರಿಸುವುದು
ಹೊಟ್ಟೆ ತುಂಬಾ ಊಟ ಮಾಡಿದ ಬಳಿಕ ನೀವು ಯಾವುದೇ ಬಿಗಿ ಬಟ್ಟೆಯನ್ನು ಧರಿಸಲು ಹೋದರೆ ಆಗ ಖಂಡಿತ ವಾಗಿಯೂ ಅದು ನಿಮ್ಮ ಜೀರ್ಣಕ್ರಿಯೆ ಮೇಲೆ ಪರಿಣಾಮ ಬೀರುವುದು. ಊಟವಾದ ಬಳಿಕ ನೀವು ಬಿಗಿಯಾದ ಜೀನ್ಸ್ ಧರಿಸಲು ಹೋದರೆ ಆಗ ಖಂಡಿವಾಗಿಯೂ ಅದು ಹೊಟ್ಟೆಯ ಮೇಲೆ ಒತ್ತಡ ಬೀರುವುದು. ಇದರ ಪರಿಣಾಮವಾಗಿ ಎದೆಯುರಿ ಉಂಟಾಗುವುದು. ಇದನ್ನು ತಡೆಯಲು ನೀವು ಸಡಿಲವಾದ ಬಟ್ಟೆಗಳನ್ನು ಧರಿಸಿಕೊಳ್ಳಿ. ರಾತ್ರಿ ವೇಳೆ ಊಟದ ಬಳಿಕ ಸಡಿಲ ಬಟ್ಟೆ ಧರಿಸಿದರೆ ಆಗ ನಿಮಗೆ ಸರಿಯಾಗಿ ನಿದ್ರೆ ಕೂಡ ಬರುವುದು.


ಶಮಿ ಮ್ಯಾಚ್ ಫಿಕ್ಸಿಂಗ್ ಆರೋಪ; ಈ ಬಗ್ಗೆ ಕಪಿಲ್ ದೇವ್ ಹೇಳಿದ್ದೇನು..?
Highlights
ಶಮಿ ಪತ್ನಿ ಹಸೀನಾ ಜಹಾನ್, ತನ್ನ ಪತಿಗೆ ಸಾಕಷ್ಟು ಮಹಿಳೆಯರೊಂದಿಗೆ ವಿವಾಹೇತರ ಸಂಬಂಧವಿದೆ. ಕಳೆದೆರಡು ವರ್ಷಗಳಿಂದ ಶಮಿ ಹಾಗೂ ಆತನ ಕುಟುಂಬ ಮಾನಸಿಕ ಹಾಗೂ ದೈಹಿಕ ಹಿಂಸೆಯನ್ನು ನೀಡಿದ್ದಾರೆ ಎಂದು ಆರೋಪಿಸಿದ್ದರು. ಇನ್ನೂ ಒಂದು ಹೆಜ್ಜೆ ಮುಂದೆ ಹೋಗಿರುವ ಜಹಾನ್, ಶಮಿ ಮ್ಯಾಚ್ ಫಿಕ್ಸಿಂಗ್ 'ನಲ್ಲಿ ಪಾಲ್ಗೊಂಡಿದ್ದಾರೆ ಎಂದು ಗಂಭೀರ ಆರೋಪ ಮಾಡಿದ್ದರು.
ನವದೆಹಲಿ(ಮಾ.09): ಕೌಟುಂಬಿಕ ವಿಚಾರವಾಗಿ ಸಾಕಷ್ಟು ಸುದ್ದಿಯಲ್ಲಿರುವ ಟೀಂ ಇಂಡಿಯಾ ವೇಗದ ಬೌಲರ್ ಮೊಹಮ್ಮದ್ ಶಮಿ ಮೇಲೆ ಪತ್ನಿ ಮ್ಯಾಚ್ ಪಿಕ್ಸಿಂಗ್ ಆರೋಪ ಹೊರಿಸಿದ್ದಾರೆ. ಪತ್ನಿ ಹೇಳಿಕೆಯಲ್ಲಿ ಹುರುಳಿಲ್ಲ ಎಂದು ಶಮಿ ಪ್ರತಿಕ್ರಿಯೆ ನೀಡಿದ್ದಾರೆ.
ಶಮಿ ಪತ್ನಿ ಹಸೀನಾ ಜಹಾನ್, ತನ್ನ ಪತಿಗೆ ಸಾಕಷ್ಟು ಮಹಿಳೆಯರೊಂದಿಗೆ ವಿವಾಹೇತರ ಸಂಬಂಧವಿದೆ. ಕಳೆದೆರಡು ವರ್ಷಗಳಿಂದ ಶಮಿ ಹಾಗೂ ಆತನ ಕುಟುಂಬ ಮಾನಸಿಕ ಹಾಗೂ ದೈಹಿಕ ಹಿಂಸೆಯನ್ನು ನೀಡಿದ್ದಾರೆ ಎಂದು ಆರೋಪಿಸಿದ್ದರು. ಇನ್ನೂ ಒಂದು ಹೆಜ್ಜೆ ಮುಂದೆ ಹೋಗಿರುವ ಜಹಾನ್, ಶಮಿ ಮ್ಯಾಚ್ ಫಿಕ್ಸಿಂಗ್ 'ನಲ್ಲಿ ಪಾಲ್ಗೊಂಡಿದ್ದಾರೆ ಎಂದು ಗಂಭೀರ ಆರೋಪ ಮಾಡಿದ್ದರು.
ಶಮಿ ಪತ್ನಿ ಹೇಳಿಕೆ ಬಗ್ಗೆ ಪ್ರತಿಕ್ರಿಯಿಸಿರುವ ದಿಗ್ಗಜ ಕ್ರಿಕೆಟಿಗ ಕಪಿಲ್ ದೇವ್, ಶಮಿ ಪತ್ನಿ ಮಾಡಿರುವ ಆರೋಪವನ್ನು ನಂಬಲು ಸಾಧ್ಯವಾಗುತ್ತಿಲ್ಲ. ಒಂದು ವೇಳೆ ಶಮಿ ಮ್ಯಾಚ್ ಫಿಕ್ಸಿಂಗ್ ಮಾಡಿದ್ದು ಆಕೆಗೆ ಗೊತ್ತಿದ್ದರೆ, ಈ ಮೊದಲು ಯಾಕೆ ತಿಳಿಸಲಿಲ್ಲ. ಸಂಬಂಧ ಚೆನ್ನಾಗಿದ್ದಾಗ ಈ ಬಗ್ಗೆ ಮೌನವಾಗಿದ್ದು, ಈಗ ಆರೋಪ ಮಾಡಿರುವುದು ಅನುಮಾನಕ್ಕೆ ಎಡೆ ಮಾಡಿಕೊಟ್ಟಿದೆ. ಒಂದು ವೇಳೆ ಶಮಿ ಪತ್ನಿ ಆರೋಪ ಮಾಡಿದಂತೆ ವೇಗಿ ಫಿಕ್ಸಿಂಗ್ ಮಾಡಿದ್ದೇ ಆದರೆ ಅದನ್ನು ಸಹಿಸಲು ಸಾಧ್ಯವಿಲ್ಲ. ಶಮಿ ಕಠಿಣ ಪರಿಶ್ರಮದಿಂದ ಮೇಲೆ ಬಂದ ಕ್ರಿಕೆಟಿಗ. ಅವರ ವೈಯುಕ್ತಿಕ ಜೀವನ ಈಗ ಸಂಕಷ್ಟದಲ್ಲಿರುವುದನ್ನು ನಾನೂ ಒಪ್ಪುತ್ತೇನೆ. ಆದರೆ ಆರೋಪ ಸಾಬೀತಾಗುವವರೆಗೂ ಇಂತಹ ಕೀಳು ಆರೋಪಗಳನ್ನು ನಂಬಲು ಸಾಧ್ಯವಿಲ್ಲ ಎಂದು ಕಪಿಲ್ ದೇವ್ ಅಭಿಪ್ರಾಯಪಟ್ಟಿದ್ದಾರೆ.
Last Updated 11, Apr 2018, 12:44 PM IST


‘ಕಾಮಿಡಿ ಕಿಲಾಡಿಗಳು’ ರಿಯಾಲಿಟಿ ಶೋ: ದಿವ್ಯಾ ಕೈಹಿಡಿಯಲಿರುವ ಗೋವಿಂದೇಗೌಡ
‘ಕಾಮಿಡಿ ಕಿಲಾಡಿಗಳು’ ರಿಯಾಲಿಟಿ ಶೋ: ದಿವ್ಯಾ ಕೈಹಿಡಿಯಲಿರುವ ಗೋವಿಂದೇಗೌಡ
ಪ್ರಜಾವಾಣಿ ವಾರ್ತೆ
Published:
09 ಜನವರಿ 2019, 16:50  IST
Updated:
09 ಜನವರಿ 2019, 16:54  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಜೀ ಕನ್ನಡ ವಾಹಿನಿಯಲ್ಲಿ ಪ್ರಸಾರವಾಗಿದ್ದ ‘ಕಾಮಿಡಿ ಕಿಲಾಡಿಗಳು’ ರಿಯಾಲಿಟಿ ಶೋನ ಮೊದಲ ಸೀಸನ್‌ನಲ್ಲಿ ನಗೆಯ ಮಿಂಚು ಹರಿಸಿದ್ದ ಗೋವಿಂದೇಗೌಡ(ಜಿಜಿ) ಮತ್ತು ದಿವ್ಯಾ ಸಪ್ತಪದಿ ತುಳಿಯಲು ಸಜ್ಜಾಗಿದ್ದಾರೆ.
ಗೋವಿಂದೇಗೌಡ ಶಕುನಿಯಾಗಿ ಮತ್ತು ದಿವ್ಯಾ ನರ್ಸ್ ಪಾತ್ರಧಾರಿಯಾಗಿ ಕಾಮಿಡಿ ಕಿಲಾಡಿಗಳ ವೇದಿಕೆ ಪ್ರವೇಶಿಸಿದ್ದರು. ಈಗಾಗಲೇ, ಈ ಇಬ್ಬರು ಹಲವು ಚಿತ್ರಗಳಲ್ಲಿ ನಟಿಸಿದ್ದಾರೆ. ಇದೇ 27ರಂದು ಬೆಂಗಳೂರಿನ ನಾಗರಬಾವಿಯಲ್ಲಿ ನಿಶ್ಚಿತಾರ್ಥ ನಡೆಯಲಿದೆ. ಮಾರ್ಚ್ 14ರಂದು ಶೃಂಗೇರಿಯಲ್ಲಿ ಮದುವೆ ನಡೆಯಲಿದೆ ಎಂದು ಮೂಲಗಳು ತಿಳಿಸಿವೆ.
ದೇಶದಾದ್ಯಂತ ಯಶಸ್ವಿ ಪ್ರದರ್ಶನ ಕಾಣುತ್ತಿರುವ ‘ರಾಕಿಂಗ್ ಸ್ಟಾರ್’ ಯಶ್ ನಟನೆಯ ‘ಕೆಜಿಎಫ್’ ಚಿತ್ರದಲ್ಲೂ ಗೋವಿಂದೇಗೌಡ ನಟಿಸಿದ್ದಾರೆ. ದಿವ್ಯಾ ಸದ್ಯಕ್ಕೆ ‘ಪುಣ್ಯಾತ್‌ಗಿತ್ತೀರು’ ಚಿತ್ರದಲ್ಲಿ ತೊಡಗಿಸಿಕೊಂಡಿದ್ದಾರೆ.


ಮಧುಮೇಹಕ್ಕೆ ಯಾವ ಆಹಾರ ಸೇವಿಸಬೇಕು?
ಮಧುಮೇಹಕ್ಕೆ ಯಾವ ಆಹಾರ ಸೇವಿಸಬೇಕು?
LK   ¦    Jun 04, 2019 04:51:25 PM (IST)
ಮಧುಮೇಹ ಒಮ್ಮೆ ತಗುಲಿಕೊಂಡಿತೆಂದರೆ ಮತ್ತೆ ಅದನ್ನು ಸಂಪೂರ್ಣ ಗುಣಪಡಿಸುವುದು ಅಸಾಧ್ಯ. ಬದಲಿಗೆ ನಿಯಂತ್ರಿಸಬಹುದಷ್ಟೆ. ಹಾಗಾದರೆ ನಿಯಂತ್ರಿಸಬೇಕಾದರೆ ಏನು ಮಾಡಬೇಕು ಎಂಬ ಪ್ರಶ್ನೆಯೂ ನಮ್ಮಲ್ಲಿ ಮೂಡದಿರದು. ಇದಕ್ಕಾಗಿಯೇ ತಜ್ಞ ವೈದ್ಯರು ಜೀವನ ಕ್ರಮದಲ್ಲಿ ಪಾಲಿಸಬೇಕಾದ ಶಿಸ್ತು, ಸೇವಿಸುವ ಆಹಾರಗಳ ಬಗ್ಗೆ ವಹಿಸಬೇಕಾದ ಒಂದಷ್ಟು ಎಚ್ಚರಿಕೆ ಮತ್ತು ಸಲಹೆಗಳನ್ನು ನೀಡಿದ್ದಾರೆ.
ಇವತ್ತು ಚಿಕ್ಕ ವಯಸ್ಸಿಗೆ ಬಹಳಷ್ಟು ಜನ ಮಧುಮೇಹ ಕಾಯಿಲೆಗೆ ಒಳಗಾಗುತ್ತಿದ್ದಾರೆ. ಇದಕ್ಕೆ ಕಾರಣ ದುಶ್ಚಟ, ಶಿಸ್ತಿಲ್ಲದ ಜೀವನ, ಆಹಾರ ಸೇವನೆಯಲ್ಲಿ ಹಿಡಿತ ಇಲ್ಲದಿರುವುದು ಹೀಗೆ ಹತ್ತು ಹಲವು ಕಾರಣಗಳಿಂದಾಗಿ ಮಧುಮೇಹ ಬಹುಬೇಗ ನಮ್ಮನ್ನು ಆವರಿಸಿಕೊಳ್ಳುತ್ತಿದೆ. ಇದನ್ನು ನಿಯಂತ್ರಿಸಿಕೊಂಡು ಒಂದಷ್ಟು ದಿನ ಆರೋಗ್ಯವನ್ನು ಉಳಿಸಿಕೊಂಡು ಬದುಕನ್ನು ಕಂಡುಕೊಳ್ಳಬೇಕಾದರೆ ನಾವು ವೈದ್ಯರು ನೀಡುವ ಸಲಹೆಗಳನ್ನು ತಪ್ಪದೆ ಪಾಲಿಸಲೇ ಬೇಕಾಗಿದೆ.
ಮಧುಮೇಹದಿಂದ ಬಳಲುವವರು ಯಾವ ಆಹಾರ ಸೇವಿಸಬೇಕು ಎನ್ನುವುದಕ್ಕಿಂತ ಹೆಚ್ಚಾಗಿ ಯಾವ ಆಹಾರ ಸೇವಿಸಬಾರದು ಎಂಬುದನ್ನು ಗಮನದಲ್ಲಿರಿಸಿಕೊಳ್ಳಬೇಕು. ಕೇಕ್, ಫೇಸ್ಟ್ರಿ, ಸಿಹಿ ಬಿಸ್ಕೆಟ್, ಸಕ್ಕರೆ, ಐಸ್‍ಕ್ರೀಂ, ಕ್ಯಾಂಡಿ, ಚಾಕಲೇಟ್, ಜೇನುತುಪ್ಪ, ಗ್ಲೂಕೋಸ್, ಬೆಲ್ಲ, ಡ್ರೈಫ್ರೂಟ್ಸ್, ತಂಪುಪಾನೀಯ ಮತ್ತು ಸಿಹಿಯುಕ್ತ ಜ್ಯೂಸ್‍ಗಳು, ಹಾರ್ಲಿಕ್ಸ್, ಬೂಸ್ಟ್, ಮಾಲ್ಟ್ ಮೊದಲಾದವುಗಳು.
ಇನ್ನು ಹಣ್ಣುಗಳಲ್ಲಿ ಪಚ್ಚಬಾಳೆ, ಸಪೋಟಾ, ಹಲಸಿನಹಣ್ಣು, ಮಾವಿನಹಣ್ಣು, ಕಿತ್ತಳೆ, ತರಕಾರಿಗಳಲ್ಲಿ ಆಲೂಗೆಡ್ಡೆ, ಸಿಹಿಗೆಣಸು, ಮರಗೆಣಸು, ಸಿಹಿಕುಂಬಳ, ಬೇಯಿಸಿದ ಕ್ಯಾರೆಟ್, ಬೀಟ್‍ರೂಟ್, ಕೊಬ್ಬಿನಂಶವಿರುವ ತುಪ್ಪ, ಬೆಣ್ಣೆ, ವನಸ್ಪತಿ, ಡಾಲ್ಡಾ, ಕೊಬ್ಬರಿ ಎಣ್ಣೆ, ಚೀಸ್, ಪನ್ನೀರು, ಗಿಣ್ಣು ಕೋವಾ ಇವುಗಳನ್ನೆಲ್ಲ ತ್ಯಜಿಸುವುದೇ ಒಳ್ಳೆಯದು.
ಸಂಸ್ಕರಿಸಿದ ರಿಫೈನ್ಡ್ ಅಥವಾ ಮೈದಾದಿಂದ ತಯಾರಿಸಿದ ಬಿಸ್ಕೆಟ್, ಬ್ರೆಡ್, ನಾನ್, ರೋಟಿ, ನೂಡಲ್ಸ್ ಮೊದಲಾದವುಗಳನ್ನು ದೂರವಿಡಿ. ಉಪ್ಪಿನ ಸೇವನೆ ಕಡಿಮೆ ಮಾಡಿ, ಧೂಮಪಾನ, ಮದ್ಯಪಾನಕ್ಕೆ ಇತಿಶ್ರೀ ಹಾಡಿಬಿಡಿ.
ಇನ್ನು ಹೆಚ್ಚು ಅಲ್ಲದೆ ಸಾಧಾರಣ ಪ್ರಮಾಣದಲ್ಲಿ ಸೇವಿಸಬಹುದಾದ ಆಹಾರಗಳಿದ್ದು ಅವುಗಳೆಂದರೆ ತೆಂಗಿನಕಾಯಿ, ಕಡಲೆಬೀಜ, ಬಾದಾಮಿ, ಗೋಡಂಬಿ, ಧಾನ್ಯಗಳಲ್ಲಿ ಅಕ್ಕಿ, ರಾಗಿ, ಗೋಧಿ ಇವುಗಳನ್ನು ಅಲ್ಪ ಪ್ರಮಾಣದಲ್ಲಿ ಸೇವಿಸಬೇಕು. ಎಣ್ಣೆಯಲ್ಲಿ ಕರಿದ ಪದಾರ್ಥಗಳು, ಹಾಲಿನ ಪದಾರ್ಥಗಳನ್ನು ಕೂಡ ಕಡಿಮೆ ಪ್ರಮಾಣದಲ್ಲಿ ಸೇವಿಸಬೇಕು.
ದಿನಕ್ಕೊಂದರಂತೆ ಚಿಕ್ಕದಾದ ಮೋಸಂಬಿ, ಸೇಬು, ಸೀಬೆ, ಏಲಕ್ಕಿಬಾಳೆ, ಮರಸೇಬು, ಅನಾಸಸ್ ಚೂರು 1, ಚಕ್ಕೊತ 2ತೊಳೆ, ಪರಂಗಿಹಣ್ಣು 2 ಚೂರು, ಕಲ್ಲಂಗಡಿ 2 ಚೂರು, 5 ರಿಂದ 10 ದ್ರಾಕ್ಷಿ, 8 ರಿಂದ 10 ನೇರಳೆ, 4 ರಿಂದ 6 ನೆಲ್ಲಿಕಾಯಿಯನ್ನು ಸೇವಿಸಬಹುದು.
ಮೊಟ್ಟೆ(ಬಿಳಿಯಭಾಗ ಮಾತ್ರ), ಮೀನು, ಚರ್ಮ ತೆಗೆದ ಕೋಳಿ ಮಾಂಸ, ಹಸಿ ಅವರೆಕಾಯಿ, ತೊಗರಿಕಾಯಿ, ಬಾಳೆಕಾಯಿ, ಬಾಳೆದಿಂಡು, ಚಪ್ಪರದವರೆಯನ್ನು ಅಲ್ಪ ಪ್ರಮಾಣದಲ್ಲಿ ಆಹಾರದಲ್ಲಿ ಸೇರಿಸಿಕೊಳ್ಳಬಹುದಾಗಿದೆ.
ತಿಳಿಸಾರು, ತೆಳುವಾದ ಮಜ್ಜಿಗೆ, ಟೊಮ್ಯಾಟೋ ಜ್ಯೂಸ್, ನಿಂಬೆ ಜ್ಯೂಸ್(ಸಕ್ಕರೆ ರಹಿತ), ತರಕಾರಿ ಸೂಪ್ಸ್, ಸೋಡಾ, ಬಾರ್ಲಿ ನೀರು, ತರಕಾರಿ, ಸೊಪ್ಪು, ಮೊಳಕೆ ಕಟ್ಟಿದ ಕಾಳುಗಳು, ಹೆಚ್ಚಿನ ನಾರಿನಾಂಶವಿರುವ ಆಹಾರ ಪದಾರ್ಥಗಳನ್ನು ಸೇವಿಸಬಹುದಾಗಿದೆ.
ಉಪವಾಸ ಮತ್ತು ಭೂರೀ ಬೋಜನ ಮಾಡಬಾರದು, ಸ್ವಲ್ಪ, ಸ್ವಲ್ಪ ಆಹಾರವನ್ನು ಹೆಚ್ಚು ಸಲ ಸೇವಿಸಬೇಕು. ಮಧುಮೇಹ ಕಾಯಿಲೆ ಇರುವವರಲ್ಲಿ ಅತಿಯಾದ ಬೆವರು, ತಲೆಸುತ್ತುವುದು, ಕಣ್ಣುಮಂಜಾಗುವುದು, ಅತಿಯಾದ ಹಸಿವು, ತೀವ್ರ ಎದೆಬಡಿತ, ಪ್ರಜ್ಞೆ ತಪ್ಪುವುದು ಕಂಡು ಬಂದರೆ ಇದು ಸಕ್ಕರೆ ಪ್ರಮಾಣ ಸಹಜ ಮಟ್ಟಕ್ಕಿಂತ ಕಡಿಮೆಯಾಗಿದೆ ಎಂದು ತಿಳಿದು ಕೊಳ್ಳಬೇಕು. ಇಂತಹ ಸಂದರ್ಭ ಒಂದು ಲೋಟ ನೀರಿಗೆ 4ರಿಂದ 5 ಚಮಚ ಸಕ್ಕರೆ ಅಥವಾ ಗ್ಲೂಕೋಸ್ ಮಿಶ್ರ ಮಾಡಿ ಸೇವಿಸಬೇಕು. ಮಧುಮೇಹ ಇರುವವರು ಆಹಾರಕ್ರಮಗಳತ್ತ ಮುತುವರ್ಜಿ ವಹಿಸಿದರೆ ಖಂಡಿತಾ ನಿಯಂತ್ರಣದಲ್ಲಿಟ್ಟುಕೊಳ್ಳಲು ಸಾಧ್ಯವಾಗುತ್ತದೆ.
ಮನರಂಜನೆ


‘ಕಬೀರ್ ಸಿಂಗ್’ ನೋಡಲ್ಲ ಎಂದ ‘ಅರ್ಜುನ್ ರೆಡ್ಡಿ’
‘ಕಬೀರ್ ಸಿಂಗ್’ ನೋಡಲ್ಲ ಎಂದ ‘ಅರ್ಜುನ್ ರೆಡ್ಡಿ’
ಪ್ರಜಾವಾಣಿ ವಾರ್ತೆ
Published:
17 ಜುಲೈ 2019, 01:15  IST
Updated:
17 ಜುಲೈ 2019, 01:15  IST
ಅಕ್ಷರ ಗಾತ್ರ :
ಆ
ಆ
ವಿಜಯ್ ದೇವರಕೊಂಡ ಅಭಿನಯದ ಬ್ಲಾಕ್ ಬಸ್ಟರ್ ಸಿನಿಮಾ ‘ಅರ್ಜುನ್ ರೆಡ್ಡಿ’ ಬಾಲಿವುಡ್‌ನಲ್ಲಿ ರಿಮೇಕ್ ಆಗಿ ₹250 ಕೋಟಿಗೂ ಹೆಚ್ಚು ಗಳಿಸಿದೆ.
‘ಕಬೀರ್ ಸಿಂಗ್’ ಹಿಂದಿ ಸಿನಿಮಾದಲ್ಲಿ ಕಿಯಾರಾ ಅಡ್ವಾಣಿ, ಶಾಹಿದ್ ಕಪೂರ್ ನಟಿಸಿದ್ದಾರೆ. ಈಗಲೂ ಆ ಸಿನಿಮಾ ಬಾಕ್ಸ್ ಆಫೀಸ್‌ನಲ್ಲಿ ಗಳಿಕೆ ಮಾಡುತ್ತಲೇ ಇದೆ. ಆದರೆ ಈ ಸಿನಿಮಾದ ಮೂಲ ನಟ ವಿಜಯ್ ದೇವರಕೊಂಡ ‘ಕಬೀರ್ ಸಿಂಗ್’ ಸಿನಿಮಾವನ್ನು ಏಕೆ ನೋಡಬೇಕು ಎಂದು ಪ್ರಶ್ನಿಸಿದ್ದಾರೆ.
‘ಡಿಯರ್ ಕಾರ್ಮೇಡ್’ ಸಿನಿಮಾ ಪ್ರಚಾರದ ವೇಳೆ ಮಾಧ್ಯಮದವರಿಂದ ಎದುರಾದ ಪ್ರಶ್ನೆಯೊಂದಕ್ಕೆ ಉತ್ತರಿಸುವಾಗ ಅವರು ಈ ರೀತಿ ಹೇಳಿದ್ದಾರೆ.
‘ಕಬೀರ್ ಸಿಂಗ್’ ಸಿನಿಮಾ ಚೆನ್ನಾಗಿ ಓಡುತ್ತಿದೆ. ಶಾಹಿದ್ ನಟಿಸಿದ್ದಾರೆ. ಆದರೆ ಮೂಲ ಸಿನಿಮಾದಲ್ಲಿ ನಟಿಸಿರುವ ನನಗೆ ಕತೆ ಗೊತ್ತು, ಎಲ್ಲವೂ ಗೊತ್ತು. ಹೀಗಿದ್ದಾಗ ಮತ್ತೊಮ್ಮೆ ಯಾಕೆ ಈ ಸಿನಿಮಾ ನೋಡಲಿ? ಎಂದು ಪ್ರಶ್ನಿಸಿದ್ದಾರೆ.
‘ಸಂದೀಪ್ ವಾಂಗಾ ಅವರು ನನಗೆ ತುಂಬಾ ಬೇಕಾದವರು. ಹೀಗಾಗಿ ಹಿಂದಿ ಸಿನಿಮಾ ಯಶಸ್ವಿಯಾಗಲಿ ಎಂಬ ಬಯಕೆ ನನಗೂ ಇತ್ತು. ಆದರೆ ನಿರೀಕ್ಷೆಗಿಂತ ಈ ಸಿನಿಮಾ ಬ್ಲಾಕ್‌ಬಸ್ಟರ್ ಆಗಿ ಹೊರಹೊಮ್ಮಿದೆ. ಇಲ್ಲಿ ಅದರ ಬಗ್ಗೆ ಚರ್ಚೆ ಬೇಡ’ ಎಂದು ಹೇಳಿದ್ದಾರೆ.


ರಿಯೋ ಒಲಿಂಪಿಕ್ಸ್ ಆರಂಭಕ್ಕೆ ಕ್ಷಣಗಣನೆ
  05-08-2016 3:14PM IST    /     No Comments    /     Posted In: Latest News , Sports
ರಿಯೋ ಡಿ ಜನೈರೋ: ಜಾಗತಿಕ ಕ್ರೀಡಾಹಬ್ಬ ಎಂದೇ ಕರೆಯಲಾಗುವ ಒಲಿಂಪಿಕ್ಸ್ ಗೆ ಕ್ಷಣಗಣನೆ ಶುರುವಾಗಿದೆ. ಭಾರತೀಯ ಕಾಲಮಾನ ಶನಿವಾರ ಬೆಳಿಗ್ಗೆ 4.30ಕ್ಕೆ ಬ್ರೆಜಿಲ್ ನ ರಿಯೋ ಡಿ ಜನೈರೋದಲ್ಲಿರುವ ಮರಕಾನಾ ಕ್ರೀಡಾಂಗಣದಲ್ಲಿ ವೈಭವದೊಂದಿಗೆ ಕ್ರೀಡಾಹಬ್ಬಕ್ಕೆ ಚಾಲನೆ ದೊರೆಯಲಿದೆ.
ಉದ್ಘಾಟನಾ ಸಮಾರಂಭ ಸರಳವಾಗಿ ವೈಭವಯುತವಾಗಿ ನಡೆಯಲಿದ್ದು, ಬ್ರೆಜಿಲ್ ಕಲೆ, ಸಂಸ್ಕೃತಿಯನ್ನು ಬಿಂಬಿಸುವ ಕಾರ್ಯಕ್ರಮಗಳನ್ನು ಆಯೋಜಿಸಲಾಗಿದೆ. ಆಯಾ ದೇಶಗಳ ಕ್ರೀಡಾಪಟುಗಳು, ತಮ್ಮ ದೇಶದ ಸಂಸ್ಕೃತಿಯನ್ನು ಬಿಂಬಿಸುವ ಪೆರೇಡ್ ನಲ್ಲಿ ಪಾಲ್ಗೊಳ್ಳಲಿದ್ದಾರೆ. ಉದ್ಘಾಟನಾ ಸಮಾರಂಭದ ಮೇಲೆ ಎಲ್ಲರ ದೃಷ್ಟಿ ನೆಟ್ಟಿದ್ದು, ಕುತೂಹಲದ ಕ್ಷಣಕ್ಕಾಗಿ ಕಾಯತೊಡಗಿದ್ದಾರೆ. ಬ್ರೆಜಿಲ್ ನಿರ್ದೇಶಕ ಫೆರ್ನಾಂಡೋ ಮೆಲ್ ರೆಲೆಸ್ ನಿರ್ದೇಶನದಲ್ಲಿ 6,000 ನೃತ್ಯ ಕಲಾವಿದರು ನೃತ್ಯ ಪ್ರದರ್ಶನ ನೀಡಲಿದ್ದಾರೆ.
ಇದರೊಂದಿಗೆ ಬ್ರೆಜಿಲ್ ನ ಸೂಪರ್ ಮಾಡೆಲ್ ಗಳು ಆಕರ್ಷಣೆಯ ಕೇಂದ್ರ ಬಿಂದುವಾಗಲಿದ್ದಾರೆ. ಚೀನಾದ ಬೀಜಿಂಗ್ ಒಲಿಂಪಿಂಕ್ ನಲ್ಲಿ ಚಿನ್ನದ ಪದಕ ಗಳಿಸಿದ್ದ ಅಭಿನವ್ ಬಿಂದ್ರಾ ಭಾರತದಿಂದ ಆಗಮಿಸಿರುವ 118 ಕ್ರೀಡಾಪಟುಗಳ ತಂಡವನ್ನು ಪಥಸಂಚಲನದಲ್ಲಿ ಮುನ್ನಡೆಸಲಿದ್ದಾರೆ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ಫ್ಯಾಷನ್ ಗೂ ಸೈ ಈ ಶ್ರಗ್…!
March 22, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಬೆಂಗಳೂರು, ಮಾ.22:
ಕಾಲಕ್ಕೆ ತಕ್ಕ ಹಾಗೆ ಬದಲಾವಣೆಗೊಳ್ಳುವುದರಲ್ಲಿ ಫ್ಯಾಷನ್ ಕೂಡಾ ಒಂದು. ದಿನನಿತ್ಯ ಹೊಸಹೊಸ ಫ್ಯಾಷನ್ ಗಳು ಕಣ್ಣಿಗೆ ಬೀಳುವುದಂತೂ ಸತ್ಯ. ಇಂದು ಫ್ಯಾಷನ್ ಆಗಿ ಕಂಡದ್ದು ನಾಳೆ ಮಾಯ. ದಿನದಿಂದ ದಿನಕ್ಕೆ ಬದಲಾಗುವ ಫ್ಯಾಷನ್ ಅನ್ನು ನಾವು ಸಂತಸದಿಂದಲೇ ಸ್ವೀಕರಿಸಲೇ ಬೇಕಾಗುತ್ತದೆ. ಅದಕ್ಕೆ ಕಾರಣ ಇಷ್ಟೇ! ಫ್ಯಾಷನ್ ಲೋಕದಲ್ಲಿ ಪ್ರಸ್ತುತವಾಗಿರುವ ಟ್ರೆಂಡ್ ಗಳಿಗೆ ನಾವು ಬದಲಾಗಲೇ ಬೇಕಾಗಿದೆ. ಇಲ್ಲ ಎಂದರೆ ಅದು ಹಳತಾಗಿ ಬಿಡುತ್ತದೆ. ಇಂದು ಫ್ಯಾಷನ್ ಆಗಿ ಕಂಡದ್ದು ಈ ಕ್ಷಣಕ್ಕೆ ಮಾತ್ರ ಸೀಮಿತ! ಯಾಕೆಂದರೆ ನಾಳೆ ಅದು ಇತಿಹಾಸ ಸೇರಿ ಬಿಡಲೂ ಬಹುದು. ದಿನಂಪ್ರತಿ ವಿನೂತನವಾದ ಟ್ರೆಂಡ್ ಬರುವುದು ಸಹಜವಾಗಿ ಬಿಟ್ಟಿದೆ.
ಇತ್ತೀಚಿನ ದಿನಗಳಲ್ಲಿ ಚಳಿ ಇರಲಿ, ಬಿಡಲಿ. ಯಾವುದೇ ದಿರಿಸಿನ ಮೇಲೊಂದು ಶ್ರಗ್ ಧರಿಸುವುದು ಸಾಮಾನ್ಯವಾಗಿ ಬಿಟ್ಟಿದೆ. ಯಾಕೆಂದರೆ ಚಳಿಯಿಂದ ದೇಹವನ್ನು ರಕ್ಷಿಸಿಕೊಳ್ಳುವುದರ ಜತೆಗೆ ಸೌಂದರ್ಯವನ್ನು ಹೆಚ್ಚಿಸುವ ಉದ್ದೇಶದಿಂದ ಶ್ರಗ್ ಧರಿಸುವುದು ಈಗಿನ ಟ್ರೆಂಡ್. ಶ್ರಗ್ ಕೇವಲ ಚಳಿಗಾಲಕ್ಕೆ ಮಾತ್ರ ಸೀಮಿತವಲ್ಲ. ಬದಲಿಗೆ ಅದು ಬೇಸಿಗೆಯಲ್ಲಿಯೂ ಸೂರ್ಯನ ಗಾಢ ಕಿರಣಗಳಿಂದ ಸುಕೋಮಲವಾದ ಕೈಗಳನ್ನು ರಕ್ಷಿಸುತ್ತದೆ.
ಇನ್ನು ಶ್ರಗ್ ಧರಿಸಿದರೆ ದುಪ್ಪಟ್ಟಾ ಬೇಕೆಂದೇನಿಲ್ಲ. ಪಾಶ್ಚಾತ್ಯ ದಿರಿಸಾಗಲಿ, ಸಾಂಪ್ರದಾಯಿಕ ದಿರಿಸಿರಲಿ ಅಥವಾ ಇಂಡೊ ವೆಸ್ಟರ್ನ್ ದಿರಿಸಿರಲಿ ಇದೆಲ್ಲದಕ್ಕೂ ಶ್ರಗ್ ಗಳು ಅಂದವಾಗಿ ಹೊಂದಿಕೊಳ್ಳುತ್ತವೆ. ಜೀನ್ಸ್- ಟಾಪ್ ಮಾತ್ರವಲ್ಲದೆ ಚೂಡಿದಾರ್ ಮೇಲೂ ಹಾಕಿಕೊಳ್ಳಬಹುದು. ಇವುಗಳನ್ನು ಧರಿಸಿದರೆ ಮಾಡರ್ನ್ ಲುಕ್ ಬರುವುದರಲ್ಲಿ ಎರಡು ಮಾತಿಲ್ಲ.
ಉಳಿದಂತೆ ಶ್ರಗ್ ಗಳ ಆಕಾರ ಗಾತ್ರಗಳಲ್ಲಿ ಬಹಳಷ್ಟು ವೈವಿಧ್ಯವಿದ್ದು ಇಂದಿನ ಕಾಲಕ್ಕೆ ಚಿಕ್ಕ ಶ್ರಗ್ ಫ್ಯಾಷನ್. ತುಂಬು ಬೆನ್ನಿನ ಇವುಗಳಲ್ಲಿ ಕೆಲವು ತುಂಬು ಫುಲ್ ಸ್ವೀವ್  ನವಾಗಿದ್ದರೆ, ಇನ್ನು ಕೆಲವು ಸ್ಲೀವ್‌ಲೆಸ್ ವಿನ್ಯಾಸ ಹೊಂದಿರುತ್ತದೆ. ಅಂದಹಾಗೆ ಕಾಟನ್, ನೆಟೆಡ್, ಲೈಕ್ರಾ, ಜೆರ್ಸಿ, ಲೇಸ್, ಡೆನಿಮ್, ಮಿಕ್ಸ್ ಅಂಡ್ ಮ್ಯಾಚ್ ಹಾಗೂ ಕಾಟನ್ ಕಾರ್ಗೊ ಹಾಗೂ ಉಲ್ಲನ್ ನಿಂದ ಮಾಡಿದ ಶ್ರಗ್ ಗಳು ಮಾರುಕಟ್ಟೆಯಲ್ಲಿ ಲಭ್ಯವಿದೆ.
ಅನಿತಾ ಬನಾರಿ
#balkaninews #shrugs #shrugsforgirls #shrugsforwomens #shrugsdesigns
Tags


ನಿಮಗೆ ಗೊತ್ತಾ? ತಿನ್ನುವ ಆಹಾರಗಳಿಂದಲೂ ಕೋಪವನ್ನು ನಿಯಂತ್ರಿಸಬಹುದು!
Wellness
|
Published: Thursday, February  1, 2018, 10:16 [IST]
ಕೋಪ ಎನ್ನುವುದು ಮನುಷ್ಯನ ಶತ್ರು ಎನ್ನಬಹುದು. ವ್ಯಕ್ತಿಗೆ ಕೋಪವೇ ಬರುವುದಿಲ್ಲಾ ಎಂದಾಗಿದ್ದರೆ ಪ್ರಪಂಚದಲ್ಲಿ ದ್ವೇಷ ಮತ್ತು ಕಲಹಗಳೇ ಹುಟ್ಟಿಕೊಳ್ಳುತ್ತಿರಲಿಲ್ಲ. ಎಲ್ಲರಲ್ಲೂ ಪರಸ್ಪರ ಪ್ರೀತಿ ವಿಶ್ವಾಸಗಳು ಇರುತ್ತಿದ್ದವು. ಕೋಪದಿಂದ ವ್ಯಕ್ತಿಯ ಆಂತರಿಕ ಆರೋಗ್ಯವು ಹದಗೆಡುತ್ತದೆ. ಸಿಟ್ಟಿನ ಪರಿಣಾಮವಾಗಿ ಮನಸ್ಸಿನಲ್ಲಿ ಅನೇಕ ಕೊಂದಲಗಳು ಹಾಗೂ ತಳಮಳಗಳು ಉಂಟಾಗುತ್ತವೆ. ಭಾವನೆಗಳ ಒಂದು ಪರಿಯಾದ ಸಿಟ್ಟು ಕೇವಲ ಮನುಷ್ಯನಿಗಷ್ಟೇ ಅಲ್ಲ ಪ್ರಾಣಿ ಪಕ್ಷಿಗಳಿಗೂ ಬರುತ್ತದೆ.
ಇದರ ಮಿತಿ ಹೆಚ್ಚಾದಷ್ಟು ವ್ಯಕ್ತಿಗೆ ಹಾಗೂ ಸುತ್ತಲಿನ ಜನರ ಮೇಲೆ ಹಾನಿ ಉಂಟಾಗುವ ಸಾಧ್ಯತೆಗಳೇ ಹೆಚ್ಚು. ಬುದ್ಧಿವಂತ ಜೀವಿ ಎನಿಸಿಕೊಂಡ ಮನುಷ್ಯ ತನ್ನ ಸಿಟ್ಟನ್ನು ನಿಯಂತ್ರಣದಲ್ಲಿಟ್ಟುಕೊಳ್ಳುವ ಪರಿಯನ್ನು ಅರಿತಿದ್ದಾನೆ. ವೈದ್ಯಕೀಯ ಶಾಸ್ತ್ರದ ಪ್ರಕಾರ ನಮ್ಮ ಸಂವೇದನೆಗಳಲ್ಲಿ ಸಿಟ್ಟು ಅತಿಯಾಗುತ್ತಿದ್ದರೆ ಮಾನಸಿಕ ಹಾಗೂ ದೈಹಿಕ ಆರೋಗ್ಯ ಹಾಳಾಗುತ್ತದೆ.
ಕೆಂಡದಂತಹ ಕೋಪ, ನಿಮ್ಮನ್ನೇ ಸುಟ್ಟು ಬಿಡಬಹುದು!
ಹಾಗಾಗಿ ನಮ್ಮ ಸಿಟ್ಟನ್ನು ಅಥವಾ ಸಿಟ್ಟಿನ ಭಾವನೆಯನ್ನು ಹಿಡಿತದಲ್ಲಿ ಇಟ್ಟುಕೊಂಡಿರಬೇಕು. ಸಿಟ್ಟನ್ನು ನಿಯಂತ್ರಣದಲ್ಲಿ ಇಟ್ಟುಕೊಳ್ಳಲು ಕೆಲವು ಆಹಾರ ಪದಾರ್ಥಗಳು ಸಹಾಯ ಮಾಡುತ್ತವೆ. ಅರೇ! ಹೌದಾ? ಎನ್ನುವ ಆಶ್ಚರ್ಯ ನಿಮ್ಮನ್ನು ಕಾಡುತ್ತಿರಬಹುದು. ಆದರೆ ಇದು ನಿಜ. ನಿಮಗೂ ನಿಮ್ಮ ಸಿಟ್ಟನ್ನು ನಿಯಂತ್ರಿಸಬೇಕು ಎನ್ನುವ ಬಯಕೆ ಇದ್ದರೆ ಈ ಮುಂದೆ ವಿವರಿಸಲಾಗಿರುವ ವಿಚಾರವನ್ನು ಅರಿಯಿರಿ. ಹಾಗೂ ನಿಮ್ಮ ಸಿಟ್ಟನ್ನು ನಿಯಂತ್ರಣದಲ್ಲಿಟ್ಟುಕೊಳ್ಳಿ...
ಬಾಳೆ ಹಣ್ಣು
ಬಾಳೆ ಹಣ್ಣು ನಮ್ಮ ಮನಃಸ್ಥಿತಿಯನ್ನು ಹೆಚ್ಚಿಸುತ್ತದೆ. ನರಮಂಡಲಕ್ಕೆ ಸಹಾಯ ಮಾಡುವ ಎ,ಬಿ,ಸಿ ಮತ್ತು ಬಿ6 ಜೀವಸತ್ವವನ್ನು ಸಮೃದ್ಧವಾಗಿ ಹೊಂದಿರುತ್ತವೆ. ಇದರಲ್ಲಿ ಇರುವ ಡೊಪಮೈನ್ ಮತ್ತು ಮಗ್ನೀಸಿಯಂ ಸಕಾರಾತ್ಮಕವಾದ ಚಿತ್ತ ಸ್ಥಿತಿಯನ್ನು ಒದಗಿಸುತ್ತದೆ. ನಿಟ್ಟನ್ನು ನಿಯಂತ್ರಣದಲ್ಲಿ ಇಡಲು ಹಾಗೂ ಅದರ ಪ್ರಮಾಣವನ್ನು ಕಡಿಮೆಗೊಳಿಸಲು ಸಹಾಯ ಮಾಡುವುದು.
ಡಾರ್ಕ್ ಚಾಕೋಲೇಟ್
ಡಾಕ್ ಚಾಕೋಲೇಟ್ ಸೇವಿಸುವುದರಿಂದ ಮೆದುಳು ಎಂಡಾರ್ಫಿನ್‌ಗಳನ್ನು ವಿಸರ್ಜಿಸಲು ಮತ್ತು ಸಿರೊಟೋನಿನ್ ಮಟ್ಟವನ್ನು ಹೆಚ್ಚಿಸಲು ಸಹಾಯ ಮಾಡುತ್ತದೆ. ಇದು ಕಡಿಮೆ ಮಟ್ಟದ ಹಾರ್ಮೋನ್‍ಗಳನ್ನು ಅಭಿವೃದ್ಧಿ ಪಡಿಸಲು ಸಹಾಯ ಮಾಡುತ್ತದೆ. ಜೊತೆಗೆ ಆತಂಕದ ಮಟ್ಟವನ್ನು ಕಡಿಮೆ ಮಾಡುತ್ತದೆ.
ವಾಲ್ ನಟ್
ವಾಲ್ ನಟ್ ಒಮೆಗಾ-3 ಕೊಬ್ಬಿನಾಮ್ಲ, ವಿಟಮಿನ್ ಇ, ಮೆಲಟೋನಿನ್ ಮತ್ತು ಆಂಟಿ ಆಕ್ಸಿಡೆಂಟ್ ಗಳನ್ನು ಒಳಗೊಂಡಿರುತ್ತದೆ. ಇವು ಮಾನವನ ಮೆದುಳಿಗೆ ಸಹಕರಿಸುತ್ತವೆ. ಒಮೆಗಾ 3ಕೊಬ್ಬಿನ ಆಮ್ಲಗಳು ಟ್ರಿಫ್ಟೋಫಾನ್ ಮತ್ತು ವಿಟಮಿನ್ ಬಿ6 ಮಿಶ್ರ ಚಿತ್ತವನ್ನು ಉತ್ತೇಜಿಸುತ್ತದೆ. ಹಾಗಾಗಿ ವಾಲ್ ನಟ್ಟ ವ್ಯಕ್ತಿಯ ಸಂತೋಷವನ್ನು ಹೆಚ್ಚಿಸಲು ಹಾಗೂ ಸಿಟ್ಟನ್ನು ತಗ್ಗಿಸಲು ಸಹಾಯ ಮಾಡುತ್ತದೆ ಎನ್ನುತ್ತಾರೆ.
ಕಾಫಿ
ಕಾಫಿ ಸೇವನೆಯಿಂದ ನಮ್ಮ ಭಾವನೆಯಲ್ಲಿ ಬದಲಾವಣೆ ಕಾಣಬಹುದು. ಇದು ಮೂಡ್‍ಗೆ ಸಂಬಂಧಿಸಿದ ಹಲವಾರು ನರ ಸಂವಾಹಕಗಳನ್ನು ಹೊಂದಿದೆ. ಅಲ್ಲದೆ ಆತಂಕ ಮತ್ತು ಅಪಾಯವನ್ನು ಕಡಿಮೆಮಾಡುತ್ತದೆ. ಒಂದು ಕಪ್ ಕಾಫಿ ಕುಡಿಯುವುದರಿಂದ ನಿಮ್ಮ ಕೋಪವನ್ನು ನಿಯಂತ್ರಿಸಬಹುದು. ಹೊಸ ನರಕೋಶಗಳನ್ನು ಉತ್ಪಾದಿಸಲು ಮೆದುಳಿನ ಕೋಶಗಳನ್ನು ಸಕ್ರಿಯಗೊಳಿಸುತ್ತದೆ.
ಚಿಕನ್
ಚಿಕನ್ ಎಂಬುದು ಟ್ರಿಫ್ಟೋಫಾನ್ ಎಂಬ ಅಮೈನೊ ಆಮ್ಲದ ಒಂದು ಸಮೃದ್ಧ ಮೂಲವಾಗಿದೆ. ಇದು ಚಿತ್ತವನ್ನು ಉತ್ತೇಜಿಸುವಲ್ಲಿ ಪ್ರಮುಖ ಪಾತ್ರವನ್ನು ವಹಿಸುತ್ತದೆ. ಚಿಕನ್ ಟೈರೋಸಿನ್ ಎಂಬ ಅಮೈನೋ ಆಮ್ಲವನ್ನು ಹೊಂದಿರುತ್ತದೆ. ಇದು ಕಿನ್ನತೆಯ ರೋಗ ಲಕ್ಷಣವನ್ನು ಕಡಿಮೆ ಮಾಡುತ್ತದೆ. ನಿಮಗೆ ಕೋಪವನ್ನು ನಿಯಂತ್ರಣದಲ್ಲಿ ಇಡಬೇಕು ಎಂದಾಗಿದ್ದರೆ ಚಿಕನ್ ಸೇವನೆ ಮಾಡಿ.
ಬೀಜಗಳು
ಬೀಜಗಳು ವಿಟಮಿನ್ ಇ, ವಿಟಮಿನ್ ಬಿ ಮತ್ತು ಸತುಗಳನ್ನು ಹೊಂದಿರುತ್ತವೆ. ಇವು ನಿಮ್ಮ ಕೋಪವನ್ನು ನಿವಾರಿಸಲು ಸಹಾಯ ಮಾಡುತ್ತವೆ. ಜೊತೆಗೆ ಬೀಜಗಳು ಮೆದುಳಿನ ಕೋಶದ ಕಾರ್ಯಾಚರಣೆಯನ್ನು ಸರಿಪಡಿಸುತ್ತವೆ. ಜೊತೆಗೆ ಉತ್ತಮ ರೀತಿಯಲ್ಲಿ ಬೆಂಬಲಿಸುತ್ತವೆ. ಬೀಜಗಳನ್ನು ನಿಮ್ಮ ಸಲಾಡ್‍ಗಳಲ್ಲಿ ಸೇರಿಸಿ ಸೇವಿಸಬಹುದು.
ಕ್ಯಾಮೊಮೈಲ್ ಚಹಾ
ಕ್ಯಾಮೊಮೈಲ್ ಚಹಾದ ಒಂದು ಗುಟುಕನ್ನು ಕುಡಿದರೂ ಸಾಕು ನರಮಂಡಲವನ್ನು ವಿಶ್ರಾಂತ ಮತ್ತು ಶಾಂತಗೊಳಿಸುತ್ತದೆ. ಮನಸ್ಸನ್ನು ಶಾಂತವಾಗಿರಿಸುವಂತಹ ಆಂಟಿ ಆಕ್ಸಿಡೆಂಟ್ ಗಳನ್ನು ಮತ್ತು ಫ್ಲೇವೊನೈಡ್ ಗಳನ್ನು ಒಳಗೊಂಡಿದೆ. ನಿಮ್ಮ ಕೋಪವನ್ನು ನಿಯಂತ್ರಿಸಲು ದಿನಕ್ಕೆ ಮೂರು ಬಾರಿ ಕ್ಯಾಮೊಮೈಲ್ ಚಹಾವನ್ನು ಸವಿಯಿರಿ.
ಬೇಯಿಸಿದ ಆಲೂಗಡ್ಡೆ
ಆಲೂಗಡ್ಡೆಯಲ್ಲಿ ಕಾರ್ಬೋಹೈಡ್ರೇಟ್ ಮತ್ತು ವಿಟಮಿನ್ ಬಿ ಸಮೃದ್ಧವಾಗಿರುತ್ತದೆ. ಇದು ರಕ್ತದೊತ್ತಡವನ್ನು ತಗ್ಗಿಸಲು ಮತ್ತು ನಿಮ್ಮ ಒತ್ತಡದ ಮಟ್ಟವನ್ನು ಕಡಿಮೆಮಾಡಲು ಸಹಾಯ ಮಾಡುತ್ತದೆ. ಮಾನಸಿಕ ಆರೋಗ್ಯವನ್ನು ಕಾಪಾಡಲು ಮತ್ತು ಕೋಪವನ್ನು ನಿಯಂತ್ರಿಸಲು ಆಲೂಗಡ್ಡೆ ಬಹಳ ಸಹಕಾರಿ.
ಸೆಲೆರಿ
ಸೆಲೆರಿ ಸಿಹಿ ಮತ್ತು ಕಹಿಯಾದ ಸುವಾಸನೆಯೊಂದಿಗೆ ಕೂಡಿರುತ್ತದೆ. ಇದು ಮನಃಸ್ಥಿತಿಯನ್ನು ಸಮತೋಲನದಲ್ಲಿ ಇರಿಸುತ್ತದೆ. ಮನಸ್ಸನ್ನು ಮುಕ್ತಗೊಳಿಸಿ, ಕೋಪವನ್ನು ನಿಯಂತ್ರಣದಲ್ಲಿಡಲು ಸಹಾಯ ಮಾಡುವುದು. ಇದನ್ನು ಆಹಾರ ಪದಾರ್ಥಗಳಿಗೆ ಸೇರಿಸುವುದರ ಮೂಲಕ ಅಥವಾ ಸಲಾಡ್ ಜೊತೆ ಸೇರಿಸಿ ಸವಿಯಬಹುದು.
ಸ್ಪಿನಾಚ್ ಸೂಪ್
ಸ್ಟಿನಾಚ್/ಬಸಳೆ ಸಿರೋಟೊನಿನ್ ಗುಣವನ್ನು ಹೊಂದಿರುತ್ತದೆ. ಇದು ನರಗಳಿಗೆ ಉತ್ತಮ ಆರೈಕೆಯನ್ನು ನೀಡುತ್ತವೆ. ಇದು ನಿಮ್ಮ ಚಿತ್ತವನ್ನು ಸ್ಥಿರವಾದ ಸ್ಥಿತಿಯಲ್ಲಿ ಇಡುವಂತೆ ಮಾಡುತ್ತದೆ. ಸ್ಪಿನಾಚ್ ಸೂಪ್ ಕುಡಿಯುವುದರಿಂದ ಮನಸ್ಸಿಗೆ ವಿಶ್ರಾಂತಿ ನೀಡಿ, ಕೋಪವನ್ನು ನಿಯಂತ್ರಣದಲ್ಲಿಡಬಹುದು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಬಾರ್ಬಿ ಹಂಡಾ: ಉತ್ತರದಿಂದ ಬಂದ ಎತ್ತರದ ಸುಂದರಿ
ದಿಲ್ಲಿಯ ಧಡಕನ್‌ನಿಂದ ಮೂಡಿ ಬಂದ ಬೆಡಗಿ ಬಾರ್ಬಿ ಹಂಡಾಗೆ, ಸಿನಿಮಾ ಎನ್ನುವುದು ಕ್ರಿಯೆಟಿವಿಟಿಯ ಖುಷಿ ನೀಡುವ ಆಗರ.
| Updated:
Oct 18, 2013, 04:35AM IST
* ಮಹಾಂತೇಶ್ ಬಹಾದುಲೆ
ನಮ್ಮ ಸ್ಯಾಂಡಲ್‌ವುಡ್‌ನಲ್ಲಿ ಎತ್ತರದ ಬೆಡಗಿಯರ ಕೊರತೆ ಇದೆ ಎಂಬ ಮಾತು ಆಗಾಗ ಕೇಳಿಬರುತ್ತಲೇ ಇರುತ್ತದೆ. ಇದನ್ನು ನೀಗಿಸಲೆಂದೊ ಏನೊ, ಗಾಂಧಿನಗರದವರು ಆಗಾಗ ಮುಂಬಯಿ ಕಡೆಗೆ ಮುಖ ಮಾಡುತ್ತಲೇ ಇರುತ್ತಾರೆ. ಹೀಗಾಗಿ ಕನ್ನಡ ಚಿತ್ರರಂಗಕ್ಕೆ ಬಂದ ಪರಭಾಷಾ ನಟಿಯರ ಸಂಖ್ಯೆ ಧಾರಾಳ.
ಇದೀಗ ಈ ಸಾಲಿಗೆ ಮತ್ತೊಬ್ಬ ಸುಂದರಿ ಸೇರ್ಪಡೆಯಾಗಿದ್ದು, ಇವರು ಬಂದಿದ್ದು ಉತ್ತರ ಧ್ರುವದಿಂದ, ಅಂದರೆ ದಿಲ್ಲಿಯಿಂದ. ಹೆಸರು ಬಾರ್ಬಿ ಹಂಡಾ. ಹುಟ್ಟಿ ಬೆಳೆದಿದ್ದೆಲ್ಲವೂ ದೇಶದ ರಾಜಧಾನಿಯಲ್ಲೇ ಆಗಿದ್ದರಿಂದ ಬೋಲ್ಡ್‌ನೆಸ್ ಸಹಜವಾಗಿಯೇ ಬಂದಿದೆ. ಹಾಗೆ ಬಂದು ಇವರು ನಟಿಸುತ್ತಿರುವ ಕನ್ನಡ ಚಿತ್ರ ‘ನಿನ್ನಲ್ಲೆ ನಾನು’.
ಯೆಸ್, ಮೂರು ಭಾಷೆಗಳಲ್ಲಿ ನಿರ್ಮಾಣವಾಗುತ್ತಿರುವ ಈ ಚಿತ್ರದಲ್ಲಿ ಇವರು ವರುಣ್ ಸಂದೇಶ್ ಅವರಿಗೆ ನಾಯಕಿಯಾಗಿ ಬಣ್ಣ ಹಚ್ಚುತ್ತಿದ್ದಾರೆ. ಇನ್ನೂ ಒಂದು ವಿಶೇಷ ಎಂದರೆ ಈಕೆ ಪ್ರಿಯಾಂಕಾ ಚೋಪ್ರಾರ ಹತ್ತಿರದ ಸಂಬಂಧಿ. ಪ್ರಿಯಾಂಕಾ ಜತೆ ಹೀರೊ ಬೈಕ್, ಡಾಬರ್ ಅವ್ಲಾ ಸೇರಿದಂತೆ ಅನೇಕ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡ ಅನುಭವವೂ ಇದೆ.
ಕಾಲೇಜು ದಿನಗಳಲ್ಲಿ ಮಾಡೆಲಿಂಗ್ ಹುಚ್ಚು ಹಚ್ಚಿಕೊಂಡಿದ್ದರಿಂದ ದಿಲ್ಲಿಯಿಂದ ಮುಂಬಯಿಗೆ ಶಿಫ್ಟ್ ಆಗುವ ಅನಿವಾರ್ಯತೆ. ತಡ ಮಾಡದೇ ಮುಂಬಯಿ ವಿಮಾನ ಹತ್ತಿದ್ದಾರೆ. ರೂಪದರ್ಶಿಯಾಗಿ ಕೆಲಸ ಮಾಡುತ್ತಿರುವಾಗಲೇ ಇವರ ರೂಪ ಸಿನಿಮಾದವರನ್ನು ಸೆಳೆದಿದೆ. ಅದರೊಂದಿಗೆ ತೆಲುಗಿನ ಪ್ರೇಮ ಗೀಮ ಜಾಂತಾ ನಹಿಯಲ್ಲಿ ಬಣ್ಣ ಹಚ್ಚಿದ್ದು. ನಂತರ ಹಿಂದಿಯ ಜಿದ್ ಚಿತ್ರಕ್ಕೆ ಆಯ್ಕೆಯಾಗಿದ್ದಾರಂತೆ. ಆದರೆ ನಿರ್ದೇಶಕರು ಈ ಬಗ್ಗೆ ಯಾವ ವಿವರವನ್ನೂ ನೀಡಬಾರದು ಎಂದು ಕಂಡಿಷನ್ ಹಾಕಿದ್ದರಿಂದ ಆ ಕುರಿತು ಹೆಚ್ಚಿಗೇನೂ ಹೇಳಲು ಬಾರ್ಬಿ ಇಚ್ಚಿಸಲಿಲ್ಲ.
ಆಯ್ತು ಬಿಡಿ, ಸಿನಿಮಾ ರಂಗಕ್ಕೆ ಬಂದಿದ್ದೀರ ಅಂದಬಳಿಕ ಒಂದಿಷ್ಟು ಈ ಕುರಿತಾದರೂ ಮಾತಾಡಿ ಅಂತ ಅಂದಾಗ, ‘ಸಿನಿಮಾ ಅನ್ನುವುದು ಬರೀ ಆ್ಯಕ್ಟ್ ಮಾಡುವುದು ಅಲ್ಲ. ನಿಮ್ಮನ್ನು ನೀವು ಹೇಗೆ ಇಂಪ್ರೂವ್ ಮಾಡಿಕೊಳ್ಳುತ್ತೀರಿ, ನಿಮ್ಮ ಬದುಕನ್ನು ಹೇಗೆ ಬದಲಿಸಿಕೊಳ್ಳುತ್ತೀರಿ ಎಂಬುದು ಸೇರಿದೆ. ಇಷ್ಟಕ್ಕೂ ಯಾವುದೇ ಐಡಿಯಾಲಜಿಗೆ ನಾನು ಜೋತು ಬಿದ್ದಿಲ್ಲ. ಹಿಂಗೆ... ಹಿಂಗೇ ಅಂತ ಇಲ್ಲಿ ಪ್ಲಾನ್ ಮಾಡೋಕೂ ಆಗೊಲ್ಲ. ಯಾವುದೇ ಕಲೆ ಇರಲಿ ಅದು ಕ್ರಿಯೆಟಿವಿಟಿಗೆ ಇಂಬು ನೀಡುತ್ತದೆ. ಹೀಗಾಗಿ ಈ ಕ್ರಿಯೆಟಿವ್ ಫೀಲ್ಡ್‌ನಲ್ಲಿ ಇರುವುದು ಖುಷಿ ಕೊಟ್ಟಿದೆ’ ಎನ್ನುತ್ತಾರೆ.
ಓದಿದ್ದು ಬಿಬಿಎಂ ಆದರೂ ಇದರ ಜತೆಗೆ ಫ್ಯಾಶನ್ ಡಿಸೈನಿಂಗ್ ಕಡೆಗೂ ಕಣ್ಣು ಹಾಯಿಸಿದ್ದಾರೆ. ಡ್ಯಾನ್ಸ್ ಮಾಡುವುದೆಂದರೆ ಅಚ್ಚುಮೆಚ್ಚು. ಬೆಲ್ಲಿ, ಕಥಕ್, ಡ್ಯಾನ್ಸ್ ಟ್ರೇನಿಂಗ್ ಆಗಿದೆ. ಅಮ್ಮನೇ ಸಂಗೀತಗಾರ್ತಿ. ಆ ಬಳುವಳಿ ಇವರಿಗೂ ಬಂದಿದ್ದರಿಂದ ಬಾರ್ಬಿಗೆ ಹಾಡುವುದೂ ಗೊತ್ತು. ಹೀಗಾಗಿ ಇವರನ್ನು ಮಲ್ಟಿ ಟ್ಯಾಲೆಂಟೆಡ್ ಗರ್ಲ್ ಅಂತ ಕರೆಯಬಹುದು. ಹದಿನೈದು ಜನ ಮಕ್ಕಳು ಮನೆಯಲ್ಲಿ ಇರುವುದರಿಂದ ಸಂಬಂಧಗಳ ಮಹತ್ವದ ಬಗ್ಗೆ ತುಂಬ ಚೆನ್ನಾಗಿ ಗೊತ್ತಿದೆ. ಒಳ್ಳೆಯ ಮನುಷ್ಯಳಾಗು ಅಂತ ಮನೆಯಲ್ಲಿ ಹೇಳಿಕೊಟ್ಟ ಮೊದಲ ಪಾಠ.
‘ನನ್ನ ಕಸಿನ್ ಪ್ರಿಯಾಂಕಾ ಛೋಪ್ರಾ ಅಭಿನಯಿಸಿದ ಬರ್ಫಿ ಚಿತ್ರ ನನಗೆ ಇಷ್ಟವಾಗಿದೆ. ಅವಳು ಮಿಸ್ ವರ್ಲ್ಡ್ ಆಗಿದ್ದರೂ ನಾನು ಇನ್ನೂ ಅಂಥ ಯಾವ ಬ್ಯೂಟಿ ಕಾಂಟೆಸ್ಟ್‌ಗಳಿಗೆ ಸ್ಪರ್ಧಿಸಿಲ್ಲ. ಪರಿಣಿತಿ ಚೋಪ್ರಾ ಕೂಡ ನನ್ನ ಸಂಬಂಧಿ. ಅವಳು ಶುದ್ಧ್ ದೇಸಿ ರೊಮಾನ್ಸ್ ಚಿತ್ರದಲ್ಲಿ ತುಂಬ ಬೋಲ್ಡ್ ಆಗಿ ಆಕ್ಟ್ ಮಾಡಿದ್ದಾಳೆ, ಆದರೆ ಅಷ್ಟೇ ಚೆನ್ನಾಗಿ ಅದನ್ನು ಮ್ಯಾನೇಜ್ ಮಾಡಿದ್ದಾಳೆ’ ಎಂದು ಪರಿಣಿತಿ ಬಗೆಗೊಂದು ಮೆಚ್ಚುಗೆ.


ಬಾಲಿವುಡ್`ನ ನಂ1 ಶ್ರೀಮಂತ ನಟ ಯಾರು..?
Highlights
2016ರ ನಂ.1 ಬಾಲಿವುಡ್ ಶ್ರೀಮಂತ ನಟ ಯಾರು ಎನ್ನುವ ಬಗ್ಗೆ ಬಾಲಿವುಡ್`ನ ಪ್ರತಿಷ್ಟಿತ ಮ್ಯಾಗಜಿನ್  ನಡೆಸಿದ ಸಮೀಕ್ಷೆಯಲ್ಲಿ ಈ ಸತ್ಯ ಹೊರಬಿದ್ದಿದೆ. ಈ ಮ್ಯಾಗಜಿನ್ನಲ್ಲಿ ಶಾರೂಖ್`ಗಿಂತ ಶ್ರೀಮಂತ ನಟ ಸಲ್ಮಾನ್ ಎನ್ನಲಾಗಿದೆ. ಈ ಮೂಲಕ ಬಾಲಿವುಡ್ನ 2016ರ ನಂ.1 ಶ್ರೀಮಂತ ನಟ ಸಲ್ಮಾನ್ ಎಂದು ಘೋಷಿಸಿದೆ.  ಶಾರೂಖಾನ್ ಸಿನಿಮಾ ಜಾಹೀರಾತುಗಳಿಗಿಂತ ಹೆಚ್ಚು ಸಂಪಾದನೆ ಸಲ್ಮಾನ್ ಈ ವರ್ಷ ತಮ್ಮ ಸಿನಿಮಾ ಜಾಹೀರಾಥು ಮತ್ತು ಬಿಗ್ ಬಾಸ್ ನಿಂದ ಗಳಿಸಿದ್ದಾರೆ. ಈ ಮೂಲಕ 2016ರಲ್ಲಿ ಶಾರೂಖ್`ರನ್ನ ಹಿಂದಿಕ್ಕಿದ್ದಾರೆ ಸಲ್ಮಾನ್ ಖಾನ್
ಮುಂಬೈ(ಡಿ.20): ಬಾಲಿವುಡ್ನ ಅತಿ ಶ್ರೀಮಂತ ನಟರು ಯಾರು? ಈ ಪ್ರಶ್ನೆಗೆ ಯಾರಾದರೂ ಹೇಳ್ತಾರೆ ಅದು ಒಂದು ಶಾರೂಖ್ ಮತ್ತೊಂದು ಸಲ್ಮಾನ್ ಖಾನ್ .  ಇವರಿಬ್ಬರಲ್ಲದೆ ಹೋದರೆ ಅದು ಬಿಗ್ ಬಿ ಅಮಿತಾಭ್ ಕುಟುಂಬ ಎಂದು.  ಆದರೆ, ಈ ಮೂವರಲ್ಲಿ ನಂಬರ್ ಒನ್ ಶ್ರೀಮಂತ ಯಾರು ಎಂದರೆ ಸ್ವಲ್ಪ ಯೋಚನೆ ಮಾಡುತ್ತಾರೆ.  ಈ ಪ್ರಶ್ನೆಗೆ ಉತ್ತರ ಇಲ್ಲಿದೆ.
ಹೌದು 2016ರ ನಂ.1 ಬಾಲಿವುಡ್ ಶ್ರೀಮಂತ ನಟ ಯಾರು ಎನ್ನುವ ಬಗ್ಗೆ ಬಾಲಿವುಡ್`ನ ಪ್ರತಿಷ್ಟಿತ ಮ್ಯಾಗಜಿನ್  ನಡೆಸಿದ ಸಮೀಕ್ಷೆಯಲ್ಲಿ ಈ ಸತ್ಯ ಹೊರಬಿದ್ದಿದೆ. ಈ ಮ್ಯಾಗಜಿನ್ನಲ್ಲಿ ಶಾರೂಖ್`ಗಿಂತ ಶ್ರೀಮಂತ ನಟ ಸಲ್ಮಾನ್ ಎನ್ನಲಾಗಿದೆ. ಈ ಮೂಲಕ ಬಾಲಿವುಡ್ನ 2016ರ ನಂ.1 ಶ್ರೀಮಂತ ನಟ ಸಲ್ಮಾನ್ ಎಂದು ಘೋಷಿಸಿದೆ.  ಶಾರೂಖಾನ್ ಸಿನಿಮಾ ಜಾಹೀರಾತುಗಳಿಗಿಂತ ಹೆಚ್ಚು ಸಂಪಾದನೆ ಸಲ್ಮಾನ್ ಈ ವರ್ಷ ತಮ್ಮ ಸಿನಿಮಾ ಜಾಹೀರಾಥು ಮತ್ತು ಬಿಗ್ ಬಾಸ್ ನಿಂದ ಗಳಿಸಿದ್ದಾರೆ. ಈ ಮೂಲಕ 2016ರಲ್ಲಿ ಶಾರೂಖ್`ರನ್ನ ಹಿಂದಿಕ್ಕಿದ್ದಾರೆ ಸಲ್ಮಾನ್ ಖಾನ್

Last Updated 11, Apr 2018, 12:41 PM IST
Download App


“ಪೈಲ್ವಾನ್’ಗೆ ಗಣೇಶ್ ಮಾಸ್ಟರ್ ಸ್ಟೆಪ್
Team Udayavani,  Feb 6, 2019, 5:53 AM IST
ಅ
ಅ
ಅ
ನಟ ಸುದೀಪ್ ಮತ್ತು ನಿರ್ದೇಶಕ ಎಸ್. ಕೃಷ್ಣ ಕಾಂಬಿನೇಷನ್‌ನ “ಪೈಲ್ವಾನ್’ ಚಿತ್ರದ ಅಖಾಡದಿಂದ ಮತ್ತೂಂದು ಸುದ್ದಿ ಹೊರಬಿದ್ದಿದೆ. ಸದ್ಯ “ಪೈಲ್ವಾನ್’ ಚಿತ್ರದ ಬಾಕಿ ಇರುವ ಹಾಡುಗಳ ಚಿತ್ರೀಕರಣಕ್ಕೆ ಚಿತ್ರತಂಡ ಸಿದ್ಧತೆ ಮಾಡಿಕೊಳ್ಳುತ್ತಿದ್ದು, ಚಿತ್ರದ ಟೈಟಲ್ ಹಾಡಿಗೆ ಬಾಲಿವುಡ್‌ನ ಖ್ಯಾತ ನೃತ್ಯ ನಿರ್ದೇಶಕ ಗಣೇಶ್ ಆಚಾರ್ಯ ನೃತ್ಯ ಸಂಯೋಜಿಸಲಿದ್ದಾರೆ.
ಬಾಲಿವುಡ್‌ನ‌ಲ್ಲಿ “ಬಾಜಿರಾವ್ ಮಸ್ತಾನಿ’, “ಅಗ್ನಿಪಥ್’, “ಸಂಜು’, “ಜೀರೋ’, ಇತ್ತೀಚೆಗೆ ತೆರೆಕಂಡ “ಕೆಜಿಎಫ್’ ಹಿಂದಿ ವರ್ಷನ್‌ನ “ಗಲಿ ಗಲಿ… ಹೂ’ಮೊದಲಾದ ಸೂಪರ್ ಹಿಟ್ ಹಾಡುಗಳಿಗೆ ನೃತ್ಯ ಸಂಯೋಜಿಸಿರುವ ಗಣೇಶ್ ಆಚಾರ್ಯ, ಕಳೆದ ಮೂರು ದಶಕಗಳಿಂದ ಅತ್ಯಂತ ಜನಪ್ರಿಯ ಕೊರಿಯೋಗ್ರಫ‌ರ್ ಎಂದೇ ಬಾಲಿವುಡ್ ಅಂಗಳದಲ್ಲಿ ಕರೆಸಿಕೊಳ್ಳುತ್ತಿದ್ದಾರೆ.
ಹಿಂದಿಯ ಬಹುತೇಕ ಸ್ಟಾರ್ ನಟ ಚಿತ್ರಗಳಿಗೆ ಕೊರಿಯೋಗ್ರಫಿ ಮಾಡಿದ ಹೆಗ್ಗಳಿಕೆ ಕೂಡ ಗಣೇಶ್ ಆಚಾರ್ಯ ಅವರಿಗಿದೆ. ಒಟ್ಟಾರೆ, ಮೊದಲ ಬಾರಿಗೆ ಕುಸ್ತಿ ಅಖಾಡಕ್ಕೆ ಇಳಿದಿರುವ “ಪೈಲ್ವಾನ್’ ಸುದೀಪ್ ಹಾಗೂ ಸುನೀಲ್ ಅವರಿಗೆ ಅದ್ಧೂರಿ ಸೆಟ್‌ನಲ್ಲಿ ಗಣೇಶ್ ಆಚಾರ್ಯ ಭರ್ಜರಿ ಸ್ಟೆಪ್ಸ್‌ಗಳನ್ನು ಹೇಳಿಕೊಡುತ್ತಿದ್ದು, ನಿರ್ದೇಶಕ ಕೃಷ್ಣ, ಗಣೇಶ್ ಆಚಾರ್ಯ ಅವರೊಂದಿಗಿನ ಫೋಟೋಗಳನ್ನು ಸೋಷಿಯಲ್ ಮೀಡಿಯಾಗಳಲ್ಲಿ ಶೇರ್ ಮಾಡಿದ್ದಾರೆ.
ಸದ್ಯ ಟೀಸರ್ ಮೂಲಕ ಅಖಾಡಕ್ಕೆ ಎಂಟ್ರಿ ಕೊಟ್ಟು “ಪೈಲ್ವಾನ್’ನ ತಾಕತ್ತಿನ ಬಗ್ಗೆ ಸಣ್ಣ ಝಲಕ್ ತೋರಿಸಿದ್ದ ಸುದೀಪ್, ಈಗ ಗಣೇಶ್ ಆಚಾರ್ಯ ನೃತ್ಯ ಸಂಯೋಜನೆಯಲ್ಲಿ ಹೇಗೆ ಸ್ಟೆಪ್ಸ್ ಹಾಕಲಿದ್ದಾರೆ ಅನ್ನೋ ಕುತೂಹಲ ಹೆಚ್ಚಿಸಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.